
INTRODUCERE 


La începutul anului 1995, Domnul mi-a dat un vis, care a fost de fapt primul 
dintr-un număr de experienţe profetice, legate laolaltă. Aşa, cum am continuat să-l 
caut pe Domnul în legătură cu această mare luptă spirituală pe care am văzut-o în 
acest vis, am avut o serie de vedenii şi de experienţe profetice, care erau legate de 
aceasta. 


Cum am primit vedenia? 


Una dintre întrebările cel mai des puse în legătură cu această vedenie, este 
întrebarea: Cum ai primit-o? Cred că este o întrebare importantă, şi de aceea voi 
încerca să răspund la ea chiar acum, la început, pe scurt. Mai întâi trebuie să explic la 
ce mă refer eu, când folosesc expresiile: vedenie şi experienţă profetică. 

Experiențele profetice, cum le numesc eu, sunt numeroase şi diverse. Aici se 
includ toate căile primare, prin care Domnul a vorbit poporului Său în Scriptură. 
Pentru că Domnul este Acelaşi ieri, astăzi şi în veci, El niciodată nu a încetat să se 
raporteze la Poporul Său în acelaşi fel, şi de aceea aceste experienţe le găsim de-a 
lungul întregii istorii a Bisericii. Aşa cum apostolul Petru explică în predica sa din 
Faptele Apostolilor cap.2, visele, vedeniile şi prorocia, sunt semnele primare ale 
zilelor de pe urmă, şi al revărsării Duhului Sfânt. Aşa cum este evident că ne apropiem 
de sfârşitul acestui veac, aceste semne devin tot mai dese în zilele noastre. 

Una din motivele pentru care ele devin tot mai dese, este că noi vom avea 
nevoie de ele ca să putem împlini scopurile acestui timp. De asemenea este adevărat, 
că Satan, care din păcate cunoaşte Scriptura mult mai bine decât mulţi creştini, 
înţelege importanța descoperirilor profetice în relaţia lui Dumnezeu cu poporul Său, şi 
de aceea îşi revarsă şi el darurile lui false într-o mare măsură, peste cei ce îl slujesc pe 
el. Dacă nu ar exista o realitate pură, nu ar fi nici falsuri, exact aşa, cum dacă nu ar fi 
bancnote reale de trei dolari, nu ar fi nici bancnote false de trei dolari. 

Foarte curând, după ce m-am întors la Domnul, în 1972, am citit acest pasaj 
din Fapte 2, şi am înţeles, că dacă acestea sunt zilele de pe urmă, atunci este important 
să înţelegem aceste căi prin care Domnul ne vorbeşte. La început nu ţin minte să mă fi 
rugat, ca să primesc şi eu asemenea experienţe, dar am început să le am, fapt, care mi- 
a dat şi mai multă râvnă ca să le înţeleg. 

De atunci am trecut prin perioade, când experienţele acestea erau foarte dese. 
De asemenea am trecut prin perioade lungi când nu am avut nici o experienţă. Însă 
după fiecare perioadă, când ele lipseau, reveneau din nou, sau cu o mai mare putere, 
sau cu o mai mare frecvență. Mai târziu ambele cazuri în acelaşi timp. Prin toate 
acestea am învăţat foarte mult în ceea ce priveşte darurile profetice, experienţele şi 
oamenii profetici, despre care voi vorbi mai mult într-o carte, care este în curs de 
apariţie. 

Există mai multe nivele de revelație profetică. Nivelele începătoare includ 
“impresiile” profetice. Acestea sunt descoperiri pure. Pot fi extraordinar de specifice şi 
exacte, când sunt interpretate de aceia care au experienţă, şi sunt sensibili la aceasta. 
Însă acesta este nivelul la care revelaţia noastră poate fi afectată de sentimentele, 
prejudecățile şi doctrinele noastre proprii. Eu am ajuns deci, ca să nu folosesc 
expresia: “aşa zice Domnul”, în cazul revelaţiilor, care vin la acest nivel. 


Dar şi vedeniile pot apărea la nivelul de impresii. Acestea sunt foarte blânde, şi 
trebuie văzute cu “Ochii inimii noastre”. Şi acestea pot fi foarte specifice şi exacte, în 
special când sunt primite şi redate de oameni care au experienţă în acest domeniu. Cu 
cât mai mult “ochii inimii noastre” sunt deschişi, aşa cum s-a rugat Pavel în Efeseni 
1:18, cu atât mai puternice şi mai folositoare pot fi aceste vedenii. 

Următorul nivel de revelaţie, este acea experienţă când eşti total conştient de 
prezenţa Domnului, sau al ungerii Duhului Sfânt, care va da nişte iluminări speciale în 
mintea ta. Acest lucru apare des, atunci când scriu, sau vorbesc, şi îmi dă o încredere 
mult mai mare în ceea ce priveşte exactitatea a ceea ce vorbesc. Cred că aceasta a fost 
experiența apostolilor, atunci când au scris epistolele din Noul Testament. Aceasta ne 
va da o mare încredere, dar totuşi este un nivel la care mai putem fi influenţaţi de 
prejudecățile şi doctrinele noastre proprii. Eu cred, că acesta este motivul pentru care 
Pavel, în unele cazuri spune că îşi dă doar opinia lui crezând că în acelaşi timp are şi 
acordul Duhului Domnului. În general, atunci când avem de-a face cu lucrurile 
profetice, este nevoie de mai multă smerenie, decât de dogmatism. 

“Vedeniile deschise”, apar la un nivel mai înalt, decât impresiile, au tendinţa 
de a ne da mai multă claritate, decât chiar în cazul în care simţim prezenţa Domnului, 
sau a ungerii. Vedeniile deschise sunt externe, şi se văd cu o claritate, ca pe ecran. 
Pentru că ele nu pot fi controlate de noi, eu cred, că există o posibilitate mai redusă, ca 
să influențăm revelaţiile, care vin la acest nivel. 

O altă înaltă experienţă profetică este transa, cum a avut Petru, când a fost 
prima dată ghidat ca să meargă la casa lui Corneliu, şi să predice Evanghelia, 
Neamurilor, pentru întâia oară, şi cum a avut Pavel, când s-a rugat în templu, în Fapte 
22. Transele erau experienţe obişnuite pentru proorocii din Biblie. Transele sunt ca şi 
cum ai visa, când eşti treaz. În loc să vezi numai un “ecran”, cum este în cazul unei 
vedenii deschise, în cazul transelor ai impresia, că eşti într-un film, dar într-un mod 
ciudat. Transele pot fi mai vagi, astfel încât mai eşti conştient de împrejurările fizice 
până la punctul în care poţi să te raportezi la ele, sau pot fi de o aşa natură, încât ai 
impresia că în mod literal eşti prezent şi tu în viziunea pe care o ai. Asta poate fi ceea 
ce a experimentat Ezechiel destul de des, şi probabil ceea ce a experimentat loan, când 
a avut vedenia descrisă în Apocalipsa. 

Toate vedeniile conţinute în această carte, au început cu un vis. Unele au 
apărut sub o intensă prezenţă a Domnului, dar majoritatea au apărut într-un anumit 
nivel de transă. Majoritatea au venit la un nivel, când eram încă conştient de 
împrejurările fizice, şi chiar m-am putut raporta la ele, de exemplu, să răspund la 
telefon. Când au fost întrerupte de ceva, sau când deveneau aşa de intense, încât 
trebuia ca să mă ridic, şi să mă plimb în Jur, în momentul în care mă aşezam din nou, 
reveneau exact la punctul în care s-au întrerupt... La un moment dat, experienţa a 
devenit aşa de intensă încât a trebuit să plec de la cabana unde petreceam timp, 
căutând pe Domnul, şi m-am dus acasă. Cam peste o săptămână, m-am întors din nou, 
şi vedenia s-a continuat exact de la punctul în care s-a întrerupt. 

Nu am ştiut niciodată cum să dau drumul la asemenea experienţe, însă aproape 
întotdeauna am avut libertatea ca să le opresc când vreau. De două ori am primit nişte 
porţii mari din această vedenie, la un timp pe care l-am considerat nepotrivit pentru 
mine, când trebuia să termin nişte rapoarte pentru jurnalul nostru, care au întârziat din 
această cauză. Dar se pare că Domnului nu îi pasă prea mult de urgenţele noastre 
pământeşti. 

În aceste vise şi vedenii am avut cea ce eu consider, daruri de discernământ 
extrem de mărite şi cuvinte de cunoştinţă. Uneori, când mă uit la o persoană, sau mă 
rog pentru o biserică, sau o slujire, încep să primesc lucruri despre ele pe care nu 


puteam nicidecum să le ştiu în mod normal. În timpul acestor experienţe profetice, 
darurile funcționau la un aşa nivel, cum nu am mai experimentat niciodată în umblarea 
mea de toate zilele. Asta înseamnă că în această vedenie pot privi o ceată de duhuri 
rele, şi deodată ştiu toate strategiile şi capacităţile lor. Nu ştiu de unde a venit această 
cunoştinţă, pur şi simplu o ştiu, şi încă în detalii mari. În unele cazuri, mă uit la ceva, 
sau la cineva şi, deodată ştiu tot trecutul, prezentul şi viitorul lui în acelaşi timp. Dar 
ca să fac economie de timp, şi de spaţiu, în această carte am vrut doar ca să amintesc 
acest lucru, fără să mai intru în detalii cum am primit vedenia. 


Cum să folosim revelaţiile profetice? 


Trebuie să afirm în mod accentuat, că eu cred că nici o revelaţie profetică nu 
poate fi folosită pentru întărirea unei doctrine. Pentru acestea avem versete Biblice. 
Pentru folosirea experienţelor profetice, sunt două utilizări. Prima este, descoperirea 
voinţei strategice a lui Dumnezeu, pentru o situaţie prezentă, sau viitoare. Avem ca 
exemplu pentru aceasta, visul lui Pavel de a merge în Macedonia, şi transa în care i s-a 
spus ca să iasă imediat din Ierusalim. De asemenea avem exemple pentru aşa ceva, şi 
în slujirea lui Agab. Una dintre ele se referă la o foamete, care era să vină peste lumea 
întreagă, iar cealaltă se referă la drumul lui Pavel la Ierusalim. 

Şi noi putem primi asemenea revelații, ca să primim lumină la unele doctrine 
pe care le învaţă Scriptura, dar care nu se văd prea clar. Exemplul cu transa lui Pavel 
iluminează în acelaşi timp voinţa lui Dumnezeu, şi învăţătura Biblică, care reiese 
destul de clar din Scripturi, că atât Evreii, cât şi Neamurile pot primi Evanghelia, 
doctrină care încă nu fusese înţeleasă clar de biserică. 

Vedeniile din această carte conţin unele revelații strategice şi în acelaşi timp 
luminează unele doctrine Biblice, pe care eu nu le-am văzut înainte, dar acum au 
devenit foarte clare. Majoritatea doctrinelor, care mi s-au luminat prin această vedenie 
le ştiusem şi le predicasem înainte, dar nu pot să spun că le-am trăit prea mult. De 
multe ori m-am gândit la avertizarea pe care Pavel a dat-o lui Timotei, ca să fie atent 
la învățătura lui proprie. Multe dintre cuvintele care mi s-au spus în această 
experienţă, le-am învăţat şi eu altora de multe ori. Ştiu, că de multe ori eşuez în 
practicarea învățăturilor mele proprii, şi de aceea am acceptat acele cuvinte ca o 
avertizare proprie. Dar în acelaşi timp, am simţit că ele reprezintă şi un mesaj general, 
şi de aceea le-am inclus în carte. Unii m-au încurajat ca să o descriu în formă de 
alegorie, la persoana a treia, ca şi în cartea Călătoria pelerinului, însă din câteva 
motive, m-am decis împotrivă. În primul rând, din motivul, că unii ar putea interpreta 
asta ca şi propria mea creativitate, şi asta ar fi greşit. Aş dori să pot fi aşa de creativ, 
dar nu sunt. Un alt motiv a fost, că am crezut că voi putea fi mult mai exact, dacă o 
povestesc exact aşa cum am primit-o, şi am făcut tot ce am putut, ca să relatez aceste 
experienţe exact aşa cum le-am primit. În acelaşi timp consider, că memoria mea în 
ceea ce priveşte detaliile nu este prea bună. În unele cazuri am pus la îndoială 
memoria mea în unele detalii ale vedeniei, şi de aceea cred că aveţi şi voi dreptul să 
faceţi acest lucru. Cred că putem face aşa cu astfel de mesaje. Numai Scriptura este 
considerată fără greşeală. În timp ce citeşti, roagă-te ca Duhul Sfânt să te călăuzească 
în tot adevărul, şi să poţi separa orice pleavă, care poate fi prezentă, alături de grâu. 


PARTEA ÎNTÂI - HOARDELE IADULUI MĂRŞĂLUIESC 


Armata demonică era aşa de numeroasă, încât se întindea cât am văzut cu 
ochii. Era despărțită în diviziuni, şi fiecare purta o lozincă diferită. Divizia din faţă 
mărşăluia sub lozinca Mândrie, Autoîndreptăţire, Respectabilitate, Ambiţii egoiste 
şi a Gelozie. Mai erau şi alte divizii demonice care erau prea departe ca să le pot 
vedea, dar cele din faţa acestei hoarde teribile păreau să fie cele mai puternice. 
Conducătorul acestei armate a fost însuşi Pârâşul Fraţilor. 

Armele purtate de această armată aveau şi ele nume. Săbiile se numeau 
Intimidare, spadele Trădare, iar săgețile se numeau Acuzare, Bârfă, Căutare de 
greşeli. Companii mai mici de demoni numite Respingere, Amărăciune, Nerăbdare, 
Neiertare şi Poftă, erau trimise înaintea acestei armate, ca să pregătească terenul 
pentru atacul principal. 

Aceste companii mai mici erau mai puţine la număr, dar nu erau mai slabe în 
putere decât diviziile mai mari care le urmau. Cele dintâi erau mai mici, doar din 
motive strategice. Aşa cum loan botezătorul era un singur om, dar i-a fost dată o 
ungere puternică ca să boteze mase întregi de oameni, pregătindu-le pentru Domnul, 
exact aşa, acestor companii mai mici de demoni li s-a dat o putere demonică 
extraordinară, ca să “boteze mulțimi întregi” de oameni. Un singur demon de 
Amărăciune, putea să-şi semene otrava lui într-o mulţime de oameni, chiar în rase sau 
culturi întregi. Un singur demon de Poftă se putea ataşa de un actor de filme, sau chiar 
de o reclamă, trimiţându-şi astfel otrava în casa miilor de oameni în acelaşi timp. 
Toate acestea erau să pregătească drumul hoardei mari, care îi urma. 

Această armată mărşăluia în mod specific, împotriva bisericii, dar ataca 
totodată pe oricine putea. Ştiam că fusese trimisă ca să oprească o viitoare mişcare a 
lui Dumnezeu care este destinată ca să măture mulțimi întregi de oameni în biserică. 

Strategia primară a acestei armate era ca să aducă dezbinări la orice nivel 
posibil de relaţii. Relaţii între biserici, relaţii între oi şi păstori, soţ şi soţie, copii şi 
părinţi, şi chiar şi copii cu copii. Cercetaşii erau trimişi ca să localizeze deschiderile în 
biserici, familii ori persoane individuale, unde apoi Respingerea, Amărăciunea, 
Pofta, etc. puteau avea acces şi se putea extinde. Apoi divizia următoare se revărsa pe 
aceste deschideri, până când biruiau total aceste victime. 

Cea mai şocantă parte a acestei vedenii a fost, că aceste hoarde nu erau călare 
pe cai, ci cei mai mulţi pe creştini! Majoritatea erau bine îmbrăcaţi, respectabili şi 
păreau a fi bine educați, şi erau reprezentanţi din toate categoriile sociale. Aceşti 
oameni declarau adevăruri creştine, ca să-şi uşureze conştiinţa, dar îşi trăiau viaţa în 
conformitate cu puterile întunericului. Aşa cum cădeau de acord cu acele puteri, 
demonii lor creşteau şi le era tot mai uşor să îi dirijeze. 

Mulţi dintre aceşti credincioşi erau gazda mai multor demoni, dar era evident 
că unul dintre ei era şeful. Natura celui care era şeful, dicta în care divizie mărşăluia 
omul respectiv. Cu toate că diviziile mărşăluiau împreună, se părea că în acelaşi timp 
toată armata era la marginea unui haos. De exemplu demonii urii, îi urau pe ceilalți 
demoni, exact aşa cum îi urau pe Creştini. Demonii geloziei erau geloşi pe toţi ceilalți 
demoni. Singura cale prin care liderii acestor hoarde au putut reține demonii ca să se 
bată între ei, era că le îndrepta ura şi gelozia asupra oamenilor pe care îi călăreau, şi ca 
rezultat, acei oameni începeau să se lupte unii cu alții. Ştiam că ăsta a fost modul în 
care unele armate care au vrut să se lupte împotriva Israelului, s-au distrus între ele 
însele. Când scopul lor împotriva lui Israel a fost nimicit, s-au înfuriat, şi furia lor era 
aşa de incontrolabilă, încât au început să se lupte unii împotriva altora. 


Am observat, că demonii care călăreau pe aceşti Creştini, nu erau în ei, aşa 
cum erau în cei necreştini, ci peste ei. Era evident, că aceşti credincioşi trebuia doar să 
nu cadă de cord cu aceşti demoni şi aveau posibilitatea ca să scape de ei. De exemplu, 
dacă Creştinul pe care era demonul geloziei, începea să pună la îndoială gelozia, acel 
demon slăbea foarte repede. Când se întâmpla aşa, demonul slăbit striga către liderul 
diviziei şi liderul dirija toţi demonii lui la acel Creştin ca să-l atace, până când 
amărăciunea, etc. se prindeau din nou bine de el. Dacă aşa nu reuşea, atunci demonii 
începeau ca să citeze versete Biblice într-un fel aşa de pervertit, încât să justifice 
amărăciunea, acuzările etc. 

Era foarte clar că puterea demonilor era bazată total pe puterea decepţiei, şi ei 
au înşelat pe aceşti creştini, până la punctul în care puteau să-i folosească cum vroiau, 
în timp ce aceştia credeau că sunt folosiți de Dumnezeu. Acest lucru era posibil, 
pentru că aproape toţi dintre ei duceau nişte lozinci a neprihănirii de sine, în aşa fel, 
încât cei ce mărşăluiau nici nu puteau vedea clar lozincile care marcau natura reală a 
acestor diviziuni. 

Cum m-am uitat la partea din spate a acestei armate, am văzut însuşi anturajul 
Pârâşului Fraților. Atunci am început să înţeleg această strategie şi am rămas uimit de 
cât de simplă era. El ştia, că o casă dezbinată nu poate să rămână în picioare, şi această 
armată era organizată în aşa fel, ca să aducă o asemenea dezbinare în biserică, încât ea 
să cadă din har. Era evident, că singura cale ca să poată obţine această dezbinare, era 
ca să-i facă pe creştini să se lupte unii împotriva altora. Asta era motivul pentru care 
aproape toţi cei din divizia din față erau creştini, sau cel puţin se credeau creştini. 
Fiecare pas, pe care aceşti credincioşi înşelaţi îl făceau în ascultare față de Pârâşul 
Fraţilor întărea puterea lui asupra lor. Prin acest lucru, încrederea lui, şi încrederea 
tuturor liderilor săi creştea, împreună cu progresarea armatei, care mărşăluia tot mai 
puternic înainte. Era clar, că puterea acestei armate depindea de acordul creştinilor 
care erau în ea, cu căile răului. 


PRIZONIERII 


Târându-se după aceste divizii din faţă, erau o mulţime de alţi creştini, care 
erau prizonierii acestei armate. Toţi aceştia erau răniți şi păziţi de nişte demoni mai 
mici de Frică. Se părea că erau mai mulţi prizonieri, decât demoni, în toată armata. În 
mod surprinzător, aceşti prizonieri mai aveau săbiile şi scuturile lor, însă nu le 
foloseau. Era şocant să vezi, că aşa de mulți puteau fi ţinuţi prizonieri de aşa de puţini 
demoni ai Fricii. Dacă creştinii şi-ar fi folosit armele lor, s-ar fi putut elibera uşor, şi 
probabil că ar fi putut face o mare pagubă în toată hoarda de demoni. În loc să facă 
aşa, ei mărşăluiau împreună cu ei. 

Cerul deasupra prizonierilor era negru de corbii, numiţi Depresie. Uneori, 
aceştia se coborau pe umerii prizonierilor şi vomitau pe ei Condamnare. Când vomitau 
pe un prizonier el se îndrepta puţin, ca să cadă şi mai slab mai târziu. Din nou m-am 
mirat cum se poate că aceşti prizonieri nu îi omoară pe acei corbi cu săbiile lor, lucru, 
care ar fi fost atât de simplu. 

Din când în când, prizonierii mai slabi se împiedicau şi cădeau. În momentul în 
care se loveau de pământ, ceilalți prizonieri începeau să îi taie cu săbiile lor şi îşi 
băteau joc de ei. Atunci apăreau corbii din nou şi începeau să-i sfâşie pe cei căzuţi, 
încă înainte de a fi morți. Ceilalţi prizonieri creştini stăteau privind această scenă cu 
aprobare, uneori chiar lovind şi ei pe cei căzuţi cu săbiile lor. 


În timp ce îi priveam, am observat, că prizonierii credeau că acea vomă de 
Condamnare era un adevăr de la Dumnezeu. După aceea am înţeles, că aceşti 
prizonieri credeau că mărşăluiesc în armata lui Dumnezeu. Acesta era motivul pentru 
care nu i-au omorât pe acei mici demoni de Frică, sau pe corbi, fiindcă credeau că 
aceştia sunt mesagerii Domnului. 

Întunericul acestui nor de corbi a împiedicat ca prizonierii să vadă clar, că de 
fapt ei în mod naiv au acceptat tot ce se întâmpla cu ei, ca şi ceva care vine de la 
Dumnezeu. Credeau, că cei ce s-au împiedicat, erau sub judecata lui Dumnezeu, motiv 
pentru care îi atacau, crezând că de fapt îl ajută pe Dumnezeu. 

Singura hrană pe care o aveau aceşti prizonieri, era voma corbilor. Cei care au 
refuzat să o mănânce, pur şi simplu slăbeau, până când cădeau jos. Cei care o mâncau, 
erau întăriți pentru o vreme, dar prin puterea celui Rău. După aceea slăbeau din nou, 
dacă nu beau din apa Amărăciunii, care li se oferea mereu. După ce beau din apele 
amare, vomitau pe ceilalți. Când cineva dintre prizonieri începea să facă aşa, unul 
dintre demoni, care avea nevoie de cineva pe care să călărească, se urca pe el şi îl 
călărea până la diviziile din față. 

Dar chiar mai rău decât voma acestor corbi, era mizeria repulsivă pe care aceşti 
demoni o urinau şi o defecau peste creştinii pe care îi călăreau. Această mizerie, era 
mândria, ambiția egoistă etc. care era natura diviziei în care erau. Această mizerie i-a 
făcut pe creştini să se simtă mult mai bine până la punctul că au acceptat, că de fapt 
mizeria este ungerea Duhului Sfânt. 

M-am simţit aşa de repugnat de această armată a Răului, încât aş fi dorit să 
mor. După aceea am auzit vocea Domnului, care mi-a spus: “Acesta este începutul 
armatei vrăjmaşului din zilele de pe urmă. Aceasta este ultima decepţie a Satanei. 
Atunci când creştinii se atacă unii pe alții, înseamnă că puterea lui finală de 
distrugere a fost eliberată pe Pământ. De-a lungul secolelor el s-a folosit de această 
armată, dar niciodată nu a reuşit să folosească pe aşa de mulți pentru scopurile lui 
murdare, ca şi acum. Dar nu te teme, am şi eu o armată. De acum trebuie să vă 
luptaţi, pentru că nu mai este timp ca să vă ascundeţi de acest război. Trebuie să vă 
luptaţi pentru Împărăţia Mea, pentru adevăr şi pentru cei ce au fost înşelaţi. ” 

Acest cuvânt de la Domnul a fost aşa de încurajator pentru mine, încât am 
început imediat să strig la creştinii care erau înşelaţi, crezând că mă vor auzi. Când am 
făcut aşa, s-a părut că toată armata s-a uitat spre mine. Frica şi depresia, care era peste 
ei, a început să vină către mine. Am continuat să strig, pentru că am crezut că creştinii 
se vor trezi şi îşi vor da seama de ce se întâmplă cu ei, însă în schimb, ei s-au întins 
după săgețile lor, gata să tragă în mine. Ceilalţi erau mai ezitanţi, neştiind ce să creadă 
despre mine. Atunci am observat, că din neştiință am făcut ceva ce era o greşeală 
foarte mare. 


LUPTA ÎNCEPE 


Atunci m-am întors şi am văzut armata Domnului stând în spatele meu. Erau 
mii şi mii de soldaţi, dar totuşi nu erau destui. Am fost aşa de şocat şi de descurajat, 
când am observat că de fapt erau mult mai mulţi creştini folosiţi de cel rău, decât erau 
în armata Domnului. De asemenea am ştiut, că lupta care era gata să înceapă, era să fie 
văzută ca şi Marele Război Civil al Creştinilor, pentru că foarte puţini aveau să 
înţeleagă care este de fapt puterea ce stă în spatele acestui mare conflict. 

Aşa cum m-am uitat mai de aproape la armata Domnului, situaţia mi s-a părut 
şi mai descurajatoare. Numai puţini dintre ei erau complect îmbrăcaţi în armura lor. 


Mulţi dintre ei aveau doar una sau două piese din armură, alţii nu aveau arme de loc. 
Un mare număr era deja rănit. Majoritatea dintre cei care îşi aveau toate armele, aveau 
scuturile foarte mici, care am ştiut că nu îi pot proteja de atacul care era să vină. Spre 
surprinderea mea, marea majoritate a acestor soldaţi, erau femei şi copii. Foarte puţini, 
dintre cei care erau total înarmaţi, erau antrenați ca să-şi folosească armele cum 
trebuia. 

După această armată venea un grup, care era similar cu prizonierii care urmau 
hoarda celui rău, dar natura acestora era foarte diferită. Ei păreau prea fericiţi, ca şi 
când ar fi fost intoxicaţi. Se jucau tot felul de jocuri, cântau, sărbătoreau şi se plimbau 
de la o tabără la alta. 

Am alergat spre armata Domnului, ca să scap de atacul care ştiam că va veni 
peste mine din partea hoardei celui rău. Din toate punctele de vedere se părea, că 
suntem într-un măcel cumplit. Eram în mod special îngrijorat pentru acel grup din 
spate, şi am încercat să-mi ridic glasul, ca să îi avertizez, că lupta este gata să înceapă, 
dar numai puţini m-au auzit. Cei, care m-au auzit, mi-au arătat “semnul păcii”, 
spunând, că ei nu cred în război şi că Domnul nu va lăsa ca nimic rău să li se întâmple. 
Am încercat să le explic că Domnul ne-a dat o armură pentru că a ştiut că vom avea 
nevoie de ea în cele ce urmau să se întâmple, dar ei mi-au răspuns, că ei au ajuns la o 
aşa pace şi bucurie, încât aşa ceva nu li se poate întâmpla. Am început să mă rog 
fierbinte la Domnul, pentru scuturile celor care aveau arme, să îi poată ajuta pe cei 
care nu erau gata de luptă. 

După aceea un mesager a venit la mine, mi-a dat o trompetă şi mi-a spus să 
suflu repede în ea. Am făcut aşa şi cei ce aveau cel puţin o armă imediat au răspuns, 
acordând atenţie. Li s-au mai adus arme, pe care le-au şi îmbrăcat repede. Am 
observat că cei care aveau răni, nu şi-au acoperit rănile cu aceste arme, dar înainte să 
pot să le spun ceva, săgețile celui rău au şi început să cadă peste noi. Toţi cei care nu 
aveau armura completă, au fost răniți. Cei care nu şi-au acoperit rănile, au fost răniţi 
din nou în acelaşi loc. 

Cei care erau loviți de săgeți de Bârfă, imediat au început să-i bârfească pe cei 
ce nu erau răniți, şi deodată s-a creat o mare dezbinare în propria noastră tabără. 
Simţeam că eram la punctul să ne distrugem unii pe alţii, exact aşa cum armatele 
Păgâne au făcut-o în Biblie. Acest sentiment de neajutorare era teribil. Apoi au năvălit 
corbii să îi ridice pe cei răniţi şi să-i ducă în tabăra prizonierilor. Cei răniți îşi mai 
aveau săbiile, şi ar fi putut foarte uşor să-l înjunghie pe vrăjmaş, dar nu au făcut-o. De 
fapt, s-au lăsat de bună voie duşi de corbi, pentru că erau aşa de supăraţi pe cei ce nu 
fuseseră răniţi ca şi ei. 

Deodată m-am gândit la grupul din spate şi m-am întors să văd ce s-a întâmplat 
cu ei. Scena care s-a petrecut cu ei era şi mai groaznică. Zăceau cu miile pe pământ, şi 
se văietau. Cerul deasupra lor era negru de corbii, care au venit să-i ducă în tabăra 
prizonierilor. Mulţi dintre cei care nu erau răniţi, zăceau în necredinţă, astfel fiind uşor 
luaţi de corbi. Câţiva dintre ei au început să strige, încercând să se lupte cu corbii, dar 
nu aveau armele adecvate, şi corbii nici măcar nu îi băgau în seamă. Cei răniţi erau aşa 
de furioşi, încât speriau pe oricine încerca să le dea o mână de ajutor, însă deveneau 
ascultători şi supuşi corbilor. 

Cei din această grupă, care nu au fost răniţi, şi au încercat să se lupte cu corbii, 
au început să fugă de la câmpul de luptă. Acest prim conflict cu vrăjmaşul era aşa de 
devastator, încât am fost ispitit să-i urmez. După aceea, uimitor de repede unii dintre 
cei care au fugit, şi-au făcut din nou apariţia, îmbrăcaţi în toată armura, cu nişte scuturi 
mari. Acesta a fost prima încurajare pe care ţin minte să o fi avut până acum. 


Aceşti luptători, care se întorceau nu mai erau aşa de copleşiţi de mierea 
petrecerilor, ci s-au întors cu o determinare puternică. Am ştiut, că o dată au fost 
înşelaţi, dar nu vor mai fi aşa uşor de înşelat de acum încolo. Au început să ocupe 
locurile celor căzuţi, şi chiar au început să formeze linii noi, ca să îi protejeze pe cei 
din spate, şi lateral. Asta a adus un mare curaj peste toată armata, şi deodată a început 
să se trezească o determinarea în fiecare, ca să rămână în picioare, şi să se lupte. 
Deodată, trei îngeri mari, Credinţă, Nădejde şi Dragoste s-au oprit în spatele armatei. 
Cum ne uitam la ei, scuturile noastre au început să crească. Era uimitor, cât de repede 
disperarea s-a schimbat în credinţă, o credinţă solidă, temperată de experienţă. 


UN DRUM ÎNALT 


Acum toată lumea avea o sabie, numită, Cuvântul lui Dumnezeu, şi săgeți, care 
purtau numele diferitor adevăruri Biblice. Am vrut să tragem şi noi dar nu ştiam cum 
să evităm să lovim pe creştinii care erau călăriți de demoni. După aceea ne-am dat 
seama, că dacă aceşti creştini vor fi loviți de Adevăr, se pot trezi să se lupte împotriva 
opresorilor lor. Am tras câteva săgeți, şi fiecare a lovit pe câte un creştin. Însă atunci, 
când i-a străpuns câte-o săgeată de adevăr, în loc să se trezească, sau să cadă jos răniţi, 
ei deveneau şi mai furioși, iar demonii de pe ei deveneau şi mai mari şi mai puternici. 

Asta ne-a şocat pe toţi şi am început să credem că este imposibil să câştigăm 
această luptă. Cu Credinţa, Nădejdea şi Dragostea de partea noastră, am rămas cu 
încrederea, că vom rămânea măcar în picioare, şi nu vom fugi de frică. Un alt înger 
mare a apărut, care se numea Înţelepciune, şi ne-a sfătuit să ne luptăm mai departe de 
pe muntele, care era în spatele nostru. 

Pe munte erau săpate nişte scări, la diferite nivele, cât se vedea cu ochii. La 
fiecare nivel mai înalt, scările deveneau tot mai înguste şi tot mai greu să stai pe ele. 
Fiecare nivel purta numele unui adevăr Biblic. Nivelele mai joase aveau numele unor 
adevăruri de bază ca; Mântuire, Sfințire, Rugăciune, Credinţă etc., iar nivelele mai 
înalte erau adevăruri mai adânci. Cu cât urcam mai sus, cu atât creşteau scuturile şi 
săbiile noastre, şi tot mai puţine din săgețile vrăjmaşului ajungeau la noi. 


O GREŞEALĂ TRAGICĂ 


Unii dintre cei care au rămas la nivelele de mai jos, au început să adune 
săgețile vrăjmaşului, şi să le tragă înapoi. Asta a fost o greşeală foarte mare. Demonii 
ocoleau foarte uşor săgețile, şi lăsau ca ele să lovească în creştini. Când un demon era 
lovit de o săgeată de acuzare, sau bârfă, un demon de amărăciune, sau de răzbunare se 
agăța de ea şi începea să-şi urineze otrava peste acel creştin. Când un creştin avea doi 
sau trei din aceşti demoni, pe lângă mândrie şi neprihănire de sine, se transforma în 
însuşi imaginea demonului. Cei care eram la nivelele mai înalte am putut observa 
acest lucru, dar cei care au rămas la nivelele de mai jos, şi aruncau înapoi săgețile 
vrăjmaşului nu puteau vedea aceste lucruri. Cam jumătate din noi ne-am decis ca să 
urcăm mai sus, pe când ceilalți s-au coborât la nivelele mai joase, să le explice celor 
de acolo ce se întâmplă. Pe urmă, tuturor ni s-a atras atenţia, să continuăm să urcăm 
fără oprire, în afară de câţiva, care staționau la diferite nivele, ca să încurajeze pe alţii 
ca şi ei să urce mai sus. 


SIGURANŢĂ 


Când am ajuns la nivelul numit: “Unitatea Fraţilor”, nici una dintre săgețile 
vrăjmaşului nu ne mai puteau atinge. Mulţi din tabăra noastră s-au decis, că acesta este 
ultimul nivel la care se poate urca. Au înţeles asta, pentru că la fiecare nivel, era tot 
mai greu ca să-ţi pui piciorul jos. Eu însă m-am simţit mai puternic, şi mai eficient cu 
armele pe care le aveam, în timp ce urcam, şi m-am decis să urc mai sus. 

Foarte curând am fost destul de îndemânatic, ca să trag spre vrăjmaş, fără să 
lovesc creştinii. Am simţit, că dacă urc mai sus, voi fi în stare să trag destul de 
departe, ca să lovesc în liderii principali, care stăteau la spatele hoardei de demoni. 
Mi-a părut rău, că aşa de mulţi s-au oprit la nivelele de mai jos, unde erau în siguranţă, 
însă nu puteau să tragă în duşman. Tot aşa, puterea şi caracterul celor ce au continuat 
să urce, a făcut din ei nişte campioni, fiecare fiind în stare să distrugă mulţi duşmani. 

La fiecare nivel erau împrăştiate săgeți de adevăr, de către cei ce au căzut din 
acele poziţii (erau mulţi, care au căzut de pe tot felul de nivele). Toate săgețile purtau 
nume ale adevărurilor cuprinse în acel nivel. Unora le-a fost lene ca să ridice aceste 
săgeți, cu toate că ştiam că vom avea nevoie de fiecare, pentru a putea distruge marea 
hoardă, care era jos. Am ridicat una şi am tras-o. Ea a lovit pe un demon, când ceilalţi, 
văzând cât de simplu a fost, au început şi ei să le ridice şi să tragă cu ele. Am început 
să rărim câteva dintre diviziile celui rău. Din cauza aceasta, toată armata răului şi-a 
îndreptat atenţia spre noi. La un moment dat, se părea că, cu cât realizam mai multe, 
cu atât mai mult vrăjmaşul lovea înapoi. 

Întrucât vrăjmaşul nu ne mai putea lovi cu săgețile la nivelele mai înalte, nişte 
stoluri de corbi au apărut deasupra noastră, vomitând pe noi, sau purtând demoni, care 
urinau sau defecau pe scările pe care stăteam, făcându-le foarte alunecoase. 


ANCORA 


Săbiile noastre creşteau la fiecare nivel, iar eu era să o uit pe a mea, deoarece 
se părea că nu am nevoie de ea la nivelele mai înalte. Dar am păstrat-o aproape din 
obişnuinţă, gândindu-mă că dacă am primit-o, sigur că primit-o cu un scop. Mai 
încolo, pentru că scara pe care stăteam era aşa de alunecoasă şi îngustă, am înfipt sabia 
în pământ, şi m-am legat de ea în timp ce trăgeam în vrăjmaş. Deodată am auzit din 
nou vocea Domnului: “Te-ai folosit de înțelepciunea care îți va da capacitatea ca să 
urci mai sus în continuare. Mulţi au căzut, pentru că nu şi-au folosit săbiile, ca şi o 
ancoră.” Se părea, că nimeni altul nu a auzit această voce, dar mulţi au văzut ce am 
făcut eu, şi au făcut şi ei la fel. 

M-am întrebat, oare de ce nu mi-a spus Domnul acest lucru mai dinainte? Pe 
urmă mi-am dat seama, că deja mi-a spus acest lucru cumva şi înainte. Aşa cum 
meditam la aceasta, mi-am dat seama, că de fapt toată viaţa mea a fost o pregătire 
pentru acest ceas. Ştiam că am fost pregătit până la nivelul în care am ascultat de 
Domnul, şi am împlinit voia Sa de-a lungul vieţii mele. De asemenea am ştiut, că 
înţelepciunea şi priceperea pe care o am, nu mai poate fi luată de la mine, dar nici nu 
mai poate să crească, în momentul în care am ajuns în această luptă. Aşadar am fost 
foarte mulțumitor pentru fiecare încercare, pe care am întâmpinat-o în viață, şi îmi 
părea rău că nu le-am apreciat mai mult la timpul potrivit. 

După scurt timp deja îi loveam pe demoni cu o precizie tot mai mare. Ca focul 
şi pucioasa se înălța furia din tabăra inamicului. Ştiam că creştinii care erau captivaţi 
de acea armată simțeau greul acelei furii. Unii au devenit aşa de furioşi, încât au 


început să tragă în tovarăşii lor. Cei care au suferit cel mai cumplit erau creştinii 
înşelaţi, care erau în tabăra vrăjmaşului. Ştiam că lumea vede acest lucru, ca o 
nimicire rapidă a creştinismului. 

Unii dintre cei care nu şi-au folosit săbiile ca ancoră, au reuşit să doboare 
câţiva corbi, însă au fost daţi jos mai uşor, de pe scările pe care stăteau. Câţiva au 
aterizat la nivelele mai joase, iar alţii au căzut până jos, la nivelul de bază, şi au fost 
luaţi de corbi. Am petrecut fiecare moment pe care l-am avut, înfigându-mi sabia tot 
mai adânc în treaptă, sau încercând să mă leg tot mai bine de ea. Ori de câte ori 
făceam aşa, Înţelepciune se oprea lângă mine, deci ştiam că ceea ce fac, este ceva 
foarte important. 


O ARMĂ NOUĂ 


Săgeţile adevărului, îi penetrau foarte rar pe corbi, însă le cauzau destulă 
durere, ca să se retragă. Ori de câte ori se îndepărtau destul, careva dintre noi se suia la 
un nivel nou. Când am ajuns la nivelul numit, “Galateni doi, douăzeci”, am ajuns la o 
altitudine în care corbii nu mai puteau rezista. La acest nivel, cerul de deasupra noastră 
aproape că ne orbea de strălucitor, şi frumos ce era. Am simţit o pace, cum nu mai 
simţisem niciodată. Până ce am ajuns la acest nivel, duhul de luptă din mine, era 
motivat mai mult de ura, şi de disprețul meu față de vrăjmaş, decât de cazul 
Împărăției, şi de adevăr, sau dragoste faţă de prizonieri. Însă la acest nivel am fost 
copleşit de Credinţă, Nădejde şi Dragoste, ceva ce înainte vedeam numai de la 
distanță. Aici am fost total copleşit de gloria lor, şi chiar am simţit că mă pot apropia 
de ei. Când am ajuns aproape de ei, au început să-mi repare armele şi să le lustruiască. 
Deodată armele s-au transformat şi au început să reflecte slava, care venea de la 
Credinţă, Nădejde şi Dragoste. Când mi-au atins sabia, nişte flăcări mari de fulgeri au 
ieşit din ea. Atunci Dragostea a zis: "Cei care au ajuns la acest nivel, sunt îmbrăcaţi 
cu puterea veacului care vine.” Pe urmă, întorcându-se spre mine cu o seriozitate 
lucidă, mi-a spus.” Dar mai ai nevoie să te învăţ cum să le foloseşti...” 

Nivelul “Galateni doi, douăzeci,” era aşa de lat, încât nu puteam vedea nici un 
pericol, că aş putea să cad. De asemenea erau multe săgeți cu cuvântul Speranţă, scris 
pe ele. Am tras cu câteva dintre ele spre corbi, şi i-am omorât foarte uşor. Cam 
jumătate dintre cei ce au ajuns la acest nivel, au continuat să tragă, în timp ce ceilalţi 
au început să ducă aceste săgeți la cei de pe nivelele mai joase. 

Corbii au continuat să vină în stoluri mari peste nivelele mai joase, însă cu 
ajutorul celor care erau acolo, s-au rărit tot mai mult. De pe “Galateni doi cu 
douăzeci” am putut lovi pe orice vrăjmaş din armată, în afară de lideri, care au rămas 
în afara țintei noastre. Ne-am decis, că nu ne vom folosi săgețile de adevăr, până când 
vor fi distruşi toţi corbii, fiindcă norul de depresie pe care o creau, făcea adevărul mai 
puţin efectiv. Acest lucru a durat un timp foarte lung, însă nu am obosit de loc. Până la 
urmă se părea, că tot cerul deasupra noastră s-a curăţat de corbi. 

Credinţa, Nădejdea şi Dragostea creşteau, după cum ne creşteau armele la 
fiecare nivel, şi au devenit aşa de mari, încât ştiam că şi oamenii, care erau departe de 
câmpul de luptă, puteau să le vadă. Slava lor a iradiat chiar şi în tabăra de prizonieri, 
care încă se aflau sub un nor gros de corbi. Eram foarte încurajat, că acum se vedeau 
aşa de bine. Probabil că acum creştinii, care au fost folosiţi de vrăjmaş, şi prizonierii, 
vor înţelege că nu noi suntem inamicul, ci tocmai ei sunt aceia care s-au lăsat folosiţi 
de el. 


Dar nu s-a întâmplat aşa. Cel puţin, încă nu. Cei din tabăra vrăjmaşului, când 
au văzut Credinţa, Nădejdea şi Dragostea, au început să-i numească “îngeri de 
lumină“, care au fost trimişi ca să-i înşele pe cei slabi, şi pe cei care nu pot să 
deosebească încă bine lucrurile. Atunci mi-am dat seama, că decepţia, şi lanţurile lor, 
erau mai puternice, decât am crezut la început. 

Însă toţi ceilalţi, care nu făceau parte din nici una dintre aceste armate, 
necreştinii, au văzut slava lor, şi s-au apropiat tot mai mult de munte, ca să vadă mai 
bine ce se întâmplă. Cei care s-au apropiat mai mult, au început să înţeleagă, ce este 
lupta aceasta de fapt. Şi asta a fost o mare încurajare. 

Vibrarea victoriei a început să crească în noi tot mai mult. Am simţit, că fiind 
în această armată în timpul acestei bătălii, este cea mai mare aventură a tuturor 
timpurilor. După ce am distrus majoritatea corbilor, care ne atacau pe munte, am 
început să ridicăm corbii, care îi acopereau pe prizonieri. În timp ce norul de 
întuneric se subția, şi soarele începea să strălucească peste ei, au început să se 
trezească, ca dintr-un somn adânc. Imediat s-au scârbit de condiţia lor, în special de 
voma care îi acoperea, şi au început să se curețe. Când i-au văzut pe Credinţă, Nădejde 
şi Dragoste, au observat şi muntele, şi au început să alerge spre el. 

Hoardele răului au început să tragă cu săgeți de Acuzaţii şi Bârfă în spatele lor, 
dar ei nu s-au oprit. Pe când au ajuns la munte, mulţi dintre ei au avut zeci de săgeți în 
ei, şi totuşi se părea că nici nu le pasă. În momentul în care au început să urce muntele, 
rănile lor au început să se vindece. Pentru că norul de depresie nu mai era, se părea că 
totul devine mult mai uşor. 


CAPCANA 


Foştii prizonieri aveau o mare bucurie de mântuirea lor. Păreau aşa de copleșiți 
de apreciere pentru fiecare nivel cum urcau pe munte, încât ne dădeau şi nouă 
îndemnul ca să apreciem tot mai mult acele adevăruri. Deodată a apărut în ei o dorinţă 
puternică de a se lupta cu duşmanul. Au îmbrăcat armura lor, şi au cerut în mod 
consistent voie, să se ducă, şi să atace vrăjmaşul, care i-a ţinut captivi, şi i-a abuzat 
atâta timp. Ne-am gândit puţin ce să facem, dar am crezut că e mai bine să rămânem 
cu toții pe munte, şi să luptăm mai departe. Din nou vocea Domnului mi-a vorbit:” 
Iată, că a doua oară ai ales în mod înțelept. Nu poți câştiga, dacă te unt? cu duşmanul 
pe teritoriul lui propriu, trebuie să rămâi pe Muntele Meu Cel Sfânt. ” 

Am fost uimit că am luat din nou o decizie aşa de importantă, numai gândindu- 
ne puţin, şi discutând lucrurile împreună. Atunci m-am decis, ca să nu mai iau nici o 
decizie, fără să mă rog mai întâi. Înţelepciunea iar a apărut lângă mine, m-a privit 
drept în ochi şi mi-a zis: "Aşa trebuie să faci.” 

În timp ce Înţelepciunea mi-a spus asta, m-a tras la o parte, ca şi când ar fi vrut 
să mă păzească de ceva. M-am uitat înapoi, şi am observat că, cu toate că eram pe 
platoul lat “Galateni doi cu douăzeci ”, m-am dat chiar la margine, fără să-mi dau 
seama. Eram foarte aproape să cad de pe munte. M-am uitat din nou în ochii 
Înţelepciunii, şi el mi-a zis cu cea mai mare seriozitate: “Ai grijă, când crezi că stai în 
picioare, ca nu cumva să cazi. În viaţa aceasta poţi cădea de la oricare nivel.” 

M-am gândit un timp la acest lucru. În bucuria victoriei, pe care eram aşa de 
aproape să o câştigăm, şi în unitatea fraţilor, am devenit nepăsător. Ar fi mult mai 
nobil să cazi în atacul vrăjmaşului, decât să cazi, pentru că devii uşuratic. 


ŞERPII 


Am petrecut mult timp, omorând corbii, şi îndepărtând pe demonii care îi 
călăreau pe creştini. Am observat că săgeți de diferite adevăruri, aveau efecte mai mari 
asupra anumitor demoni. Ştiam că va fi o bătălie lungă, dar noi nu mai sufeream din 
cauza atacurilor, şi continuam să urcăm mai departe, trecând de nivelul Răbdare. Cu 
toate că aceşti creştini nu mai aveau demonii peste ei, foarte puţini au venit la munte. 
Mulţi dintre ei au păstrat natura demonilor, şi au continuat aşa, în deziluzia lor, chiar şi 
fără ei. Aşa cum întunericul demonilor se evapora, am putut vedea cum se mişca 
pământul în jurul picioarelor acestor creştini. Pe urmă am observat, că picioarele lor 
erau legate de şerpi. Cum am continuat să privesc şerpii, am observat că toți şerpii 
erau de acelaşi fel, şi aveau acelaşi cuvânt scris pe ei: Ruşine. 

Am tras cu săgeți de adevăr în şerpi, dar cu foarte puţin efect. Pe urmă am 
încercat săgeți de Speranţă, dar fără rezultat. De pe “Galateni doi cu douăzeci” era 
foarte uşor să mergem mai sus, pentru că ne ajutam unii pe alţii. Fiindcă se părea că nu 
putem face prea mult împotriva vrăjmaşului, ne-am decis să urcăm cât se poate de sus, 
până când aflăm o strategie, care să aducă rezultat împotriva şerpilor. 

Am trecut foarte rapid peste diferite nivele de adevăr. Nici nu ne-am luat prea 
mult, ca să putem să ne uităm în jur, să vedem dacă ar fi arme cu care să-i confruntăm. 
Credinţă, Nădejde şi Dragoste au rămas tot timpul cu noi, dar nici nu ne-am dat seama 
că am uitat de Înţelepciune. A trecut mult timp până când am înţeles, ce greşeală mare 
am făcut. Oricum, ştiam că ne va ajunge la vârf, dar faptul că l-am uitat jos, ne-a 
costat. Am fi putut să obţinem victoria mult mai rapid, dacă ar fi fost şi el cu noi. 

Aproape fără să ne dăm seama, am ajuns la un nivel, care se deschidea într-o 
grădină. A fost cel mai frumos lucru pe care l-am văzut vreodată. Deasupra intrării 
grădinii era scris “Dragostea necondiționată a Tatălui.” Această intrare era aşa de 
glorioasă, încât nu puteam să nu intrăm pe ea. În momentul în care am intrat, am văzut 
un pom, care ştiam că este pomul vieţii. Era în mijlocul grădinii, şi era păzit de îngeri 
puternici şi plini de autoritate. Când m-am uitat la ei, s-au uitat înapoi la mine. Păreau 
prietenoşi, ca şi când ne-ar fi aşteptat deja. M-am uitat din nou în spate, şi de data 
aceasta o altă oaste mare de luptători era în grădină. Aceasta ne-a încurajat pe toţi, şi 
datorită comportării îngerilor, ne-am decis să trecem pe lângă ei, şi să mergem la pom. 
Unul dintre îngeri a strigat: “ Cei care au ajuns la acest nivel, care au cunoscut 
dragostea Tatălui, pot mânca din pom.” 

Nici nu mi-am dat seama, cât de flămând eram. Când am muşcat din fruct, era 
mult mai bun, decât orice am mai mâncat vreodată, dar în acelaşi timp era oarecum 
obişnuit. M-a făcut să-mi amintesc de soare, ploaie, câmpii frumoase, apusul soarelui 
la ocean, dar mai mult de orice, mi-a amintit de cei dragi ai mei. Cu fiecare muşcătură 
iubeam mai mult, totul şi pe toți. Pe urmă mi-am amintit de duşmanii mei şi i-am iubit 
şi pe ei. Acest sentiment foarte rapid, a devenit mai puternic, decât orice am simţit 
înainte, mai mare chiar şi decât pacea pe care am experimentat-o pe “Galateni doi cu 
douăzeci “, când am ajuns prima dată pe acel nivel. Atunci am auzit din nou vocea 
Domnului spunând:” Aceasta este acum pâinea ta de toate zilele. Niciodată nu se va 
reține de la tine. Poţi mânca oricât vrei, şi oricând doreşti. Dragostea mea nu se 
sfârşeşte niciodată. ” 

M-am uitat sus în pom să văd de unde vine glasul, şi am văzut că pomul era 
plin de vulturi albi, curaţi. Aveau nişte ochi frumoşi şi pătrunzători. Se uitau la mine, 
ca şi când ar fi aşteptat instrucțiuni. Unul dintre îngeri a spus: “Aceștia vor rezolva 
problema ta. Aceşti vulturi se hrănesc cu şerpi.” Atunci le-am spus: “Duceţi-vă, şi 
nimiciți Ruşinea care îi ţine legaţi pe fraţii noştri!”. Şi-au deschis aripile, şi un vânt 


puternic i-a ridicat la cer. Vulturii au umplut cerul cu o splendoare de slavă. Chiar 
dacă erau departe, am putut auzi teroarea din tabăra inamicului, când au văzut vulturii 
care coborau la ei. 


APARE REGELE 


Domnul Isus Însuşi a apărut atunci între noi. Şi-a luat timp să ne salute pe 
fiecare personal, felicitându-ne că am ajuns la vârful muntelui. Pe urmă a spus: "Acum 
trebuie să împărtăşesc cu voi ceea ce am împărtăşit cu fraţii voştri după înălţarea 
mea - mesajul Împărăției. Cea mai puternică armată a vrăjmaşului a fost pusă pe 
fugă, dar nu a fost distrusă. Acum este timpul să mărşăluim mai departe cu 
Evanghelia Împărăției Mele. Vulturii au fost eliberaţi şi vor fi cu noi de acum. Vom 
lua săgeți de la toate nivelele, dar eu voi fi Sabia voastră şi eu sunt Căpitanul. Acum 
este timpul ca sabia Domnului să fie scoasă din teacă. ” 

Când m-am întors, am văzut întreaga armată a Domnului stând în grădină. 
Erau femei şi copii din toate neamurile, ducând lozincile lor, care se mişcau în vânt 
într-o unitate perfectă. Am ştiut, că niciodată nu s-a mai văzut un asemenea lucru pe 
Pământ. Ştiam că vrăjmaşul avea multe armate şi fortărețe, pe întreg Pământul, dar 
nimic nu putea sta împotriva acestei armate, şi am spus aproape fără suflare: “Aceasta 
trebuie să fie ziua Domnului. “Toată oastea a răspuns atunci cu un tunet puternic: 
“Ziua Domnului Oştirilor, a venit!” 


SUMAR 


Cu luni în urmă am stat, gândindu-mă la acest vis. În mod alarmant, anumite 
evenimente şi condiţii din biserică se părea că erau exact în paralel cu cea ce se 
întâmpla atunci, când hoardele iadului au început să mărşăluiască. Atunci mi-am adus 
aminte de Abraham Lincoln. Singura cale prin care el a putut să devină 
“Emancipatorul” şi a putut păstra Uniunea, era dacă lupta un Război Civil. Nu numai 
că trebuia să se lupte, dar să se lupte cu hotărârea solidă, că nu va face nici un 
compromis, până când victoria nu va fi deplină. Şi el a trebuit să se lupte în cea mai 
sângeroasă luptă din istoria noastră, fără să “demonizeze” vrăjmaşul, cu propagandă. 
Dacă ar fi făcut aşa, probabil că ar fi putut entuziasma rezolvarea Nordului mult mai 
rapid, şi să câştige o victorie militară mult mai rapidă, însă asta ar fi făcut ca reuniunea 
de după război, să devină mult mai grea. Şi pentru că se lupta cu adevărat ca să 
păstreze Uniunea, el niciodată nu a făcut un vrăjmaş din bărbaţii şi femeile din sud, ci 
mai degrabă din răul, care stătea în spatele lor şi care îi ţinea legaţi. 

Acum acest război civil se desfăşoară în faţa bisericii. Mulţi vor face tot 
posibilul, ca să-l evite. Acest lucru este de înţeles, şi chiar poate fi considerat nobil. 
Însă compromisul niciodată nu va duce la o pace îndelungată. Va face doar, ca 
conflictul final să fie şi mai crâncen, atunci când va veni. Şi va veni. 

Acum Domnul îşi pregăteşte nişte lideri, care vor fi gata să se lupte într-un 
război civil, ca să poată elibera oamenii. Cel mai important punct va fi: Robia, 
împotriva Libertăţii. Punctul secundar, ceea ce pentru unii va fi punctul principal, va fi 
Banii. Tot aşa, cum Războiul Civil American se părea la un moment dat că va distruge 
întreaga naţiune, ceea ce va veni peste biserică, se va părea că va fi sfârşitul bisericii. 
Însă aşa cum națiunea Americană, nu numai că a supravieţuit războiul, ci a devenit cel 
mai puternic popor de pe Pământ, la fel se va întâmpla şi cu biserica. Biserica nu va fi 


distrusă, ci instituţiile şi doctrinele care i-au ţinut pe oameni în robie, ele vor fi 
distruse. 

Dar chiar şi după aceasta, dreptatea perfectă în biserică nu va fi obţinută de la o 
zi la alta. Vor mai fi lupte pentru drepturile femeilor, şi pentru eliberarea bisericii de 
ideile rasiste şi de exploatare. Acestea sunt cauzele care trebuie confruntate. Însă în 
mijlocul războiului civil care va veni peste biserică, Credinţa, Nădejdea şi Dragostea şi 
Împărăţia lui Dumnezeu pe care stau ele, vor începe să se vadă tot mai puternic. 

Aceasta va atrage pe toţi oamenii la Împărăţie. Guvernarea lui Dumnezeu este 
pe cale să fie demonstrată cu o putere mult mai mare decât orice guvernare omenească 
pe Pământ. 

De asemenea să nu uităm, că o mie de ani la Domnul, este ca şi o zi. El poate să înfăptuiască în 


noi, într-o singură zi, ceea ce noi credem că ar dura o mie de ani. Lucrarea de eliberare, şi de exaltare a 
bisericii, va fi o lucrare care se va împlini mult mai repede, decât credem noi că se poate face omeneşte. 


PARTEA A DOUA- MUNTELE CEL SFÂNT 


Eram în Grădina lui Dumnezeu, sub Pomul Vieţii. Se părea că toată armata 
este acolo. Mulţi dintre ei erau îngenunchiaţi în faţa Domnului Isus. El ne dăduse 
însărcinarea, să ne ducem înapoi în luptă, pentru frații noştri, care erau legaţi, şi 
pentru lumea pe care El o iubea. A fost o poruncă minunată, şi totodată teribilă în 
acelaşi timp. Era minunată, pentru că venea de la El. Era groaznică, implicând faptul 
că trebuie să plecăm din prezenţa lui manifestată, şi din grădină, care era mult mai 
frumoasă decât orice alt loc unde fusesem înainte. Să lăsăm toate acestea în urmă, şi 
să mergem înapoi la luptă, era de nepriceput. 

Domnul a continuat să ne îmbărbăteze “ Iată că v-am dat daruri spirituale şi 
putere şi o înţelegere mai mare a Cuvântului meu, şi al Împărăției Mele, dar cea mai 
mare armă, care v-a fost dată, este dragostea Tatălui. Atâta timp, cât veţi umbla în 
dragostea Tatălui Meu, nu veţi cădea niciodată. Roada acestui pom este dragostea 
Tatălui, care este manifestată în Mine. Această dragoste, care este în Mine, să fie 
pâinea voastră de toate zilele.” 

În acest cadru de frumuseţe şi glorie, nici nu se părea că Domnul apare în 
toată slava lui. Apariţia Lui mai era mai degrabă obişnuită. Dar chiar şi aşa, harul cu 
care se mişca şi vorbea, făcea din El cea mai atrăgătoare ființă, din câte am văzut. 
Demnitatea şi înfăţişarea nobilă nu s-ar putea descrie în cuvinte omeneşti. Era uşor 
de înţeles, de ce era El tot ceea ce Tatăl iubeşte. El cu adevărat era plin de har şi de 
adevăr, până la punctul în care ţi se părea, că în afară de har şi de adevăr, nici nu mai 
contează nimic. 

Cum mâncam din roada Pomului Vieţii, toate amintirile plăcute, pe care le- 
am avut vreodată, mi-au umplut sufletul. Când vorbea Isus, era la fel, însă mai 
puternic. Nu vroiam să fac nimic altceva, decât să stau în acel loc, şi să-l ascult pe El. 
Mi-am amintit cum mă gândeam cândva, ce plictisitor poate fi pentru acei îngeri, 
care nu fac altceva, decât se închină Lui tot timpul în faţa tronului Său. Acum însă 
mi-am dat seama, că nu este nimic mai frumos şi mai plăcut, decât să ne închinăm 
Lui. Pentru asta am fost creaţi, şi desigur acesta va fi cel mai plăcut lucru, pe care îl 
vom face în cer. Nu puteam însă să-mi imaginez, cât de minunat ar fi, când se mai 
adaugă şi toată oastea corului de îngeri. Era greu de crezut, cât de des mă luptam cu 
plictiseala în timpul închinării din biserică. Ştiam, că asta era aşa numai din cauza, că 
în acele momente eram total în afara realităţii. 

Eram copleşit de dorinţa să mă întorc, şi să reiau de la început acele timpuri 
de închinare, când am lăsat ca mintea mea să fie dusă în altă parte, sau când m-am 


ocupat de alte lucruri. Dorinţa de a-mi exprima adorarea faţă de El a devenit aproape 
incontrolabilă. Trebuia să-l laud pe El! Când mi-am deschis gura, am fost şocat de 
închinarea spontană, care a erupt din toată armata în acelaşi timp. Aproape că 
uitasem, că mai erau și alţii acolo, însă totul era într-o unitate perfectă. Închinarea 
slăvită, care a urmat nu se poate reda în limbi omeneşti. 

În timp ce ne închinam, o strălucire aurie a început să emane de la Domnul. 
Pe urmă a apărut şi un argintiu pe lângă auriu. Culorile, care erau de o bogăţie pe 
care nici nu mi-am putut-o imagina, ne-au înfăşurat pe toţi. Cu această slavă am 
intrat într-un domeniu al sentimentelor, pe care nu le-am experimentat niciodată în 
viaţă. Am înţeles, că această slavă era prezentă tot timpul, însă cum ne-am concentrat 
la El în închinare, am început să vedem tot mai mult din ea. Cu cât mai intensă era 
închinarea, cu atât vedeam mai mult din slavă. Dacă acesta era Raiul, atunci era mult 
mai mult, decât mi-am imaginat eu vreodată. 


LOCUINŢA LUI 


Nu am nici o idee, cât a ţinut această închinare, poate au trecut minute, poate 
luni. Pur şi simplu nu puteai măsura timpul într-o asemenea glorie. Mi-am închis 
ochii, fiindcă slava pe care o vedeam era tot atât de mare, exact ca slava pe care o 
vedeam cu inima. Când mi-am deschis ochii, am fost surprins să văd, că Domnul nu 
mai era acolo, însă în locul Lui stătea un grup de îngeri. Unul dintre ei s-a apropiat de 
mine şi mi-a spus:” Închide-ţi ochii din nou.” Când am făcut aşa, am simţit slava 
Domnului. M-am uşurat mult, fiindcă ştiam că văzând o dată slava Lui, nu voi mai 
putea trăi fără ea. 

Atunci îngerul mi-a explicat:” Ceea ce vezi cu ochii inimii tale, este mult mai 
real, decât ceea ce vezi cu ochii fizici”. Şi am auzit de multe ori acest lucru, dar cât 
de puţin am umblat în el. Îngerul a continuat:” Din cauza aceasta a spus Domnul 
ucenicilor, că este mai bine, dacă EI pleacă, ca să poată veni Duhul Sfânt. Domnul 
locuieşte în tine. Ai dat multă învăţătură despre asta, însă acum trebuie să începi să 
trăieşti acest adevăr pentru că ai mâncat din Pomul Vieţii. ” 

După aceea, îngerul a început să mă conducă înapoi spre poartă. Am 
protestat, că nu vreau să plec de aici. Părând surprins, îngerul m-a luat de umeri, 
privindu-mă drept în ochi. Atunci l-am recunoscut, că era Înţelepciune.” Niciodată 
nu trebuie să părăseşti această grădină, Ea este în inima ta, pentru că însuşi 
Creatorul este în tine. Ţi-ai dorit partea cea mai bună, să te închini, şi să stai în 
prezenţa Lui în veci, şi asta niciodată nu se va lua de la tine. Dar trebuie să o iei, şi 
să o duci de aici acolo, unde este o mai mare nevoie de ea.” 

Am ştiut că are dreptate. După aceea am privit înapoia lui, la Pomul Vieţii. 
Am dorit să iau cât se putea de multe roade cu mine, înainte de a pleca. Cunoscând 
gândurile mele, Înţelepciune m-a scuturat blând: “Nu. Chiar şi roada aceasta, dacă o 
aduni în frică se va strica. Această roadă şi acest pom sunt în tine, pentru că El este 
în tine. Trebuie să crezi acest lucru. ” 

Mi-am închis ochii şi am încercat să-l văd pe Domnul din nou, dar nu am 
putut. Când mi-am deschis ochii, Înţelepciune se mai uita la mine. Cu mare răbdare 
el a continuat: “Ai gustat din lumea cerească şi nimeni din cei care gustă din ea, nu 
mai doreşte să se ducă înapoi în luptă. Nimeni nu mai vrea să plece din prezenţa 
manifestată a lui Dumnezeu. După ce apostolul Pavel a fost aici, s-a luptat toată 
viața lui dacă să rămână să lucreze pentru biserică, sau să se întoarcă aici şi să-şi ia 
moştenirea... Moştenirea lui a crescut, cu cât mai mult a slujit pe Pământ. Acum, că 


ai inima unui închinător adevărat, întotdeauna vei dori să vii aici, şi vei putea veni 
de fiecare dată când intri în închinare adevărată. Cu cât mai mult te concentrezi la 
El, cu atât mai multă slavă vei vedea, indiferent de locul în care te afli.” 

Cuvintele Înţelepciunii, până la urmă m-au calmat. Din nou mi-am închis 
ochii, numai să-i mulţumesc Domnului pentru această experienţă minunată, şi pentru 
viaţa pe care El mi-a dat-o. Cum am făcut aşa, am început să văd slava Lui din nou, 
şi toate sentimentele experienţei de închinare pe care am avut-o înainte, mi-au 
inundat din nou sufletul. Cuvintele Domnului pentru mine erau aşa de puternice şi de 
clare, încât eram sigur că le aud cu urechea fizică:” Niciodată nu te voi lăsa, 
nicidecum nu te voi părăsi.” 

“ Doamne, iartă necredinţa mea, “ am răspuns, “te rog, ajută-mă, ca niciodată 
să nu te părăsesc”. Această experienţă a fost şi un timp de încercare dar şi o 
experiență minunată în acelaşi timp. Aici, “lumea reală “ nu a mai fost reală, iar 
lumea spirituală a fost aşa de reală, încât nu puteam să-mi imaginez, să mă mai duc 
înapoi în acea lume. Eram copleşit de uimire, şi în acelaşi timp de frică, că la orice 
moment m-aş putea trezi ca să aflu, că totul nu a fost altceva, decât un vis frumos. 

Înţelepciune a ştiut ce se petrecea în mine. “Într-adevăr visezi”; a spus el. 
“Dar acest vis este mult mai real, decât ceea ce crezi tu că este real. Tatăl a dat 
oamenilor vise, ca să-i ajute să vadă uşa locuinţei Sale. El va locui numai în inimile 
oamenilor, iar visarea poate fi o uşă spre inima ta, care te va conduce la El. Acesta 
este motivul, pentru care îngerii apar oamenilor în vis. Prin vis ei pot trece peste 
mintea decăzută a omului, şi pot ajunge direct la inima lui. ” 

Cum mi-am deschis ochii, Înţelepciune încă mă ţinea de umăr: "Eu sunt 
darul primar, care ţi-a fost dat în lucrarea ta,” a spus. “Eu îţi voi arăta calea şi te 
voi ţinea pe ea, dar numai dragostea te va ţine credincios. Frica Domnului este 
începutul înțelepciunii, dar cea mai înaltă înţelepciune este să îl iubeşti pe El. ” 

Atunci Înţelepciune mi-a dat drumul şi a început să se îndrepte spre poartă. L- 
am urmat cu nesiguranță. Mi-am amintit de entuziasmul luptei, şi de bucuria de a 
urca pe munte, lucru care era atrăgător, dar nici nu se putea compara cu prezenţa 
Domnului, şi cu închinarea pe care am experimentat-o aici. Să las toate acestea în 
urma mea, mi se părea cea mai mare jertfă, pe care am făcut-o vreodată. După aceea 
mi-am amintit, că de fapt toate acestea sunt înăuntrul meu, şi m-am mirat cum de am 
putut să uit aşa de repede. Se părea că se dă o luptă puternică în mine, între ceea ce 
am văzut cu ochii fizici, şi ceea ce am văzut în inimă. M-am dus mai în faţă, ca să 
ajung lângă Înţelepciune, şi l-am întrebat: “De douăzeci şi cinci de ani mă rog, ca să 
Du răpit în al treilea cer, ca şi apostolul Pavel, acesta este cerul al treilea?” 

“ Acesta este o parte din al treilea cer,” mi-a răspuns el, “dar este mult mai 
mult decât atât. ” 

“Mi se va îngădui oare, să văd mai mult?” am întrebat. 

“Vei vedea mult mai mult, acum te duc să vezi mai mult. ” mi-a răspuns el. 

Am început să mă gândesc la cartea Apocalipsa, “Oare revelaţia lui loan a 
fost parte de al treilea cer?” Am întrebat. 

“O parte din revelaţia lui loan a fost în al treilea cer, dar majoritatea a fost 
în al doilea. Primul cer a fost înainte de căderea omului. Al doilea cer este lumea 
spirituală a răului în timpul stăpânirii lui pe Pământ. Al treilea cer este când 
dragostea şi domnia Tatălui, din nou se vor manifesta pe Pământ, prin Regele. ” 

Cum era primul cer? Am întrebat, simțind în mod ciudat un fior în timp ce 
vorbeam. 

“Este mai înțelept să nu ne ocupăm cu asta acum. A răspuns Înţelepciune, cu 
o seriozitate crescută, părând că întrebarea mea l-a iritat. “Este mai înțelept ca să 


cunoşti şi să cauţi al treilea cer, aşa cum ai făcut şi tu. Poţi afla mult mai multe 
despre al treilea cer, decât ai ştiut tu toată viaţa ta, şi al treilea cer este Împărăţia 
despre care trebuie să predici în viaţa aceasta. În veacurile următoare vei afla şi 
despre primul cer, dar nu iţi este de folos să ştii asta acum. ” 

Mi-am amintit de fiorul care a trecut prin mine, şi Înţelepciune a dat din cap, 
lăsându-mă să înţeleg, că este de acord cu acel gând. “Ce partener minunat eşti,” am 
spus când mi-am dat seama, ce dar adevărat a fost pentru mine acest înger. “Într- 
adevăr, tu mă vei ţinea pe calea bună.” 

“Cu adevărat, că aşa va fi, ” mi-a răspuns el. 

Eram sigur că simt o dragoste unică care se revărsa din acest înger, ceva ce 
nu am simţit la ceilalți. Ei îşi arătau interesul lor mai mult din obligaţie, decât din 
dragoste. Înţelepciune a răspuns la gândul meu, ca şi cum Las fi rostit cu voce tare. 

“Este un lucru înţelept să iubeşti, iar eu nu aş fi Înţelepciune, dacă nu aş 
avea dragoste pentru tine. Dar este tot aşa de înţelept ca să priveşti blândeţea, şi 
exigența lui Dumnezeu. Este bine să-l iubeşti, şi să te temi de El. Dacă faci altfel, 
înseamnă că deja eşti înşelat. Aceasta este următoarea lecţie pe care trebuie să o 
înveți”, a spus cu o seriozitate clară. 

“Ştiu asta, fiindcă am învăţat de multe ori despre ea, am răspuns, crezând 
pentru prima oară că poate Înţelepciune nu mă cunoaşte pe deplin.” 

“Eu sunt partenerul tău de mult timp, şi cunosc învăţătura ta.” Mi-a răspuns. 
“Acum trebuie să înveţi ce înseamnă propria ta învăţătură. Cum ai spus tu de mai 
multe ori, “Nu ajunge să crezi lucrurile în minte, trebuie să le crezi în inimă. ” 

Mi-am cerut scuze, ruşinat de faptul că m-am îndoit de Înţelepciune. Plin de 
har, mi-a acceptat scuzele. Abia atunci am înţeles, că m-am îndoit de el toată viaţa 
mea, Şi l-am provocat, întotdeauna spre dezavantajul meu. 


CEALALTĂ JUMĂTATE A DRAGOSTEI 


“Există un timp când trebuie să-l adori pe Domnul,” a continuat Înţelepciune, 
“şi un alt timp, când trebuie să-l cinsteşti pe El cu cea mai mare reverență şi 
respect, exact aşa cum este un timp pentru semănat şi unul pentru seceriş. Este un 
lucru înțelept ca să le recunoşti pe acestea. Înţelepciunea adevărată cunoaşte 
timpurile şi anotimpurile lui Dumnezeu. Te-am adus aici, pentru că era timpul, ca 
să-l lauzi pe Domnul în slava dragostei Sale. De asta ai avut cea mai mare nevoie, 
după o asemenea bătălie. Acum însă te voi duce într-un alt loc, pentru că este timpul 
ca să te închini Lui în frica judecății Sale. Până ce nu le cunoşti pe amândouă, există 
pericolul ca noi doi să fim despărțiți unul de celălalt. ” 

“Vrei să spui, că dacă aş fi rămas acolo în închinarea aceea minunată, te-aş fi 
pierdut pe tine?” Am întrebat neîncrezător. 

“Da, te-aş fi vizitat, când aş fi putut, dar cărările noastre nu s-ar fi întâlnit 
de prea multe ori. Este greu ca să părăseşti o asemenea slavă şi pace, dar nu asta 
este toată revelaţia Împăratului. El este şi Leu şi Miel în acelaşi timp. Pentru cei 
care sunt copii spirituali El este Miel, însă pentru cei care sunt la punctul de 
maturizare este Leu, iar pentru cei care deja au ajuns la maturitate, este şi Leu şi 
Miel, în acelaşi timp. Ştiu că ai înţeles acest lucru, însă l-ai înţeles numai cu mintea. 
Curând îl vei şti în inima ta, pentru că vei avea o experienţă la Scaunul de Judecată 
a lui Cristos.” 


ÎNTOARCEREA ÎN LUPTĂ 


Înainte ca să ies pe poarta Grădinii, l-am întrebat pe Înţelepciune, dacă pot să 
mai stau puţin, să meditez la cele întâmplate. “Da, trebuie să faci asta, ” a răspuns 
el,” dar am un loc mai bun pentru tine, unde poți să o faci. ” 

L-am urmat pe Înţelepciune afară pe poartă, şi am început să coborâm de pe 
munte. Spre surprinderea mea, lupta mai continua, dar nu mai era aşa de intensă, ca 
şi atunci când am urcat. La nivelele mai joase, mai zburau săgeți de bârfă şi 
condamnare, dar cei mai mulţi din hoarda vrăjmaşului, care au mai rămas, atacau 
furios pe vulturi, dar vulturii perseverau uşor. 

Am continuat să coborâm, până ce aproape că am ajuns la poalele muntelui. 
Numai cu puţin deasupra nivelului “Mântuire” şi “Sfinţire” era nivelul “Laudă şi 
Mulţumire:” Mi-am amintit de acest nivel foarte bine, pentru că aici am întâmpinat 
una dintre cele mai mari atacuri ale vrăjmaşului, când am vrut să ajung la el. Odată 
ce am ajuns aici, restul urcuşului era mult mai uşor, şi când pătrundea vreo săgeată 
în armura noastră, vindecarea venea mult mai repede. 

În momentul în care inamicul m-a ţintit la acest nivel, (ei nu-l puteau vedea 
pe Înţelepciune), un duş de săgeți a început să cadă peste mine. Le-am scuturat de pe 
scut aşa de uşor, încât văzând acest lucru, au încetat să mai tragă în mine. Săgeţile lor 
erau pe terminate, şi nu-şi puteau permite să le risipească. 

Soldaţii, care luptau la acest nivel, se uitau la mine cu uimire, privirile lor 
făcându-mă să mă simt incomfortabil. Atunci mi-am dat seama pentru prima oară, că 
Slava Domnului strălucea pe armura şi scutul meu. Le-am spus să se urce până la 
vârful muntelui, şi aşa şi ei îl vor vedea pe Domnul. În momentul în care au acceptat 
acest sfat, l-au văzut pe Înţelepciune. Au început să cadă la picioarele lui, ca să i se 
închine, dar el i-a oprit şi i-a trimis mai departe. 


CEL CREDINCIOS 


Am fost umplut de dragoste faţă de aceşti soldaţi, între care majoritatea erau 
femei şi copii. Armele lor erau aproape distruse, iar ei plini de sânge, şi tot nu s-au 
dat înapoi. De fapt erau bucuroşi şi încurajați. Le-am spus că ei merită mai multă 
cinste ca mine, fiindcă au purtat cea mai grea povoară a luptei, şi au rămas în 
picioare. Se părea că nu mă cred, dar oricum au apreciat că le-am spus asta. Eu însă 
simţeam, că ăsta este adevărul. Fiecare nivel de pe munte trebuia ocupat, altfel 
veneau corbii, şi le murdăreau cu vomă şi cu excremente, încât îţi era greu să mai stai 
pe ele. Majoritatea treptelor erau ocupate de soldaţi, pe care i-am recunoscut, fiind 
din denominaţiuni sau mişcări, care accentuau adevărul nivelului pe care îl apărau. 
Eram ruşinat de atitudinea pe care am avut-o faţă de unele din aceste grupe. Eu îi 
consideram pierduţi, sau în cel mai bun caz căzuţi de la credinţă, pe când ei se luptau 
cu credincioşie împotriva atacurilor serioase ale vrăjmaşului. Probabil că, fiindcă 
apăreau nivelele acestea cu atâta credincioşie, asta m-a ajutat să urc aşa de repede 
muntele. 

Unele dintre nivele erau aşezate în aşa fel, încât se putea vedea o mare parte 
din munte, şi câmpul de bătălie, iar altele erau aşa de izolate, încât soldaţii de pe ele 
nu vedeau altceva, decât poziţia lor însăşi. Aceştia erau inconştienţi de furia luptei, şi 
de faptul că mai erau şi alţii, care se luptau împreună cu ei. Erau aşa de răniţi, de 
acuzaţii şi de bârfă, încât se împotriveau oricui încerca să coboare la ei de la nivelele 
mai înalte, care încerca să-i încurajeze ca să urce mai sus. Însă, când unii veneau jos 


de pe munte, reflectând Slava lui Dumnezeu, se uitau la ei, cu bucurie, şi începeau să 
urce mai sus cu îndrăzneală. ÎInţelepciune nu vorbea prea mult, dar părea foarte 
interesat de reacţiile mele. 


SE DESCOPERĂ REALITATEA 


Mă uitam, cum mulţi dintre soldaţii care au urcat până sus, coborau în jos la 
toate nivelele, ca să-i uşureze pe cei care au rămas tari în acele adevăruri. Când 
făceau aşa, fiecare nivel începea să strălucească de slava pe care o duceau cu ei. 
Deodată tot muntele a început să strălucească de-o slavă care îi orbea pe corbii şi pe 
demonii care au mai rămas. După un timp era o glorie aşa de mare pe munte, că ţi se 
părea exact ca şi în Grădină. Am început să-l laud pe Domnul şi să-i mulţumesc, şi 
din nou m-am aflat în prezenţa Lui. Îmi era greu să ţin în mine slava şi sentimentele, 
care m-au copleşit din nou. Experienţa a devenit aşa de intensă, încât m-am oprit. 
Înţelepciune stătea lângă mine. Punându-şi mâinile pe umerii mei, a spus: “Vei intra 
pe porţile Lui cu mulțumiri şi în curţile Lui cu laudă. ” 

“Dar asta a fost aşa de real! M-am simţit din nou, ca şi când aş fi fost acolo,” 
am strigat. “Acolo ai fost,” mi-a răspuns Înţelepciune, “Nu experiența a devenit mai 
reală, ci tu însuţi. Exact aşa cum a spus Domnul tâlharului de pe cruce: “Astăzi vei 
fi cu mine în Paradis,” poți intra în Paradis oricând. Domnul, Paradisul Lui şi 
muntele Lui, toate sunt în tine, fiindcă El este în tine. Ceea ce la început a fost doar o 
gustare, acum a devenit realitate pentru tine, pentru că ai urcat pe munte. Motivul 
pentru care tu mă vezi pe mine, iar alții nu mă văd, nu este pentru că eu am intrat în 
sfera ta, ci fiindcă tu ai intrat în sfera mea. Aceasta a fost realitatea cunoscută de 
proroci, care le-a dat o mare îndrăzneală, chiar şi atunci când se confruntau singuri 
cu o armată întreagă. Ei vedeau oştile cereşti, care erau alături de ei, nu numai pe 
cele pământeşti, care erau împotriva lor.” 


CAPCANA MORTALĂ 


M-am uitat la distrugerea de jos, şi la armata demonică care se retrăgea încet. 
În spatele meu, tot mai mulţi din luptătorii glorioşi îşi ocupau locurile lor pe munte. 
Am ştiut că acum sunt destul de tari ca să atace, şi să distrugă ce a mai rămas din 
hoarda vrăjmaşului. “Încă nu.” A spus Înţelepciune. ” Uită-te acolo.” M-am uitat în 
direcţia în care a arătat, dar a trebuit să-mi acopăr ochii de la slava care se răsfrângea 
de pe scutul meu, ca să pot vedea ceva. Atunci am observat o mişcare într-o vale 
mică. Nu puteam vedea clar ce se petrecea, fiindcă slava, care strălucea pe armele 
mele, mă împiedica să văd bine în întuneric. Am întrebat pe Înţelepciune, dacă aş 
putea să-mi acopăr armele cu ceva, ca să pot vedea mai bine. Atunci el mi-a dat o 
manta foarte simplă, ca să o îmbrac. “Ce este asta?” am întrebat, puţin insultat de 
haina care era aşa de ştearsă. “Umilinţa, ” a răspuns Înţelepciune. “Nu vei putea 
vedea bine, fără de ea:” Am îmbrăcat haina, fără tragere de inimă, şi deodată am 
observat că pot vedea mai multe lucruri, pe care nu le puteam vedea înainte. M-am 
uitat înspre vale la mişcarea pe care am observat-o acolo. Spre surprinderea mea, era 
o divizie întreagă a vrăjmaşului, care aştepta să atace pe oricine se aventura pe acolo, 
coborând de pe munte. 

“Ce fel de armată este aceasta? am întrebat, “şi cum de au scăpat de luptă, 
întregi?” 


“Asta este Mândria,” mi-a explicat Înţelepciune. “Este cel mai cumplit 
duşman, pe care îl întâlneşti după ce ai ajuns să fii în slava Sa. Cei care nu vreau să 
îmbrace această haină ştearsă, vor suferi mult de mâna acestui vrăjmaş puternic. ” 

M-am uitat înapoi spre munte, şi am văzut pe mulți dintre luptătorii glorioşi, 
trecând peste câmpie, ca să atace ce a mai rămas din duşmani. Nici unul dintre ei nu 
purtau haina Smereniei, şi nu au observat duşmanul, care era gata să-i atace din 
ascunzişurile lor. Am încercat să fug după ei ca să-i opresc, însă Înţelepciune m-a 
oprit. “ Asta nu poți să o opreşti. Numai soldaţii care poartă şi ei această haină, îţi 
vor recunoaşte autoritatea. Vino cu mine. Mai ai ceva de văzut, înainte ca să poți 
conduce lupta, care va veni. ” 


TEMELIA SLAVEI 


Înţelepciune m-a condus jos de pe munte, până la nivelul cel mai jos, numit 
Mântuire. “Tu crezi, că asta este nivelul cel mai de jos, dar asta este de fapt temelia 
muntelui. În orice călătorie, primul pas este cel mai important, şi totodată şi cel mai 
greu. Fără Mântuire, nici nu ar exista muntele. ” 

Eram dezgustat de distrugerea care era la acest nivel. Fiecare soldat era tare 
rănit, şi unii dintre ei erau morţi. Mulţimi întregi, abia se mai ţineau de trepte. Mulţi 
se părea că vor cădea jos, dar nu au căzut. Peste tot erau îngeri, care slujeau soldaţilor 
cu atâta bucurie, încât am fost nevoit să întreb: “De ce sunt aşa de bucuroşi?” 

“Aceşti îngeri văd curajul de care au nevoie aceşti oameni ca să rămână în 
picioare. Poate că nu au mers mai departe, dar nici nu s-au dat bătuţi. Curând ei vor 
fi vindecaţi, vor vedea restul muntelui, şi vor începe să urce mai sus. Aceştia vor fi 
mari luptători în lupta care vine. ” 

“Dar nu le-ar fi fost mai bine, dacă ar fi urcat muntele împreună cu noi?”, am 
protestat, văzând starea în care se aflau. 

“Pentru ei ar fi fost mai bine, dar nu şi pentru tine. Stând aici te-au ajutat să 
urci mai uşor, ţinând duşmanul ocupat. De pe nivelele de mai sus, foarte puţini s-au 
întins spre alții, ca să-i ajute să vină la munte, dar aceştia au făcut-o. Chiar şi 
atunci, când abia se ţineau de munte, s-au întins în jos, ca să tragă pe alții sus. De 
fapt, ei au adus pe cei mai mulţi dintre luptătorii puternici la munte. Aceştia nu sunt 
eroi mai mici, decât cei ce au ajuns la vârful muntelui. Au adus o mare bucurie în 
cer, prin faptul că au adus pe mulți la mântuire. Asta este motivul pentru care toţi 
îngerii din cer au vrut să vină, ca să le slujească. Dar nu au primit voie, numai cei 
mai însemnați. ” 

Din nou m-am simţit ruşinat, pentru atitudinea pe care am avut-o faţă de 
aceşti sfinţi. Mulţi dintre noi ne băteam joc de ei, în timp ce noi urcam mai sus. Este 
adevărat că au făcut multe greşeli în timpul luptei, dar în acelaşi timp au făcut 
cunoscută şi inima Păstorului, mai mult decât mulți dintre noi. Domnul îi lasă pe cei 
nouăzeci şi nouă, ca să meargă după unul singur, care s-a pierdut. Aceştia au rămas 
la locul unde au putut câştiga pe mulţi pentru Domnul, şi pentru asta au plătit un preţ 
scump. Şi eu am vrut să mă apuc ca să-i ajut, dar nu ştiam de unde să încep. 

Atunci Înţelepciune mi-a spus: “Este bine că vrei să ajuţi, dar vei ajuta mai 
mult, dacă vei merge mai departe la ceea ce ai fost chemat. Aceştia se vor vindeca şi 
se vor sui pe munte. Acum pot să urce mai repede, datorită ţie, şi celorlalţi, care ați 
urcat înainte, distrugând pe vrăjmaş, şi făcând un drum. Se vor alătura din nou vouă 
în luptă. Aceştia sunt oameni fără frică, care niciodată nu se vor apleca în faţa 
vrăjmaşului. ” 


PUTEREA MÂNDRIEI 


Mă miram cum de am putut să învăţ atâtea, şi în timp ce coboram de pe 
munte, ca şi când am urcat, când zgomotul câmpului de bătălie mi-a atras atenţia. 
Am văzut mii de luptători puternici care au trecut câmpia ca să atace rămăşiţa 
hoardei celui rău. Vrăjmaşul fugea în toate direcțiile, în afară de o singură divizie, 
Mândria. Total neobservată, a reuşit să urce până la rândul luptătorilor, care avansau, 
şi erau cât pe aici să dea drumul la o ploaie de săgeți. Atunci am observat că aceşti 
luptătorii nu aveau arme pe spatele lor. Erau total expuşi şi vulnerabili la orice era să- 
i lovească. 

Atunci Înţelepciune a remarcat:“ Tu ai învăţat că nu există nici o armă pentru 
partea din spate, ceea ce înseamnă, că devii foarte vulnerabil, dacă fugi de vrăjmaş, 
întorcându-i spatele. Însă nu ţi-ai dat seama, că dacă avansezi cu mândrie, şi asta te 
face vulnerabil. ” 

N-am putut decât să dau din cap cu aprobare. Era prea târziu să se poată face 
ceva, şi era insuportabil să priveşti la tot ceea ce se întâmpla, dar Înţelepciune mi-a 
spus că trebuie să mă uit. Ştiam că Împărăţia lui Dumnezeu era să sufere o mare 
înfrângere. M-am mai simţit trist şi înainte, dar niciodată nu am simţit o astfel de 
tristeţe. 

Spre surprinderea mea, când săgețile de Mândrie se înfigeau în soldaţi, ei nici 
măcar nu observau, cu toate că duşmanul a continuat să tragă. Luptătorii sângerau şi 
slăbeau foarte repede, dar nu îşi dădeau seama. Curând au devenit prea slabi, ca să-şi 
mai ţină scutul şi sabia, şi au dat cu ele de pământ, spunând că nu mai au nevoie de 
ele. Au început să-şi dea şi armele jos, spunând că nici de acestea nu mai au nevoie. 

Atunci a apărut o altă divizie a vrăjmașului, care se numea Înşelare Puternică. 
Membrii ei au tras o mulţime de săgeți, şi se părea că fiecare şi-a lovit ţinta. 
Conducătorii lor erau doar câţiva demoni de Înşelare neînsemnaţi şi slabi. Soldaţii au 
fost duşi la diferite tabere de prizonieri, fiecare purtând numele unor doctrine 
drăceşti. Eram uimit cum această mare companie de oameni neprihăniţi, au fost 
învinşi atât de uşor, şi încă nici acum nu ştiau ce i-a lovit. 

Am strigat în gura mare:“Cum se poate, ca cei care erau aşa de tari, şi au 
urcat până în vârful muntelui, cei care au văzut pe Domnul, devin atât de 
vulnerabili?” 

“Mândria, este cel mai crâncen duşman şi întotdeauna se furişează pe la 
spate. Pe undeva, cei care au urcat la culmile cele mai înalte, sunt în pericolul cel 
mai mare să cadă. Trebuie să-ţi aminteşti deci, că în viaţa aceasta, poţi cădea 
oricând, de la orice nivel.” 

“Ta seama deci tu care stai, să nu cazi 
verset. 

“Când crezi că eşti cel mai puțin vulnerabil, atunci eşti cel mai vulnerabil. 
Majoritatea oamenilor cad după cea mai mare victorie” a spus Înţelepciune. 

“Eu cum aş putea evita, ca să fiu atacat astfel?” am întrebat. 

“Stai aproape de mine, întreabă-l pe Domnul ori de câte ori ai de luat o 
decizie importantă, şi păstrează-ţi mantaua. Atunci vrăjmaşul nu te va putea orbi 
uşor, aşa cum a făcut-o cu aceştia.” 

M-am uitat la mantaua mea. Părea aşa de simplă şi de neînsemnată. Aveam 
impresia că mă face să arăt mai mult ca o persoană fără adăpost, decât un luptător. 
Înţelepciune mi-a răspuns ca şi cum aş fi spus toate acestea cu voce tare. 

Cât de puternic mi se pare acum acest 


“Domnul este mai aproape de cei fără adăpost, decât de împărați. Numai 
atâta timp ai putere adevărată cât umbli în harul Domnului, iar El dă harul Său 
numai celor smeriţi. Nici o armă a răului nu poate penetra mantaua aceasta, fiindcă 
nimic nu este mai puternic, decât Harul Lui. Atâta timp, cât porţi mantaua aceasta, 
eşti ferit de astfel de atacuri.” 

Am început să privesc în sus, să văd câţi luptători mai sunt pe munte. Am fost 
şocat când am văzut, cât de puţini au rămas. Am observat însă că toți purtau aceeaşi 
manta a Smereniei. “Cum s-a întâmplat asta?” am întrebat. 

“Când au văzut lupta pe care ai văzut-o şi tu, cu toți au venit la Mine după 
ajutor, iar eu le-am dat aceste mantii.” 

“Dar eu am crezut, că tu erai cu mine tot timpul acesta.” 

“Eu sunt cu toți cei care vreau să facă voia Tatălui Meu,’ 
Înţelepciune. 

“Tu eşti Domnul!” am strigat 

“Da.” A răspuns. "tom spus, că niciodată nu te voi lăsa, nicidecum nu te 
voi părăsi. Eu sunt cu toţi luptătorii mei, exact aşa cum sunt şi cu tine. Eu voi fi tot 
ce ai nevoie, ca să împlineşti voia Mea, şi de data aceasta ai avut nevoie de 
înțelepciune. ” 

a răspuns 


RANGURILE ÎMPĂRĂŢIEI 


Am fost lăsat cu marea companie de îngeri, care slujeau celor răniți de pe 
nivelul Mântuire. Cum am început să trec pe lângă aceşti îngeri, s-au aplecat pe 
genunchi, şi mi-au arătat un mare respect. Până la urmă am întrebat pe unul din ei, de 
ce fac aşa. Chiar şi cel mai mic dintre ei, era mult mai puternic decât mine. “Datorită 
mantiei.” A răspuns el. “Acesta reprezintă cel mai înalt rang în Împărăţie.” 

“Acesta este doar o manta simplă,” am protestat. 

“Nu,” a răspuns îngerul, “Eşti îmbrăcat în Harul lui Dumnezeu, şi nu există 
nici o putere mai mare decât aceasta.” 

“Dar suntem cu miile, care purtăm aceeaşi haină, cum poate asta să reprezinte 
atunci un rang?” 

“Voi sunteţi campionii înfricoşători, fiii şi fiicele Regelui. Şi El a purtat 
aceeaşi manta, când umbla pe pământ. Atâta timp cât eşti îmbrăcat în ea, nu există 
nici o putere în cer sau pe pământ, care să ţi se poată împotrivi. Toată lumea din Cer 
şi din Iad recunoaşte această manta. Noi suntem cu adevărat slujitorii Lui, dar El 
trăieşte în voi, iar voi sunteţi îmbrăcați în Harul Său. ” 

Ştiam, că dacă nu aş fi purtat mantaua, şi dacă mi s-ar fi văzut armura 
glorioasă, afirmaţia îngerului, şi purtarea lor mi-ar fi hrănit mândria. Dar având 
mantaua, acest lucru pur şi simplu era imposibil. Nu puteai sa te simţi mândru sau 
arogant, în timp ce purtai acea haină ştearsă şi atât de simplă. Încrederea mea în 
manta creştea foarte repede. 


PARTEA A TREIA - ÎNTOARCEREA VULTURILOR 


Pe orizont am zărit un nor mare, alb, care se apropia şi a trezit speranţa în 
mine. Deodată toată atmosfera s-a umplut de nădejde, aşa cum soarele care răsare 
izgoneşte întunericul nopții. Cum s-a apropiat mai mult, am recunoscut vulturii albi, 


care veneau de la Pomul Vieţii. Au început să aterizeze pe munte, ocupându-şi locurile 
la fiecare nivel, lângă companiile de luptători. 

M-am apropiat cu grijă de vulturul care a aterizat lângă mine, pentru că 
prezenţa sa era foarte puternică. Când s-a uitat la mine cu ochii lui pătrunzători, ştiam 
că nu pot ascunde nimic de la el. Ochii lui erau aşa de aspri şi de fermi, încât m-am 
cutremurat şi m-au cuprins fiorii, numai uitându-mă în ei. Înainte de a-l întreba, mi-a 
şi răspuns. 

“Vrei să ştii cine suntem. Noi suntem proorocii ascunşi, care am fost păstraţi 
pentru acest ceas. Noi suntem ochii celor, cărora li s-au dat armele divine, puternice. 
Nouă ni s-a arătat tot ceea ce face Domnul şi tot ceea ce vrăjmaşul a plănuit 
împotriva voastră. Am cutreierat Pământul şi ştim tot ce trebuie ştiut pentru bătălie. ” 

“Dar nu aţi văzut lupta care s-a dat mai înainte?” am întrebat cu toată iritaţia 
pe care am îndrăznit să o exprim. “Nu i-ați fi putut ajuta pe acei luptători care au fost 
luați captivi?” 

“Da, am văzut totul şi i-am fi putut ajuta, dacă ar fi cerut ajutor. I-am fi putut 
ajuta, reţinându-i şi spunându-le să stea pe loc. Dar îi putem ajuta numai pe aceia 
care au încredere în noi. Numai cei care ne primesc pentru ceea ce suntem - prooroci 
- pot primi răsplata unui prooroc, sau beneficiile serviciului nostru. Cei care au fost 
prinşi, încă nu aveau mantaua pe care o ai tu, iar cei care nu au mantaua nu pot 
înțelege cine suntem noi. Noi cu toţii avem nevoie unii de alţii, chiar şi de aceştia care 
sunt răniţi, şi încă mulți alții, pe care încă nu îi cunoşti. ” 


INIMA DE VULTUR 


În timp ce vorbeam cu vulturul, am început să gândesc ca el. După această 
scurtă discuţie, am început să văd în inima lui şi l-am putut cunoaşte exact aşa cum 
mă cunoştea el. Vulturul a observat asta. 

“Ai primit ceva din darurile noastre, cu toate că încă nu sunt bine dezvoltate. 
Nu le-ai folosit prea mult. Dar eu sunt aici ca să trezesc aceste daruri în tine şi în 
mulți alții ca şi tine şi te voi învăța cum să le foloseşti. Astfel comunicarea dintre noi 
va fi sigură. Trebuie să fie sigură, altfel vom suferi multe pierderi care nu sunt 
necesare, şi putem pierde multe ocazii bune de victorie. ” 

“De unde veniţi acum?” l-am întrebat. 

“Noi mâncăm şerpi. Vrăjmaşul ne serveşte ca pâine. Hrana noastră vine prin 
înfăptuirea voinţei Tatălui, care este distrugerea lucrărilor Diavolului. Fiecare şarpe 
pe care îl mâncăm ne ajută la dezvoltarea viziunii noastre. Fiecare întăritură a 
vrăjmaşului pe care o surpăm, ne ajută să zburăm mai Sus, şi să stăm sus mai mult 
timp. Acum ne-am întors de la un ospăț la care am nimicit şerpii Ruşinii, care i-au 
legat pe mulţi dintre fraţii şi surorile voastre. Şi ei vin după noi cu vulturii pe care i- 
am lăsat în urmă Să-i ajute ca să-şi găsească calea, şi să-i păzească de contraatacul 
vrăjmaşului. ” 

Vulturii aceştia erau aşa de siguri pe sine şi totuşi nu erau încrezuţi de loc. 
Ştiau cine sunt şi la ce au fost chemaţi. De asemenea ne cunoşteau şi pe noi şi 
cunoşteau viitorul. Încrederea lor mă întărea şi pe mine, şi pe cei răniţi, care încă 
zăceau pe jos în jurul nostru. Cei care erau prea slabi ca să vorbească, ascultau 
conversaţia mea cu vulturul. Se uitau la el, cum se uită un copil care s-a pierdut de 
părinţi, şi acum i-a găsit. 


VÂNTUL DUHULUI 


Când vulturul s-a uitat la cei răniţi, s-a schimbat şi înfăţişarea lui. Privirea lui 
fermă şi hotărâtă pe care o avusese înainte, s-a schimbat în milă, când s-a uitat la ei, şi 
părea ca un bunic blând şi plin de compasiune. Şi-a desfăcut aripile, şi a început să 
dea din ele uşor, provocând o briză răcoritoare pentru cei răniți, cum nu am mai 
experimentat niciodată. La fiecare suflare primeam putere şi claritate în mintea mea. 
Deodată, cei răniţi s-au ridicat în picioare, şi au început să se închine lui Dumnezeu cu 
o sinceritate, care mi-a umplut ochii de lacrimi. 

Din nou am simţit o ruşine adâncă pentru că mi-am bătut joc de cei care au 
rămas la acest nivel. Păreau aşa de slabi şi de neputincioşi faţă de noi, cei care am 
urcat muntele, însă ei au suferit mult mai mult ca noi, şi totuşi au rămas credincioşi. 
Dumnezeu i-a păzit, iar ei l-au iubit cu o dragoste mare. 

M-am uitat sus pe munte. Toţi vulturii dădeau uşor din aripi. Toţi cei de pe 
munte au fost reîmprospătaţi de briza pe care o răscoleau, şi au început cu toţii să-l 
laude pe Domnul. La început era puţină dizarmonie între închinarea care venea de pe 
diferitele nivele, dar după un timp toţi, de pe toate nivelele cântau într-o armonie 
perfectă. 

Niciodată nu am auzit aşa ceva, cât eram pe Pământ, şi aş fi dorit să nu se 
termine niciodată. Deodată am recunoscut că era aceeaşi închinare pe care am auzit-o 
în Grădină, dar de data aceasta suna şi mai bogat şi mai plin. Ştiam că asta este din 
cauză că ne aflam în prezenţa vrăjmaşilor noştri, în mijlocul unei atmosfere aşa de 
întunecoase şi de aceea se părea mult mai frumos. 

Nu ştiu cât a ţinut această închinare, dar până la urmă vulturii au încetat să mai 
dea din aripi, şi închinarea s-a oprit. 

“De ce v-aţi oprit?” am întrebat pe vulturul cu care stătusem de vorbă. 

“Pentru că acum sunt bine” şi a arătat înspre cei răniţi, care stăteau cu toţii în 
picioare, şi se părea că sunt într-o condiţie perfectă. “Închinarea adevărată, poate 
vindeca orice fel de rană ” a adăugat el . 

“Te rog, mai fă-o o dată!” l-am implorat eu. 

“Vom mai face asta de multe ori, dar nu noi decidem când. Briza pe care ai 
simţit-o, a fost Duhul Sfânt. El ne dă direcţii nouă, nu noi Lui. El i-a vindecat pe cei 
răniți, şi a început să aducă unitatea de care va fi nevoie în lupta care ne stă în faţă. 
Închinarea adevărată toarnă untdelemnul preţios peste Cap, care este Isus, care apoi 
curge jos peste întregul trup, făcându-ne una cu EL şi unii cu alţii. Nimeni, dintre cei 
care se unesc cu El nu va mai rămânea rănit, sau necurat. Sângele Lui este viaţă 
curată, şi curge peste noi, atunci când suntem uniţi cu El. Suntem uniţi cu El, şi cu 
întregul trup, aşa că sângele curge peste tot. Nu aşa se vindecă o rană? Se închide, 
pentru ca sângele să poată curge la membrul rănit ca să-l regenereze. Când un 
mădular din trupul Lui este rănit, trebuie să ne unim cu acel membru, până când se 
reface total. Noi suntem una cu toţii. ” 

În euforia, încă prezentă de la închinare, această învăţătură scurtă mi s-a părut 
esoterică, totuşi ştiam că este ceva de bază. Când Duhul Sfânt era în mişcare, fiecare 
cuvânt mi se părea glorios, indiferent cât de elementar era. Eram aşa de plin de 
dragoste, încât aş fi vrut să îmbrăţişez pe toată lumea, chiar şi pe acei vulturi bătrâni şi 
fermi. 

După aceea, dintr-o dată mi-am amintit de luptătorii care au fost luaţi 
prizonieri. Vulturul a simţit acest lucru, dar nu a spus nimic, se uita doar la mine cu 
atenţie. În sfârşit l-am întrebat: "Putem să-i recuperăm pe cei pe care i-am pierdut?” 


INIMA REGELUI 


“ Da, ai tot dreptul să simţi ceea ce simţi, “ mi-a spus până la urmă vulturul, 
“nu suntem complet! şi închinarea noastră nu este completă, până când nu va fi 
restaurat întreg trupul. Chiar şi în închinarea cea mai glorioasă, şi în prezenţa Însăși 
a Regelui, tot vom simţi acest gol, până când toți vor fi una. Cred asta, fiindcă şi 
Regele simte aşa. Ne doare pe toți pentru fraţii noştri, care sunt legaţi, dar ne doare 
şi mai mult pentru inima Regelui. Chiar dacă îi ai pe toţi copiii tăi alături de tine, şi 
lipseşte numai unul, te doare de acel unul, care este bolnav, sau rănit. La fel iubeşte 
şi El pe toţi copiii Săi, dar acum atenţia Lui se îndreaptă mai mult spre cei răniţi, şi 
apăsaţi. Pentru El, nu putem să stăm liniştiți, până când nu vor fi recuperaţi toți. 
Atâta timp cât ei sunt răniţi, şi El este rănit. ” 


CREDINŢA CARE MIŞCĂ MUNŢII 


Stând lângă vultur, mă gândeam la cuvintele lui. Până la urmă l-am întrebat: 
“Ştiu, că acum Înţelepciunea îmi vorbeşte prin tine, fiindcă îi aud vocea, când îmi 
vorbeşti. Înainte de ultima bătălie am fost aşa de sigur de mine, încât eram cât pe aici 
să fiu şi eu dus de aceeaşi presupunere ca şi ei, şi aş fi putut fi foarte uşor capturat şi 
eu, dacă Înţelepciune nu m-ar fi oprit. În lupta mea, eram motivat mai mult de ura faţă 
de vrăjmaş, decât de dorinţa de a-mi elibera fraţii. De când am venit prima dată la 
acest munte şi în lupta cea mare, mi-am dat seama, că majoritatea lucrurilor bune, pe 
care le-am făcut, le-am făcut din motive greşite, şi multe dintre greşelile pe care le-am 
comis, le-am făcut din motive bune. Cu cât învăţ mai mult, cu atât mai nesigur mă 
simt faţă de mine însumi. ” 

“Cred că ai fost mult timp împreună cu Înţelepciune. ” Mi-a răspuns vulturul. 

“A fost cu mine de mult timp, dar eu nu l-am recunoscut şi mă tem că mult 
timp cât era cu mine, eu m-am împotrivit lui. Nu ştiu de ce, dar şi acum îmi dau 
seama că ceva îmi mai lipseşte, înainte de a mă putea duce la luptă din nou, însă nu 
ştiu ce. ” 

Ochii marelui vultur, au devenit şi mai pătrunzători în timp ce mi-a răspuns. 
“Poţi cunoaşte vocea Înţelepciunii şi când îți vorbeşte în inimă. Înveţi bine, pentru că 
ai mantaua. Ceea ce simţi acum este credinţa adevărată “. 

“Credinţă?” am spus şocat, “Eu vorbesc despre îndoială serioasă!” 

“Este înţelept să te îndoieşti de tine însuţi. Dar credinţa adevărată se încrede 
în Dumnezeu şi nu în ea însăşi. Eşti aproape de credinţa care poate mişca acest 
munte şi trebuie să-l mutăm. Este timpul să-l ducem în nişte locuri, unde nu a mai 
fost. Dar ai dreptate, încă îți mai lipseşte ceva foarte important. Mai ai nevoie de o 
revelaţie. Cu toate că ai urcat până în vârful muntelui şi ai primit pe drum din fiecare 
adevăr şi cu toate că ai stat în grădina Domnului şi ai gustat dragostea Lui 
necondiționată, ai văzut pe Fiul Său de mai multe ori, totuşi cunoştinţa în ceea ce 
priveşte sfatul Domnului, este parțială şi superficială. ” 

“Am ştiut că acest lucru este atât de adevărat, încât aproape că mă simţeam 
mângâiat să-l aud. De atâtea ori am judecat lucrurile şi oamenii în mod greşit. 
Înţelepciune mi-a salvat viaţa de multe ori, dar vocea Lui încă şi acum este aşa de 
blândă, iar gălăgia gândurilor şi sentimentelor mele proprii încă şi acum sunt aşa de 
puternice. Prin tine îl aud pe Înţelepciune vorbind mai puternic, decât prin inima mea, 
de aceea ştiu, că trebuie să stau foarte aproape de tine tot timpul. ” 


“Noi de aceea suntem aici, pentru că aveţi nevoie de noi, dar şi noi avem 
nevoie de voi. Tu ai daruri pe care eu nu le am, iar eu am daruri pe care tu nu le ai. 
Tu ai experimentat unele lucruri pe care eu nu le-am experimentat, şi invers. Vulturii 
stau la dispoziţia voastră până la sfărşit şi voi la fel veţi sta la dispoziția noastră 
până la sfârşit. Pentru un timp voi sta alături de tine, iar după aceea vei primi alţi 
vulturi în locul meu. Fiecare vultur este diferit. Noi nu am primit secretele Domnului 
individual, ci toţi împreună. ” 


UŞILE ADEVĂRULUI 


Atunci vulturul s-a ridicat de pe stânca pe care stătea şi s-a înălţat până la 
marginea nivelului pe care eram. “Vino, ” a spus. Cum m-am apropiat de el, am văzut 
nişte scări, care duceau jos, la baza muntelui şi o uşiţă mică. 

“De ce nu am văzut asta înainte?” am întrebat. 

“Când ai venit prima dată pe munte, nu ai stat la acest nivel destul timp, ca să 
poți privi în jur. Mi-a răspuns cl 

“Tu de unde ştii asta? Ai fost şi tu aici, când am venit pentru prima dată pe 
munte?” 

“Aş fi ştiut şi dacă nu aş fi fost aici, pentru că toți cei care nu observă această 
uşiță nu o observă din acelaşi motiv, dar de fapt am fost aici. Eu am fost unul dintre 
soldații pe lângă care ai trecut aşa de repede, când ai urcat pe munte. " 

Atunci l-am recunoscut pe vultur, ca pe unul dintre oamenii pe care l-am 
întâlnit foarte curând după convertirea mea şi cu care de fapt am şi avut câteva 
conversații. A continuat, “Am dorit foarte mult să te urmez atunci. Eram pe acest 
nivel deja de un timp aşa de lung, încât aveam foarte mare nevoie de o schimbare. 
Dar pur şi simplu nu puteam să las acele suflete, pe care voiam să le conduc la 
Domnul, pe acest nivel. Şi până la urmă, când m-am hotărât ca să fac voia Domnului, 
indiferent că merg mai departe, sau rămân aici, a apărut Înţelepciune înaintea mea şi 
mi-a arătat această uşă şi mi-a spus că este o scurtătură spre vârful muntelui. Aşa am 
ajuns sus înaintea ta şi acolo am fost transformat într-un vultur. ” 

Atunci mi-am amintit, că am mai văzut asemenea uşiţe pe unele dintre nivele. 
Chiar m-am uitat printr-una din ele şi am fost foarte uimit de ceea ce am văzut. Nu m- 
am aventurat prea departe, fiindcă eram aşa de concentrat la bătălie şi să ajung la vârf 
cât mai repede. “Aş fi putut intra pe una dintre uşiţele acelea şi să ajung direct sus?” 
Am întrebat. 

“Nu este chiar aşa de simplu, “ a remarcat vulturul, părând puţin iritat. “În 
fiecare uşă sunt cărări, dintre care una duce la vârf. ” Aşteptând următoarea mea 
întrebare, a continuat: ” Celelalte duc la alte nivele ale muntelui. Tatăl a proiectat 
toate cărările în aşa fel, încât toată lumea să o aleagă pe cea care este conform 
nivelului său de maturitate. ” 

“Incredibil! Cum a făcut asta?” m-am gândit în mintea mea, dar vulturul mi-a 
auzit gândul. 

“Foarte simplu, ” a continuat vulturul, ca şi când mi-aş fi rostit gândurile cu 
voce tare. "Maturitatea spirituală este întotdeauna determinată de voința noastră de a 
sacrifica dorinţele noastre proprii, pentru binele Împărăției şi folosul altora. Uşa 
care cere cel mai mare sacrificiu, ca să putem intra pe ea, ea ne va duce întotdeauna 
pe nivelul cel mai înalt. ” 

Încercam să ţin minte tot ceea ce îmi spunea vulturul. Ştiam că trebuie să intru 
pe uşa care era înaintea mea şi că ar fi înţelept din partea mea să învăţ tot ceea ce se 


poate de la cineva, care mă depăşise deja şi este evident că a ales uşa corectă prin care 
se poate ajunge la vârf. 

“Eu nu am urcat direct pe vârf şi încă nu am întâlnit pe nimeni, care să fi 
făcut aşa. Dar am ajuns acolo mult mai repede decăt alții, fiindcă am învăţat mult 
despre jertfirea de sine, în timpul în care mă luptam aici pe nivelul Mântuire. Ti-am 
arătat uşa, pentru că porți mantaua şi ai fi găsit-o oricum, dar timpul este scurt şi de 
aceea sunt aici ca să te ajut să te maturizezi mai rapid. 

La fiecare nivel sunt uşiţe şi fiecare conduce spre comori, care întrec 
priceperea ta. Aceste comori nu pot fi obţinute din punct de vedere fizic, însă fiecare 
comoară pe care o ai în mână, o vei putea purta în inimă. Inima ta trebuie să fie 
depozitul de comori cereşti. Când vei ajunge din nou sus, inima ta va conţine comori 
mult mai preţioase decăt toate comorile pământeşti. Acestea niciodată nu vor fi luate 
de la tine, sunt ale tale pe vecie. Du-te repede, pentru că se adună din nou norii de 
furtună şi suntem pe pragul unei alte lupte. ” 

“ Vii şi tu cu mine?” L-am rugat. 

“Nu, locul meu este aici. Trebuie să-i ajut pe aceştia, care sunt răniţi. Dar ne 
vom întâlni din nou aici. Te vei întâlni cu mulți dintre fraţii şi surorile mele, înainte 
de a te întoarce aici şi ei te vor putea ajuta mai mult decât mine, oriunde îi vei 
întâlni. ” 


COMORILE CEREŞTI 


L-am îndrăgit pe acest vultur aşa de mult, încât îmi era greu să mă despart de 
el. M-am bucurat că îl voi întâlni din nou. Acum uşa mă atrăgea ca şi un magnet. Am 
deschis-o şi am intrat. 

Slava, care m-a întâmpinat era aşa de puternică, încât imediat am căzut pe 
genunchi. Aurul, argintul şi pietrele preţioase, erau mult mai frumoase decât aş putea 
să le descriu. Rivalizau chiar cu slava Pomului Vieţii. Camera era aşa de mare, încât 
părea fără sfârşit. Podeaua era din argint, stâlpii din aur, iar tavanul era dintr-o singură 
bucată mare de diamant pur, care reflecta toate culorile pe care le-am văzut vreodată 
şi multe pe care niciodată nu le-am mai văzut. Îngeri fără număr erau peste tot, 
îmbrăcaţi în haine şi uniforme diferite, care nu erau de origine pământească. Cum am 
început să mă plimb prin cameră, îngerii se aplecau, salutându-mă. Unul dintre ei a 
păşit în faţă şi m-a salutat pe nume. Mi-a explicat că pot merge oriunde şi pot să mă 
uit la orice vreau în cameră. Nimic nu era reţinut de la cei ce au intrat odată pe acea 
uşă. 

Eram aşa de copleşit de frumuseţe, încât o vreme nici nu am putut să vorbesc. 
Până la urmă am remarcat că aici era mult mai frumos decât în Grădină. Îngerul mi-a 
răspuns surprins: "Aceasta este Grădina! Aceasta este una dintre camerele Tatălui 
tău, iar noi suntem slujitorii tăi. ” 

Cum mă plimbam mai departe, o companie de îngeri m-a urmat. M-am întors 
şi l-am întrebat pe lider, de ce mă urmează. “Fiindcă ai mantaua, “ a răspuns el. “Noi 
ţi-am fost daţi să te slujim aici şi în bătălia care vine. ” 

N-am ştiut ce să fac cu îngerii şi am continuat să mă plimb mai departe. Am 
fost atras de o piatră mare albastră, care se părea că are soarele şi norii înăuntrul ei. 
Când am atins-o, m-au inundat aceleaşi sentimente ca şi atunci când am mâncat din 
Pomul Vieţii. Am simţit energie, o claritate mentală supranaturală şi o dragoste faţă 
de toată lumea şi de toate lucrurile. Am început să privesc slava Domnului. Cu cât 
mai mult atingeam piatra, cu atât mai mult creştea slava. Nu mai voiam să-mi iau 
mâna de pe piatră, dar slava a devenit aşa de intensă, încât a trebuit să mă retrag. 


Atunci privirea mi-a căzut pe o piatră frumoasă verde. “Oare asta ce are în 
ea?” Am întrebat pe îngerul, care stătea lângă mine. 

“ Toate acestea sunt comorile Mântuirii. Acum te-ai atins de lumea cerească 
iar aceasta este restaurarea vieţii ” a continuat. 

Cum m-am atins de piatra verde, am început să văd Pământul în culori bogate, 
minunate. Culorile creşteau în bogăţie cum ţineam mâna pe piatră şi la fel creştea şi 
dragostea mea faţă de toţi cei pe care îi vedeam. Pe urmă am văzut o asemenea 
armonie între toate lucrurile care erau în viaţă, cum nu mai văzusem niciodată. Atunci 
am început să văd slava Domnului în toată creaţia. Totul a început să se intensifice din 
nou, până când nu am mai putut să stau pe aproape. 

Mi-am dat seama că nici nu ştiu de cât timp stau acolo. Nu am ştiut că 
priceperea mea despre Dumnezeu şi universul său, a crescut substanţial, numai prin 
atingerea celor două pietre, şi mai erau multe altele de atins. Erau aşa de multe în acea 
cameră, încât nu le puteai parcurge într-o viaţă întreagă. “Câte camere mai sunt aici?” 
Am întrebat îngerul. 

“Sunt camere ca şi aceasta la fiecare nivel de pe munte. " 

“Cum ar putea cineva experimenta numai ce este într-o singură cameră, dar în 
toate celelalte?” am întrebat eu. 

“O veşnicie întreagă vei face asta. Aceste comori, care sunt cuprinse în 
adevărurile cele mai fundamentale ale Domnului Isus, sunt destule pentru mult mai 
multe vieţi decât poţi tu să măsori. Nimeni nu poate cunoaşte tot ce este de ştiut 
despre ele în timpul unei vieţi, dar trebuie să iei ceea ce ai nevoie şi să continui să 
mergi mai departe spre destinul tău. ” 

Am început să mă gândesc din nou la lupta precedentă şi la luptătorii care au 
fost capturați. Nu era un gând plăcut într-un loc aşa de glorios, dar am ştiut că am 
toată veşnicia la dispoziţie ca să mă întorc în această cameră din nou. Aveam un timp 
scurt la dispoziţie să găsesc drumul spre vârful muntelui şi apoi din nou la luptă. M- 
am întors la înger şi i-am spus: "Trebuie să mă ajuţi să găsesc uşa care duce la vârf. ” 
Îngerul s-a uitat la mine ciudat : "Este adevărat că noi suntem slujitorii tăi, dar tu eşti 
acela care trebuie să ne conduci. Acest munte este un mister pentru noi. Cu toții ne- 
am dori să putem privi în acest mare mister, dar chiar şi după ce ieşim din această 
cameră, pe care am ajuns să o cunoaştem puţin, vom avea încă multe de învăţat, 
Chiar mai mult decât tine”. 

“Ştiţi unde sunt toate uşile? am întrebat. 

“Da, dar nu ştim unde duc ele. Sunt unele care par foarte atrăgătoare, altele 
sunt simple, iar altele respingătoare şi una chiar groaznică. ” 

“În locul acesta sunt uşi respingătoare? am întrebat neîncrezător. “Şi chiar una 
groaznică? Cum se poate aşa ceva?” 

“Nu ştiu, dar pot să ţi-o arăt. ” a răspuns el. 

“Te rog, arată-mi. ” 

Am umblat un timp destul de lung, în timp ce treceam pe lângă comori nespus 
de glorioase şi îmi era greu să trec pe lângă ele, fără să le exploreze mai mult. Mai 
erau multe uşi care aveau diferite adevăruri Biblice scrise pe ele. Când îngerul le-a 
numit atrăgătoare, am crezut că a subestimat înfăţişarea lor. Mi-am dorit mult să intru 
pe fiecare, dar curiozitatea mea în legătură cu uşa “Groaznică“, m-a ţinut în mişcare. 

Şi atunci am văzut-o. Cuvântul: “Groaznică“, de asemenea era subestimat. M- 
a cuprins o frică, de am crezut că mă sufoc. 


HAR ŞI ADEVĂR 


M-am întors de la acea uşă şi m-am retras repede. Prin apropiere era o piatră 
frumoasă roşie şi mi-am dorit mult să o ating. Imediat m-am aflat în Grădina 
Ghetsimani şi îl priveam pe Domnul cum se ruga. Agonia pe care am văzut-o, era şi 
mai groaznică decât uşa pe care o văzusem înainte. Şocat mi-am retras mâna de pe 
piatră şi am căzut obosit la pământ. Am dorit aşa de mult să mă întorc la piatra 
albastră şi cea verde, dar a trebuit să-mi recapăt energia şi direcţia. Îngerii dintr-odată 
au venit în jurul meu şi mi-au slujit. Curând m-am simţit destul de tare ca să mă ridic 
şi să mă pornesc spre celelalte pietre, însă imaginea Domnului care se ruga, se 
întorcea mereu la mine şi m-a făcut să mă opresc. 

“Ce s-a întâmplat acolo?” am întrebat. 

“Când te atingi de pietre, putem şi noi să vedem ceva din ceea ce vezi tu şi să 
simțim puţin din ceea ce simţi tu. Ştim că toate pietrele acestea sunt nişte comori mari 
şi toate revelaţiile pe care le conţin sunt foarte preţioase... Înainte am privit puţin 
agonia Domnului dinaintea răstignirii şi am simţit ceva din ceea ce a simţit EI în 
noaptea aceea. Este greu pentru noi să înţelegem cum se poate ca Dumnezeul nostru 
să sufere în felul acela. Asta ne face să apreciem şi mai mult ce onoare mare este ca 
să le slujim acelor oameni, pentru care El a plătit un pret aşa de groaznic. ” 

Cuvintele îngerului erau ca şi un trăsnet pentru sufletul meu. M-am luptat în 
lupta cea mare, am urcat pe vârful muntelui, am devenit aşa de familiar cu lumea 
spirituală, încât aproape că nici nu am mai observat îngerii, am putut să stau de vorbă 
aproape în termeni egali cu vulturii şi totuşi nu am putut nici măcar un singur moment 
să fiu părtaş în suferinţele Domnului, fără să-mi doresc imediat să mă îndrept spre 
experienţe mai plăcute. “Nici n-ar trebui să fiu aici, ” aproape că am strigat, “aş merita 
mai mult ca oricine altul ca să fiu între prizonierii celui rău. ” 

“Domnule,” mi-a spus îngerul, “Noi ştim că nimeni care este aici nu merită 
acest lucru. Eşti aici, fiindcă ai fost ales dinainte de întemeierea lumii, pentru un scop 
anume. Noi nu ştim care este scopul tău specific, dar ştim că este măreț, pentru toţi 
cei ce sunt pe acest munte. ” 

“Mulţumesc. Îmi eşti de mare ajutor. Sentimentele mele sunt aşa de intense în 
acest loc, încât întrec priceperea mea. Ai dreptate. Nimeni nu merită să fie aici. Cu 
adevărat, cu cât urcăm mai sus pe munte, cu atât mai nevrednici suntem şi cu atât mai 
mult avem nevoie de har ca să putem rămânea acolo. Cum am putut să ajung sus 
prima dată?” 

“Prin har, ” a răspuns îngerul. 

“Dacă vrei să mă ajuţi, ” i-am spus, “atunci te rog să continui să-mi aminteşti 
acest cuvânt, ori de câte ori vezi că sunt confuz, sau disperat. Vreau să înţeleg acest 
cuvânt mai bine decât oricare altul. Dar acum trebuie să mă întorc la piatra cea roşie 
Pentru că ştiu că asta este cea mai mare comoară din această cameră şi nu pot pleca 
până când nu o iau cu mine, în inima mea. 


ADEVĂRUL HARULUI 


Timpul pe care l-am petrecut la piatra cea roşie, a fost cel mai dureros timp pe 
care l-am experimentat. De multe ori nu am mai putut rezista şi a trebuit să mă retrag. 
Câteodată a trebuit să mă întorc la piatra albastră sau la cea verde, ca să-mi 
reîmprospătez sufletul, înainte de a mă întoarce din nou. De fiecare dată îmi era tot 


mai greu ca să mă întorc la piatra roşie, dar dragostea şi aprecierea mea față de 
Domnul creştea tot mai mult prin această experienţă. 

Când în final, prezenţa Tatălui s-a îndepărtat de la Isus la cruce, nu am mai 
putut rezista şi a trebuit să renunţ. Am observat că îngerii, care au experimentat ceva 
din ceea ce am experimentat şi eu, m-au înţeles. Puterea de voinţă de a mai atinge 
piatra s-a îndepărtat de la mine. Nici nu am mai avut chef să mă întorc la piatra 
albastră, zăceam fără putere la pământ, şi plângeam pentru ceea ce Domnul a trebuit 
să îndure. Dar mai plângeam şi pentru că ştiam că l-am părăsit, exact ca şi ucenicii lui. 
L-am părăsit, atunci când ar fi avut cea mai mare nevoie de mine, tocmai ca şi ei. 

După ce mi s-a părut că au trecut câteva zile, mi-am deschis ochii. Un alt 
vultur stătea lângă mine. În faţa lui erau trei pietre, una albastră, una verde şi una 
roşie. “Mănâncă-le!” mi-a spus. Când le-am mâncat, toată fiinţa mea s-a reînnoit şi o 
bucurie adâncă mi-a pătruns în suflet. Eram complet treaz. 

Când m-am ridicat, am observat că aceleaşi pietre erau săpate în mânerul 
săbiei şi pe umerii mei. “Acestea sunt acum ale tale pe veci.” mi-a spus vulturul. 
“Nimeni nu le poate lua de la tine, şi nici nu le poţi pierde vreodată. ” 

“Dar pe ultimul nu l-am terminat” am protestat eu. 

“Numai Cristos poate termina acel test. Tu te-ai descurcat destul de bine şi 
acum poţi merge mai departe. " 

“Unde?” am întrebat. 

“Tu hotărăşti asta, dar fiindcă timpul este scurt, te-aş sfătui să încerci să 
ajungi sus cât mai repede. ” Şi vulturul s-a îndepărtat în grabă. 

Atunci mi-am amintit de uşi. M-am îndreptat spre cele care erau atrăgătoare. 
Când am ajuns la prima, nu mi s-a mai părut atrăgătoare. Când m-am dus la o alta, a 
fost la fel.“ Se pare că ceva s-a schimbat “ am remarcat cu voce tare. 

“Tu te-ai schimbat. “Mi-au răspuns toţi îngerii în cor. M-am întors să-i văd şi 
am fost surprins de faptul cât de mult s-au schimbat. Nu mai aveau o aparenţă naivă, 
ci mai degrabă una regală şi înțeleaptă. Ştiam că în acelaşi timp ei reflectă tot ceea ce 
s-a petrecut în mine, dar de data aceasta mă simţeam deja inconfortabil numai când 
mă gândeam la mine însumi. 

“Vreau să-ţi cer un sfat, ” m-am adresat liderului. 

“Ascultă de inima ta, pentru că acum, acolo sunt mari adevăruri. ” a spus el. 

“Niciodată nu am putut să mă încred în inima mea. ” am răspuns. “Ea este 
supusă la atâtea conflicte. Sunt prea tare supus decepţiilor şi ambiţiei egoiste, îmi este 
greu să-l aud pe Domnul. ” 

“Domnule, acum că ai piatra roşie în inimă, lucrurile nu vor mai fi aşa cum 
au fost până acum. ” mi-a spus liderul cu o încredere neobişnuită. 

M-am rezemat de perete, gândindu-mă că vulturul lipseşte chiar acum, când aş 
fi avut cea mai mare nevoie de el. El a mai fost aici şi ar şti care uşă ar fi bine să o 
aleg. Dar ştiam că nu se va întoarce şi că trebuie să aleg singur. Cum mă gândeam aşa, 
uşa Groaznică era singura la care m-am putut gândi. Din curiozitate m-am decis să mă 
întorc, să o văd din nou. Prima oară m-am îndepărtat de ea aşa de repede, încât nici 
nu am putut să observ ce fel de adevăr reprezintă. Cum m-am apropiat de ea, din nou 
am simţit frica răscolindu-mă înăuntrul meu, dar de data aceasta nu aşa de intens, ca 
prima oară. Spre deosebire de celelalte uşi, în jurul acesteia era întuneric şi a trebuit să 
mă apropii mult de ea ca să pot citi adevărul care era scris deasupra. Puțin surprins am 
citit: “TRONUL DE JUDECATĂ AL LUI CRISTOS”. 

“De ce este acest adevăr aşa de înfricoşător?” am întrebat cu voce tare, ştiind 
că îngerii oricum nu îmi vor răspunde. Cum am continuat să o privesc, am ştiut că 
trebuie să trec prin ea. 

“Ea este înfricoşătoare din mai multe motive.” am auzit din nou vocea 
familiară a vulturului. 

“Sunt foarte bucuros, că te-ai întors,“ am spus eu. “Am făcut o alegere 
săracă?” 
“Nu. Ai ales bine. Această uşă te va duce pe vârful muntelui mult mai repede 
decât oricare alta. Este înfricoşătoare, fiindcă cea mai mare frică a creaţiei îşi are 
sursa în acea uşă. Cea mai mare înţelepciune pe care o poate vedea omul în lumea 
aceasta şi în lumea viitoare, se găseşte de asemenea după acea uşă. Şi totuşi, sunt 
foarte puţini cei care trec prin ea. ” 

“ De ce este uşa aceasta aşa de întunecoasă?” 

“Lumina acestor uşi, reflectă atenţia pe care o dau bisericile, acestor 
adevăruri. Adevărul care este după această uşă, este cel mai neglijat în aceste zile, 
dar este una dintre cele mai importante. Vei înţelege asta, când vei intra. Cea mai 
mare autoritate, care o poate primi un om, se dă numai acelora, care intră pe această 
uşă. Când îl vei vedea pe Cristos, stând pe tronul Său, şi tu vei fi pregătit să stai 
împreună cu El. ” 

“Înseamnă, că această uşă nu ar fi aşa de întunecoasă şi amenințătoare, dacă 
am fi acordat mai multă atenţie acestui adevăr.” am spus eu. 

“Aşa este. Dacă omul ar cunoaşte slava, care se descoperă după acea uşă, ar 
fi una dintre cele mai strălucitoare. Însă totuşi este o uşă greu de trecut. Am primit 
ordin să vin înapoi şi să te încurajez, pentru că în curând vei avea nevoie de 
încurajare. Vei vedea o slavă mai mare, dar în acelaşi timp şi o teroare mai mare, 
decât ai văzut vreodată. Dar vreau să ştii, că fiindcă ai ales drumul mai greu la 
început, îţi va fi mult mai uşor mai târziu. Pentru că eşti gata să înfrunţi acest mare 
adevăr acum, nu vei avea nimic de pierdut mai târziu. Multora le place să cunoască 
blândețea Lui, dar puţini sunt gata să cunoască exigenţa Lui. Dacă nu le primeşti pe 
ambele, întotdeauna vei fi în pericolul de a fi înşelat şi de a cădea din Harul Său. ” 

“Ştiu că niciodată nu aş fi venit aici, dacă nu aş fi petrecut timp la piatra roşie. 
Cum aş putea să aleg mereu calea cea mai uşoară, când asta este contrar cu caracterul 
Domnului?” am întrebat eu. 

“Dar de data aceasta ai ales repede. O altă luptă mare este gata să înceapă, 
şi de tine este nevoie în rândul din faţă. " 

Cum m-am uitat la vultur şi la marea dedicare din ochii lui, încrederea mea a 
crescut. În sfârşit m-am întors spre uşă. 


PARTEA A PATRA - SCAUNUL ALB DE DOMNIE 


Am mai aruncat încă o ultimă privire la imensa cameră din interiorul muntelui. 
Comorile, care reprezentau adevărul Mântuirii, erau de o slavă puternică. Părea că 
extinderea lor nu are nici un sfârşit şi nu puteai cuprinde frumuseţea lor pe deplin. Nu 
puteam să-mi imaginez că celelalte camere, care conţineau alte adevăruri ale 
credinţei, ar putea fi mai glorioase. Asta m-a ajutat să înţeleg de ce cei mai mulți 
creştini nu vroiau să plece mai departe de la acest nivel, minunându-se de aceste 
doctrine de bază ale credinţei. Ştiam că pot rămâne acolo o veşnicie, fără plictiseală. 

Vulturul, care stătea lângă mine, m-a încurajat: "Trebuie să mergi mai 
departe.” Cum m-am uitat la el, şi-a încetinit glasul, dar a continuat: “Nu există o 
pace şi o siguranţă mai adâncă, decât să rămâi în Mântuirea Domnului. Ai fost adus 
aici, ca să cunoşti acest lucru, fiindcă vei avea nevoie de această credinţă mai târziu, 
acolo unde te vei duce, dar acum nu mai poţi rămâne. ” 


Afirmația vulturului despre pace şi siguranţă, m-a făcut să-mi aduc aminte de 
luptătorii curajoşi, care se luptau pe acest întâi nivel al muntelui, Mântuire. Se luptau 
aşa de bine şi au scăpat pe aşa de mulţi, dar au fost şi ei răniți adânc. Nu se părea că ar 
fi primit pace şi siguranţă aici. Atunci vulturul mi-a întrerupt gândurile din nou, ca şi 
când le-ar fi ascultat. 

“Dumnezeu are o altă definiţie pentru pace şi siguranță. Să fii rănit în luptă, 
este o mare cinste. Prin rănile Domnului suntem vindecaţi şi prin rănile noastre şi noi 
primim autoritatea pentru vindecare. În aceleaşi domenii în care vrăjmaşul ne 
răneşte pe noi, după ce ne vindecăm, vom primi puterea ca să vindecăm pe alții. 
Vindecarea a fost unul dintre domeniile de bază ale slujirii Domnului şi este şi a 
noastră. Acesta este unul dintre motivele pentru care Domnul permite să se întâmple 
lucruri rele cu copiii Săi, ca prin acestea ei să primească puterea compasiunii, prin 
care funcţionează vindecarea. De aceea vorbeşte apostolul Pavel despre bătăile pe 
care le-a suferit şi despre faptul că a fost lovit cu pietre, când s-a pus la îndoială 
autoritatea lui. Fiecare rană, fiecare lucru rău, care se întâmplă cu noi, poate fi 
transformat în autoritatea de a face bine. Fiecare bătaie, pe care a suferit-o marele 
apostol, a rezultat în mântuirea altora. Fiecare rană, pe care o primesc aceşti 
luptători, va rezulta în mântuirea, vindecarea, restaurarea altora. 

Cuvintele vulturului erau foarte încurajatoare. Stând aici, în slava comorilor 
Mântuirii, a făcut ca acest adevăr să fie şi mai strălucitor şi pătrunzător. Am vrut să-l 
strig de pe vârful munţilor, pentru ca toţi cei ce se mai luptau, să fie încurajați. 

Vulturul a continuat, ” Mai este şi un alt motiv, pentru care Domnul ne lasă să 
fim răniţi. Nu există curaj adevărat, acolo, unde nu este pericol adevărat. Domnul a 
Zis că se va duce cu Iosua să lupte pentru ţara Făgăduinţei, dar l-a îmbărbătat mereu, 
să fie tare şi curajos. Asta, pentru că avea o luptă de luptat şi exista un pericol 
adevărat. Aşa îi încearcă Domnul pe cei care sunt vrednici de făgăduinţe. ” 

M-am uitat la bătrânul vultur şi pentru prima oară i-am remarcat rănile şi 
penele rupte. Însă cicatricele nu erau urâte şi erau înconjurate de o substanţă aurie, 
care nu era din metal, ci mai degrabă din carne şi pene. Atunci am văzut, că acest 
auriu dădea acea slavă, care se răsfrângea de pe el, făcând înfăţişarea lui aşa de 
măreaţă. 

“Cum de nu am văzut asta înainte?” Am întrebat 

“Până când nu priveşti şi nu apreciezi adâncimea slavei Mântuirii, nu poți 
vedea slava, care vine în urma suferinţei pentru Evanghelie. Dar odată ce le-ai văzut, 
eşti gata pentru testul care va da drumul la cel mai mare grad de autoritate spirituală 
în viața ta. Aceste cicatrice sunt slava pe care o vom purta totdeauna. Acesta este 
motivul pentru care rănile suferite de Domnul sunt cu El în cer. Se mai văd şi acum 
rănile Lui şi rănile tuturor aleşilor Săi, pe care le-au primit pentru El. Acestea sunt 
medaliile de onoare în cer. Toţi cei care le poartă îl iubesc pe Domnul şi iubesc 
adevărul Lui mai mult decât viaţa lor însăşi. Aceştia sunt cei care au urmat Mielul 
oriunde se ducea El şi au fost gata să sufere pentru adevăr, neprihănire şi mântuirea 
oamenilor. Adevăraţii lideri din poporul său, oameni care poartă o autoritate 
spirituală adevărată, prima dată trebuie să-şi dovedească devotamentul lor în felul 
acesta. ” 

M-am uitat la liderul companiei de îngeri care m-au urmat. Înainte nu am 
observat nici un sentiment adânc în îngeri, dar aceste cuvinte, fără îndoială l-au mişcat 
adânc, pe el şi pe toţi ceilalți. Atunci liderul a luat cuvântul: 

“Am fost martorii multor minuni de la creaţie încoace. Dar suferința 
voluntară a oamenilor pentru Domnul şi pentru ceilalți oameni, este cea mai mare 
minune dintre toate. Şi noi trebuie să luptăm câteodată şi să suferim, dar locuim într- 


un loc unde este atâta slavă şi lumină, încât ne este uşor să o facem. Dar atunci când 
femei şi bărbaţi locuiesc într-un loc aşa de plin de răutate şi de întuneric, cu aşa de 
puțină încurajare, fără a putea vedea slava, având doar o nădejde în ea şi totuşi aleg 
suferinţa pentru acea nădejde, pe care o au aşa de vag în inimă, asta face ca şi cei 
mai mari îngeri să-şi aplece genunchii şi să slujească cu bucurie acestor mari eroi 
ale mântuirii. La început nu am înţeles de ce a hotărât Tatăl ca oamenii să umble prin 
credinţă, fără să vadă realitatea şi slava locurilor cereşti şi să sufere atâta opoziție. 
Dar acum înțelegem că prin aceste suferințe, vrednicia lor de a primi o astfel de 
autoritate ca să devină membrii ai casei Sale, este cu adevărat dovedită. Această 
umblare prin credinţă este cea mai mare minune în cer. Cei care trec acest test, sunt 
vrednici să stea împreună cu Mielul pe tronul Său, fiindcă El i-a făcut vrednici şi ei 
şi-au dovedit dragostea lor.” 

Apoi vulturul a continuat: "Curajul este o demonstrare a credinţei. Domnul 
niciodată nu a promis că calea Lui va fi uşoară, dar ne-a asigurat că va merita să o 
străbatem. Curajul celor ce s-au luptat la nivelul Mântuire, i-a făcut pe îngeri să 
aprecieze ceea ce Dumnezeu a investit în omul decăzut. Ei şi-au acceptat rănile într- 
un măcel cumplit, în timp ce nu au văzut altceva, decât întuneric şi un adevăr, care 
părea să fie învins; exact ceea ce a văzut Isus pe cruce. Şi totuşi nu s-au dat bătuţi şi 
nu s-au retras. ” 

Am început să regret din nou, că nu am rămas la nivelul Mântuire, ca să mă 
lupt împreună cu acele suflete curajoase. Vulturul înţelegându-mi din nou gândurile 
m-a întrerupt. 

“Prin faptul că ai urcat pe munte şi tu ai demonstrat credință şi înțelepciune, 
care de asemenea dă drumul la autoritate peste viaţa ta. Credința ta a eliberat pe 
mulți, ca să poată veni la munte pentru mântuire. Şi tu ai primit câteva răni, dar 
autoritatea ta în Împărăție ai primit-o mai mult prin credință, decât prin suferințe. 
Pentru că ai fost credincios în câteva lucruri, acum vei primi onoarea să te întorci şi 
să suferi, ca să poţi domni peste şi mai multe. Dar nu uita, că toate lucrează 
împreună pentru acelaşi scop, indiferent că zidim, sau suferim. Aceste camere se vor 
umple de mai multe suflete, spre bucuria cerului, dacă vei urca mai sus. Acum eşti 
chemat să urci şi să zideşti, iar mai târziu vei primi şi onoarea să suferi, dacă vei fi 
credincios în asta. ” 

M-am întors şi am privit la uşa întunecoasă şi amenințătoare, pe care era scris: 
“SCAUNUL DE JUDECATĂ AL LUI CRISTOS”. Tot aşa, cum privind la comorile 
Mântuirii mă umpleam de o senzaţie de pace şi de căldură, când mă uitam la această 
uşă, mă cuprindea frica şi nesiguranța, şi nimic din mine nu voia să intre pe ea. Din 
nou vulturul mi-a răspuns la gânduri. 

“ Înainte de a intra pe oricare altă uşă, care ascunde un mare adevăr, vei 
avea aceleaşi sentimente. Le-ai simţit chiar şi atunci, când ai intrat pe această uşă a 
comorilor Mântuirii. Aceste temeri, sunt rezultatul căderii. Sunt roadele Pomului 
Cunoştinţei Binelui şi al Răului. Cunoştinţa acelui pom ne-a făcut să devenim 
nesiguri şi egoişti. Cunoştinţa binelui şi al răului, face ca adevărul real al lui 
Dumnezeu să pară de temut, pe când fiecare adevăr al Lui, duce la o pace şi la o 
siguranţă tot mai adâncă. Chiar şi judecăţile lui Dumnezeu trebuie dorite, fiindcă 
toate căile Lui sunt desăvârşite. ” 

Până acum am învăţat deja destul, ca să-mi dau seama, că ceea ce se pare 
drept, este de obicei calea cea mai săracă în roade şi foarte des chiar calea spre eşec. 
În timpul călătoriei mele, cărările cu cel mai mare risc, păreau să fie cărările care 
duceau la cea mai mare răsplată. Totuşi se părea, că de fiecare dată riscul era tot mai 
mare. De aceea, alegerea de a merge tot mai sus, era tot mai grea de fiecare dată. Am 


început să-i simpatizez pe cei care se opreau la un punct anume şi refuzau să meargă 
mai departe, cu toate că ştiam că asta este o greşeală. Singura siguranţă adevărată se 
părea că se poate găsi numai prin avansarea continuă în acele domenii, care cereau tot 
mai multă credinţă, ceea ce însemna în acelaşi timp şi o dependenţă tot mai mare de 
Domnul. 

“Da, ai nevoie de mai multă credinţă ca să poţi umbla în domeniile spirituale 
mai înalte.” a adăugat vulturul. “Domnul ne-a dat harta Împărăției când ne-a spus: 
Cine vrea să-şi salveze viaţa, o va pierde, iar cine îşi pierde viaţa pentru mine o va 
găsi.” Numai aceste cuvinte te pot ţine pe cărarea care duce la vârful muntelui şi 
numai acestea te vor duce la victorie în marea luptă, care ne stă în faţă. Ele de 
asemenea te vor ajuta să stai în faţa Scaunului de Judecată al lui Cristos. 

Ştiam că este timpul să mă duc. M-am hotărât să-mi amintesc totdeauna de 
slava care era în această încăpere, ce conţinea comorile Mântuirii, dar am ştiut că 
trebuie să merg mai departe. M-am întors şi cu tot curajul pe care l-am putut aduna 
am deschis uşa “Tronului de judecată al lui Cristos” şi am păşit înăuntru. Compania 
de îngeri, care mi-a fost pusă la dispoziţie, şi-au ocupat poziţiile în jurul uşii, dar nu 
au intrat. 

“Ce se întâmplă, voi nu veniţi? le-am ordonat. 

“De data aceasta trebuie să mergi singur. Noi te vom aştepta de partea 
cealaltă. ” 

Fără să răspund, am pornit în faţă, pentru a nu mă răzgândi. Am ştiut că nu 
este bine să-mi văd siguranţa în tovărăşia companiilor de îngeri. Cum am păşit prin 
întuneric, am auzit din nou ultimele cuvinte ale vulturului. “După această experienţă 
nu te vei mai încrede în nimeni altul, nici chiar în tine însuţi, ci numai în Domnul. ” 

M-am aflat în cel mai înfricoşător întuneric pe care l-am experimentat 
vreodată. Fiecare pas înainte, devenea o luptă tot mai cumplită cu frica. Deodată am 
început să mă gândesc că am păşit chiar în iad. M-am decis să mă retrag, dar când m- 
am întors, nu am mai putut să văd nimic. Uşa s-a închis şi nici măcar nu puteam să 
văd unde era. Am început să am impresia că tot ceea ce mi-au spus îngerii şi vulturii a 
fost doar o capcană, ca să mă atragă în iad. Am fost înşelat! 

Am strigat la Domnul pentru iertare şi ajutor. Imediat am început să-L văd pe 
cruce, exact aşa ca atunci când mi-am pus mâna pe piatra roşie din încăperea în care 
fusesem înainte. Din nou am văzut întunericul din sufletul Său, cum stătea acolo 
singur purtând păcatele lumii întregi. În încăperea dinainte, această imagine părea ca 
un întuneric groaznic, dar aici părea lumină. M-am hotărât să merg mai departe 
îndreptându-mi gândurile spre El. Cum am făcut aşa, cu fiecare pas credinţa din inima 
mea creştea şi era mult mai uşor decât înainte. 

Dintr-o dată, nici nu mi-am mai dat seama că este întuneric şi nu îmi mai era 
rece. Atunci am început să văd o lumină slabă. Încet se făcea tot mai glorioasă, iar 
după aceea a devenit aşa de minunată, încât am crezut că am intrat direct în Rai. Slava 
creştea la fiecare pas. Mă gândeam cum se poate ca un loc aşa de minunat să aibă o 
intrare aşa de neagră şi de amenințătoare, dar eu deja mă bucuram la fiecare pas. 

Atunci cărarea s-a deschis într-un sală aşa de mare, încât mi se părea că 
Pământul întreg nu o poate cuprinde. Frumuseţea ei nu se putea descrie prin nici o 
referinţă la arhitectura pământească. Această privelişte depăşea orice frumuseţe, nu se 
putea compara nici cu Grădina, nici cu camera unde am văzut comorile Mântuirii. La 
punctul acesta eram aşa de copleşit de bucurie şi de frumuseţe, precum eram de frică 
cu câteva minute în urmă. Atunci am înţeles, că de fiecare dată când am experimentat 
o durere mare, sau un întuneric în sufletul meu, aceasta era urmată de o şi mai mare 
descoperire de slavă şi de pace. 


» 


La capătul îndepărtat era sursa de lumină, care se răsfrângea pe toate celelalte 
lucruri din sală. Ştiam că este însuşi Domnul şi cu toate că deja L-am văzut de mai 
multe ori, m-a cuprins teama, aşa cum mă apropiam de El. Însă frica aceasta era o 
frică sfântă, care intensifica mai mult bucuria şi pacea pe care o simţeam. Am ştiut că 
Scaunul de judecată al lui Cristos, era o sursă mai mare de siguranță decât am 
experimentat eu vreodată, dar în acelaşi timp era şi sursa unei temeri mai mari şi 
totodată mai pure. Nu puteam să-mi dau seama la ce distanţă era tronul. Era aşa de 
minunat să te plimbi pe acolo, încât nu mi-ar fi păsat chiar dacă durează o mie de ani 
ca să ajung, la tron. În termeni pământeşti, chiar a durat mult timp. Într-un sens mi s-a 
părut că au trecut zile, chiar şi ani, dar timpul nu părea să aibă nici o însemnătate 
acolo. 

Ochii mei erau aşa de concentrați asupra Domnului, încât am mers mult timp 
fără să-mi dau seama că am trecut pe lângă o mulțime de oameni, care stăteau după 
ranguri pe partea stângă (erau tot aşa de mulţi şi pe partea dreaptă, însă nu i-am 
observat până ce n-am ajuns mai aproape de tron, pentru că erau aşa de departe). Când 
m-am uitat la ei, a trebuit să mă opresc. Păreau mult mai regali decât oricare alţii. 
Înfăţişarea lor era captivantă. Niciodată nu am văzut atâta pace şi încredere pe feţe 
omeneşti. Fiecare era aşa de frumoasă, încât nu se pot găsi comparații pământeşti 
pentru a le descrie. Când m-am uitat la cei care erau mai aproape de mine, şi-au 
aplecat capetele în semn de salut, ca şi cum m-ar fi recunoscut. 

“Cum se poate, ca voi să mă cunoaşteţi?” am întrebat surprins de propriul meu 
curaj de-a le pune o întrebare. 

“Tu eşti unul dintre sfinţii, care se luptă în bătălia finală.” A răspuns un 
bărbat care era aproape. “ Toată lumea de aici te cunoaşte şi pe tine şi pe toţi cei care 
se luptă acum pe Pământ. Noi suntem sfinţii, care l-am slujit pe Domnul în generaţia 
dinaintea voastră. Noi suntem marele nor de martori, care am primit dreptul să 
privim lupta cea din urmă. Noi vă cunoaştem pe toți şi vedem tot ceea ce faceţi. ” 

Spre surprinderea mea, am recunoscut pe cineva, pe care îl cunoşteam pe 
Pământ. Era un om credincios, dar nu credeam să fi făcut ceva însemnat. Pe Pământ, 
din punct de vedere fizic, era aşa de inatractiv, încât asta i-a provocat ruşine. Aici 
avea aceleaşi trăsături şi totuşi părea cel mai atrăgător om pe care-l văzusem vreodată. 
A păşit spre mine cu o demnitate şi o siguranţă cum niciodată nu am mai văzut nici în 
el nici vreun alt om înainte. 

“Raiul este mult mai mare, decât ne-am imaginat noi pe Pământ, ” a început 
el. “Această sală este doar pragul lumii glorioase, care nici măcar nu poate fi 
imaginată de nişte fiinţe pământeşti. Este adevărat, că şi moartea a doua este mult 
mai groaznică, decât ne-am imaginat noi. Nici raiul, nici iadul nu sunt aşa cum ne- 
am imaginat noi. Dacă aş fi ştiut pe Pământ ceea ce ştiu aici, nu mi-aş mai fi trăit 
viața, aşa cum mi-am trăit-o. Eşti foarte binecuvântat, că ai putut veni aici înainte de 
moarte, ” mi-a spus, uitându-se la mantaua mea. 

Atunci m-am uitat şi eu la mine. Purtam încă vechea manta a smereniei şi 
armura era acolo sub ea. Mă simţeam prost şi dur, comparat cu cei care erau îmbrăcaţi 
în atâta slavă. Am început să mă gândesc, că dacă va trebui să apar înaintea Domnului 
îmbrăcat aşa, atunci am încurcat-o. Exact ca şi vulturii, vechile mele cunoştinţe care 
acum erau în Rai, îmi cunoşteau gândurile şi mi-au răspuns: 

“Cei care intră aici, purtând această manta, nu au nimic de temut. Mantaua 
aceasta, reprezintă cel mai înalt rang de cinste. De aceea se aplecau toţi înaintea ta, 
când ai intrat aici. 

“Eu nu am observat pe nimeni să se fi aplecat înaintea mea,” am răspuns puţin 
îngrijorat. “De fapt nici nu am observat pe nimeni până acum.” 


“Asta este normal,” a continuat el. “Noi aici ne exprimăm respectul altfel. 
Chiar şi îngerii ne slujesc aici, dar închinarea o primeşte numai Tatăl şi Isus. Este o 
mare diferenţă între a ne cinsti unii pe alții şi a ne închina unii în faţa altora. Dacă 
ne-am fi dat seama de acest lucru pe pământ, ne-am fi tratat unii pe alții altfel. Numai 
aici, în plinătatea luminii şi slavei Sale putem să pricepem şi să ne înțelegem unii pe 
alții pe deplin şi de aceea ne putem trata corect. ” 

Îmi era ruşine. Trebuia să mă rețin să nu mă aplec în faţa lor şi în acelaşi timp 
voiam să mă ascund, fiindcă mă simţeam aşa de josnic. Atunci am început să pricep, 
că de fapt gândurile mele aici, erau tot aşa de nechibzuite ca şi când eram pe pământ, 
plus că aici toată lumea le cunoştea. Mă simţeam pătat şi în acelaşi timp prost, stând 
în faţa acestor fiinţe, care erau aşa de măreţe şi pure. Vechea mea cunoştinţă mi-a 
răspuns din nou la gânduri. 

“Noi acum avem trupuri nemuritoare, pe când tu nu ai. Mintea noastră nu 
mai este influenţată de păcat. De aceea putem să pricepem mai mult decât cea mai 
înțeleaptă minte pământească şi vom petrece veşnicia dezvoltându-ne în capacitatea 
noastră de a înțelege, ca să putem să-L cunoaştem pe Tatăl cu planurile şi Slava 
creaţiei Lui. Cei de pe pământ nu pot să înţeleagă nici măcar acele lucruri pe care le 
ştiu cei mai neînsemnaţi de aici, iar noi suntem cei mai neînsemnaţi de aici. ” 

“Cum aţi putea să fiţi voi cei mai neînsemnaţi?” Am întrebat cu necredinţă. 

“Aici sunt diferite feluri de aristocrații. Poziţia pe care o vom avea aici pentru 
o veşnicie, este răsplata vieţii noastre pământeşti. Această mulțime de aici este ceea 
ce Domnul a numit “FECIOARELE NECHIBZUITE ”. Noi L-am cunoscut pe Domnul 
şi ne-am încrezut în El pentru mântuirea noastră, dar nu am trăit cu adevărat pentru 
El, ci am trăit pentru noi înşine. Noi nu am avut vasele pline de untdelemnul Duhului 
Sfânt. Avem viaţa veşnică, dar ne-am risipit viaţa pe pământ. ” 

Am fost foarte surprins de acest lucru, dar în acelaşi timp ştiam, că în locul 
acela nimeni nu minte. 

“Dar fecioarele nechibzuite scrâşneau din dinţi în întunericul de afară.” Am 
protestat cu. 

“Aşa am şi făcut. Durerea care am experimentat-o, când am înţeles că ne-am 
risipit viaţa a fost de nedescris. Întunericul acelei dureri nu poate fi înțeles decât de 
aceia care au experimentat-o. Un astfel de întuneric este şi mai intens, atunci când 
este revelat alături de slava Celui pe care L-am dezamăgit aşa de mult. Noi suntem în 
rangul cel mai neînsemnat din cer. Nu există o prostie mai mare, decât să cunoşti 
marea mântuire al lui Dumnezeu şi pe urmă să-ţi trăieşti viața pentru tine însuţi. Să 
ajungi aici şi să experimentezi realitatea acestei dureri, e mai mult decât un om 
pământesc îşi poate imagina. Dar noi am experimentat acest întuneric de afară, din 
cauza acestei prostii.” 

Nu puteam să cred că aşa ceva poate să fie adevărat. "Dar voi sunteţi mult mai 
glorioşi şi mai plini de bucurie şi pace, decât mi-am imaginat despre cei care ajung în 
cer. Nu simt nici un regret în voi şi totuşi sunt convins, că nu puteţi minți. Nu pot să 
înţeleg acest lucru.” 

Uitându-se direct în ochii mei, a continuat: ” Cu toate că am eşuat, Domnul ne 
iubeşte cu o dragoste mult mai mare decât îți poţi imagina. În fața tronului său de 
judecată, am experimentat cele mai mari remuşcări şi cel mai mare întuneric 
sufletesc care poate fi experimentat de cineva. Cu toate că noi aici nu măsurăm 
timpul aşa cum îl măsuraţi voi pe pământ, mi s-a părut că această experienţă a durat 
exact atâta timp, cât a durat viaţa mea de pe pământ. Toate păcatele mele şi toate 
prostiile pe care le-am făcut şi nu m-am pocăit de ele pe pământ, toate au trecut pe 
dinaintea ochilor mei şi ai tuturor celor care erau aici. Nu poţi înţelege ce dureros 


poate fi acest lucru, până când nu îl experimentezi personal. Mă simțeam ca în 
adâncul iadului, cu toate că stăteam în fața slavei Domnului. El a rămas foarte 
hotărât, până ce s-a desfăşurat înaintea mea toată viaţa mea şi totul a fost adus la 
lumină. Când I-am spus că îmi pare rău şi am cerut îndurare prin crucea Lui, El mi-a 
şters lacrimile şi a făcut ca să dispară întunericul. Acum nu mai simt acea 
amărăciune pe care am simţit-o atunci când stăteam în fața Sa, dar totuşi îmi 
amintesc de acesta. Numai aici poți să-ţi aminteşti de asemenea lucruri, fără să mai 
simţi durerea. O secundă, în partea cea mai joasă a Raiului este mult mai minunată, 
decât o mie de ani plini de cea mai mare bucurie pe pământ. Acum, plânsul meu s-a 
schimbat în bucurie şi ştiu că voi avea parte numai de bucurie, chiar dacă sunt în 
partea cea mai joasă a Raiului.” 

Am început să mă gândesc din nou la comoara Mântuirii. Am ştiut, că tot ceea 
ce mi-a spus acest om a fost descoperit de acele comori. Fiecare pas pe care l-am 
făcut sus pe munte sau în interiorul muntelui, mi-au descoperit că, căile Lui sunt mult 
mai înfricoşate şi totodată mult mai minunate decât am putut eu să-mi imaginez 
înainte. 

Uitându-se la mine cu atenţie, fosta mea cunoştinţă a continuat: ”7u nu eşti 
aici numai ca să primeşti cunoştinţă, ci şi ca să experimentezi aceste lucruri, să fii 
schimbat. Următorul rang este mult mai înalt decât cel pe care îl avem noi şi fiecare 
nivel după aceea este de două ori mai mare decât cel precedent. Şi nu numai atât, dar 
fiecare nivel are trupuri duhovniceşti tot mai glorioase şi fiecare nivel este tot mai 
aproape de tron, de unde vine toată slava. Dar cu toate acestea, eu nu mai simt 
remuşcarea pe care am experimentat-o înainte. De fapt nici nu merit nimic. Sunt aici 
numai din har şi sunt aşa de recunoscător pentru ceea ce am. El este aşa de vrednic 
de dragoste. Aş putea să fac tot felul de lucruri minunate în cer, dar prefer să stau 
aici în slava Sa, chiar dacă sunt în locurile exterioare” 

După aceasta adăugat cu o privire distantă: ” Toată lumea din Rai este acum în 
această cameră, ca să privească dezvelirea marelui Său mister şi să-i privească pe 
aceia dintre voi, care vă luptaţi în lupta finală. " 

“EI se poate vedea de aici?” am întrebat. “Văd slava Lui departe, dar pe El nu- 
L văd. ” 

“Eu văd mult mai bine ca tine şi eu Îl pot vedea pe El chiar şi de aici şi pot să 
văd tot ceea ce face. Pot chiar să-l aud şi văd şi pământul. El ne-a dat această putere 
la toţi. Noi suntem marele nor de martori, care vă privim” a repetat el, după ce s-a 
plecat şi s-a întors între rânduri. 

Am început să mă plimb din nou, încercând să înţeleg tot ceea ce mi-a spus. 
Când m-am uitat la mulţimea despre care spusese că erau toţi fecioare nechibzuite, cei 
care toată viaţa lor de pe pământ au dormit din punct de vedere spiritual, am ştiut că 
dacă oricare dintre ei ar apărea acum pe pământ, oamenii li s-ar închina ca unor 
dumnezei. Şi totuşi ei erau dintre cei mai neînsemnaţi de aici. 

Atunci am început să mă gândesc la toate ocaziile pe care le-am pierdut în 
viaţă. Era un gând aşa de copleşitor, încât m-am oprit. Am început să experimentez o 
durere groaznică. Numai la gândul acestui singur păcat. Şi eu am fost unul dintre cei 
mai mari nechibzuiţi. Poate că am păstrat puţin mai mult untdelemn în candela mea 
decât alţii, dar abia acum mi-am dat seama cât de prost am fost că am măsurat ceea ce 
s-a cerut de la mine, prin ceea ce făceau alții. Şi eu eram una dintre fecioarele 
nechibzuite. 

Tocmai când am crezut că voi cădea sub povoara acestei descoperiri 
groaznice, un om pe care l-am cunoscut şi l-am respectat ca pe un mare om al lui 


Dumnezeu, a venit să mă sprijinească. Atingerea lui m-a înviorat, apoi m-a salutat 
călduros. 

Era un om, care aş fi dorit să mă ucenicizeze. Ne-am întâlnit de câteva ori, dar 
nu ne-am împăcat prea bine. Ca şi mulți alții, am încercat să mă apropii îndeajuns de 
el, ca să pot învăţa ceva, dar prezenţa mea l-a iritat şi până la urmă m-a rugat să-l las 
în pace. Ani în şir am avut un sentiment de vinovăţie după aceea, crezând că am 
scăpat o ocazie aşa de mare, din cauza că am ceva greşit în caracterul meu. Cu toate 
că nu mă mai gândeam la asta, totuşi mai purtam povoara acestui eşec. Când l-am 
văzut, a ieşit din nou totul la suprafaţă, şi m-am simţit foarte rău. De data aceasta era 
aşa de regal, încât m-am simţit şi mai revoltat şi ruşinat de starea mea săracă. Aş fi 
vrut să mă ascund, dar nu era nici o posibilitate să-l evit în acest loc. Spre 
surprinderea mea, căldura cu care m-a întâmpinat era aşa de reală, încât m-am uşurat 
foarte repede. Nu se părea să fie nici o barieră între noi, iar dragostea care emana din 
el, a izgonit orice gând negativ pe care-l avusesem despre mine însumi înainte. 

“Am aşteptat cu nerăbdare această întâlnire, ” a spus el. 

“M-ai aşteptat?” Am întrebat. “De ce?” 

“Tu eşti numai unul dintre cei mulți pe care îi aştept. Nu am înţeles până la 
judecata mea, că tu ai fost unul dintre cei pe care am fost chemat să-i ajut, chiar ca 
să-l ucenicizez, dar eu te-am respins. ” 

“Domnule,” am protestat eu, "ar fi fost o mare cinste pentru mine să fiu 
ucenicizat de dumneata şi-ţi sunt foarte recunoscător pentru timpul pe care l-am 
petrecut cu dumneata, dar eu cred că am fost aşa de arogant, încât am meritat să mă 
respingi. Ştiu că răzvrătirea şi mândria mea m-au reţinut ca să am un adevărat tată 
spiritual. Aceasta nu a fost vina dumnitale, ci a mea.” 

“Este adevărat că ai fost mândru, dar nu din cauza asta m-am poticnit în tine. 
M-am poticnit din cauza nesiguranței mele, care m-a făcut să-i controlez pe toţi cei 
din jurul meu. Am crezut că nu vei accepta tot ceea ce îţi voi spune, fără să te 
îndoieşti şi atunci am căutat să găsesc greşeli în tine, ca să pot justifica respingerea. 
Simţeam, că dacă nu te voi putea controla total, într-o bună zi vei face de ruşine atât 
slujirea mea cât şi pe mine. Mi-am prețuit slujirea mai mult decât pe acei oameni 
pentru care am primit-o şi astfel te-am alungat şi pe tine şi pe mulţi alții.” Am spus: 
“Pot să-ţi spun că uneori am crezut că ai devenit un...” şi m-am oprit ruşinat de ceea 
ce era să spun. 

“Şi ai avut dreptate, “a spus cu o sinceritate, care nu este cunoscută în lumea 
de pe pământ. “Mi-a fost dat harul ca să fiu un tată spiritual, dar am fost un tată 
foarte rău. Toţi copiii sunt răzvrătiți, sunt egoişti şi cred că lumea întreagă se învârte 
numai în jurul lor. De aceea au nevoie de părinţi ca să-i crească. Aproape fiecare 
copil aduce uneori ruşine asupra familiei, dar tot este parte din familie. Eu însă i-am 
alungat pe mulți copiii ai lui Dumnezeu, pe care El mi i-a încredinţat, ca să-i 
maturizez. Nu am fost credincios nici faţă de cei care au rămas cu mine. Majoritatea 
au suferit răni care nu ar fi fost necesare şi eşecuri pe care i-aş fi putut ajuta să le 
ocolească. Mulţi dintre aceştia sunt acum prizonierii vrăjmaşului. Mi-am făcut o 
organizaţie mare şi am avut o influenţă considerabilă în biserică, dar cele mai mari 
daruri pe care Domnul mi le-a încredinţat, au fost cei pe care i-a trimis la mine ca să- 
i ucenicizez dar pe mulți dintre ei i-am respins. Dacă nu aş fi fost aşa de egoist şi aşa 
de interesat de propria-mi reputaţie, aş putea fi un împărat aici. Am fost chemat să 
stau pe unul dintre cele mai înalte tronuri, iar toate cele obţinute de tine ar fi fost 
puse şi pe contul meu ceresc. În schimb, multe lucruri cărora le-am acordat o atenţie 
aşa de mare, s-au dovedit să aibă o importanţă foarte minoră în veşnicie. ” 

“Ceea ce ai obţinut tu, este de remarcat.” Am contestat cu. 


“Ceea ce pare a fi bun pe pământ, este cu totul altfel aici. Ceea ce te face 
împărat pe pământ, foarte des va fi chiar o piedică, ca să nu ajungi să fii împărat 
aici, iar lucrurile care te fac împărat aici, sunt considerate fără valoare pe pământ. 
Eu am căzut la unele dintre cele mai mari examene şi cele mai mari ocazii care mi s- 
au acordat, iar una dintre acestea ai fost tu. Poţi să mă ierți? ” 

“Sigur “ am spus ruşinat. “Dar şi tu trebuie să mă tert pe mine. Eu şi acum 
cred, că din cauza răzvrătirii mele şi firii mele dificile ţi-a fost aşa de greu să mă 
accepţi. De fapt nici eu nu am lăsat pe unii să se apropie de mine, din acelaşi motiv, 
pentru care tu nu m-ai vrut în preajma ta.” 

“Este adevărat că nu ai fost perfect şi că am deosebit bine unele probleme ale 
tale, dar asta niciodată nu este un motiv ca să respingi pe cineva” a răspuns. 
“Domnul nu a respins lumea când a văzut greşelile ei. El nu m-a respins pe mine, 
când mi-a văzut păcatul. El şi-a dat viața pentru noi. Întotdeauna cel mai mare îşi dă 
viața pentru cel mai mic. Eu am fost mai matur şi am avut mai multă autoritate ca 
tine, dar am devenit ca una dintre acele capre din pildă, l-am refuzat pe Domnul, 
prin faptul că te-am refuzat pe tine şi pe alții pe care El mi i-a trimis. ” 

Cum vorbea, cuvintele lui mă pătrundeau adânc, fiindcă şi eu fusesem vinovat 
de tot ceea ce a menţionat el. Pe mulţi tineri şi tinere i-am măturat din calea mea, 
socotind că nu sunt destul de importanţi ca să merite timpul meu. Acum îi vedeam pe 
toţi înaintea mea. Am vrut să mă întorc disperat şi să-i adun din nou. Durerea pe care 
am simţit-o era şi mai puternică decât cea pe care am simţit-o atunci când mi-am dat 
seama că mi-am risipit timpul degeaba. Am risipit oameni şi acum mulţi dintre aceştia 
erau prizonieri ai vrăjmaşului, răniţi şi capturați în timpul luptei de pe munte. Toată 
bătălia s-a dat pentru oameni şi totuşi oamenii erau consideraţi cei mai neimportanţi. 
Suntem gata să luptăm pentru un adevăr mult mai mult decât pentru oamenii, pentru 
care s-au dat aceste adevăruri. Ne luptăm pentru o slujire, în timp ce îi călcăm în 
picioare pe oamenii care sunt în ele. 

“Şi încă mulți oameni mă consideră un lider spiritual, pe când sunt cel mai 
neînsemnat dintre sfinți. ” m-am gândit cu voce tare. 

“Înţeleg ce simți.” mi-a spus un alt bărbat, pe care îl consideram ca unul dintre 
cei mai mari lideri ai tuturor timpurilor. ” Apostolul Pavel, pe la sfârşitul vieţii sale a 
spus că este unul dintre cei mai neînsemnaţi dintre sfinţi. Pe urmă, înainte de moartea 
sa, s-a numit cel mai mare dintre păcătoşi. Dacă nu ar fi învăţat asta în viaţa sa de pe 
pământ, acum şi el ar fi în pericolul de a fi cel mai neînsemnat dintre sfinţi în cer. 
Dar fiindcă a învăţat asta pe pământ, acum este unul dintre cei care stau cel mai 
aproape de Domnul şi va fi unul dintre cei cu cel mai înalt rang pe toată veşnicia. ” 

“Văzând pe acest om în compania Fecioarelor Nechibzuite a fost cea mai 
mare surpriză pentru mine până acum. “Nu pot să cred, că şi tu ai fost unul dintre cei 
nechibzuiţi, care au dormit toată viaţa lor pe pământ. De ce eşti aici?” 

“Sunt aici, fiindcă am comis una dintre cele mai mari greşeli pe care o poate 
face cineva, căreia i se încredinţează Evanghelia slăvită a Mântuitorului nostru. Aşa 
cum apostolul Pavel a progresat de la stadiul în care se considera la fel cu apostolii 
cei mai de seamă, până la punctul în care se considera ca cel mai mare dintre 
păcătoşi, la mine s-a întâmplat chiar invers. Eu mi-am început lucrarea ştiind că sunt 
cel mai mare dintre păcătoşi care a găsit har, şi am ajuns să cred că sunt unul dintre 
cei mai mari apostoli. Din cauza mândriei, nu din cauza nesiguranţei, cum a fost în 
cazul prietenului care stă alături de mine, am început să-i atac pe toţi cei care nu 
vedeau lucrurile la fel cum le vedeam eu. Pe cei ce m-au urmat i-am dezbrăcat de 
chemarea lor şi chiar şi de propria lor personalitate, presându-i pe toți să devină ca 
mine. Nimeni dintre cei din jurul meu nu putea fi el însuşi. Nimeni nu îndrăznea să fie 


de altă părere, pentru că îi făceam praf şi pulbere. Am crezut că prin faptul că îi 
înjosesc pe alții, mă ridic pe mine însumi mai sus. Am crezut că eu trebuie să fiu 
Duhul Sfânt pentru toţi. Din afară slujirea mea părea ca o maşină care merge bine, 
unde toţi sunt în unitate şi este o ordine perfectă, dar era ordinea dintr-un lagăr de 
concentrare. l-am luat pe copiii Domnului şi am făcut din ei nişte roboţi, după chipul 
meu şi nu după chipul Lui. Până la urmă nici nu i-am mai Slujit Domnului, ci idolului 
pe care l-am creat pentru mine însumi. De fapt la sfârşitul vieţii mele am devenit un 
vrăjmaş al evangheliei curate în ceea ce privea faptele mele, cu toate că învățătura şi 
scrierile mele păreau a fi Biblice. ” 

Eram aşa de uimit să aud aceste lucruri de la această persoană. Mă gândeam, 
că oare fiecare întâlnire pe care am avut-o aici a fost plănuită ca să-mi provoace 
şocuri tot mai mari? 

“Dacă este adevărat că ai devenit duşmanul evangheliei adevărate, cum se 
poate că totuşi eşti aici? ” l-am întrebat. 

“Prin harul Domnului, am avut credinţă în cruce pentru propria mea 
mântuire, chiar dacă pe alții i-am reținut de la aceasta, călăuzindu-i la mine însumi, 
în loc să-i aduc la Domnul. Însă chiar şi în acest caz, Mântuitorul Cel Binecuvântat 
rămâne credincios faţă de noi, chiar dacă noi nu ne facem datoria. Şi tot datorită 
harului Său, Domnul m-a luat de pe pământ mai repede, pentru ca cei care erau cu 
mine să-L poată găsi şi cunoaşte. " 

Nicidecum nu îmi venea să cred, că toate acestea ar putea fi adevărate despre 
acest om. Istoria ne arăta o imagine total diferită despre el. Citind ce se petrecea în 
mintea mea, a continuat: 

“Cărţile de istorie ale lui Dumnezeu sunt diferite de cele pământeşti. Tu ai 
aruncat deja o privire la ele, dar încă nu poţi să-ţi dai seama cât de diferite sunt. 
Istoria pământească va trece, dar cărţile care se scriu aici, vor exista în veci de veci. 
Dacă poți să te bucuri de ceea ce se înregistrează în cer despre viaţa ta, eşti cu 
adevărat binecuvântat. Oamenii văd ca printr-o sticlă întunecoasă, de aceea istoria 
lor nu va fi niciodată clară, ci de multe ori total greşită. ” 

“Cum se poate că atât de mulţi dintre lideri te-au văzut aşa?” am întrebat, 
continuând să am probleme cu acceptarea celor auzite. 

“Foarte puţini creştini au darul adevărat de discernere. Fără acest dar este 
imposibil să discerni adevărul, atât despre cei care au murit deja, cât şi despre cei 
care mai sunt în viaţă. Chiar şi cu acest dar este greu. Până când nu ajungi aici şi nu 
eşti total dezbrăcat, vei judeca pe alții prin prejudecăţi distorsionate, sau în mod 
pozitiv, sau negativ. De aceea ni se atrage atenția să nu judecăm înainte de vreme. 
Până când nu ajungem aici, nu putem şti cu adevărat ce este în inimile oamenilor, 
indiferent că fac fapte bune sau rele. Există motive bune şi în cel mai rău om şi motive 
rele şi în cel mai bun. Numai aici pot fi oamenii judecaţi cu adevărat după faptele şi 
motivele lor.” 

“Când mă voi întoarce pe pământ, voi putea judeca istoria mai precis, fiindcă 
am fost aici?” 

“Tu eşti aici, fiindcă l-ai rugat pe Domnul să te judece în mod sever şi să te 
corecteze aspru, ca să-l poţi sluji mai bine. Asta a fost una dintre cele mai înțelepte 
cereri pe care ai făcut-o vreodată. Cei înţelepţi se judecă pe sine, ca să nu fie 
judecaţi, iar cei care sunt şi mai înţelepţi, îi cer Domnului să-i judece El, fiindcă îşi 
dau seama, că nici pe ei înşişi nu se pot judeca corect. Fiindcă ai fost aici, vei pleca 
cu mai multă înţelepciune şi discernământ, dar totuşi, pe pământ întotdeauna vei 
vedea ca printr-o sticlă fumurie. Experienţa ta de aici te va ajuta să cunoşti oamenii 
mai bine, dar numai când vei ajunge aici îi vei putea cunoaşte cu adevărat. Când vei 


pleca de aici, vei rămânea uimit, cât de puţin ai cunoscut oamenii până acum. Asta 
este exact aşa şi referitor la istoria omului. Mie mi s-a dat voie să stau de vorbă cu 
tine, pentru că într-un sens te-am ucenicizat prin scrierile mele şi faptul că acum ştii 
adevărul despre mine te va ajuta mult.” a răspuns marele Reformator. 

Atunci a venit la mine o femeie, pe care nu am cunoscut-o. Frumuseţea şi 
graţia ei erau de nedescris, dar nici pe departe nu era senzuală sau seducătoare. 

“Eu am fost soția lui pe pământ”, a început ea. “Multe din ceea ce tu şti de la 
el, de fapt le ştii de la mine, de aceea, ceea ce vreau acum să spun nu este numai 
despre el, ci despre noi amândoi. Poţi reforma o biserică, fără ca să-ţi reformezi 
propriul tău suflet. Poţi dicta chiar şi cursul istoriei şi totuşi să nu faci voia Tatălui, 
sau să nu-l slăveşti pe Fiul Său. Dacă te hotărăşti să faci ceva în istorie, poţi să o 
faci, dar este o performanţă foarte săracă, care se evaporă ca şi fumul. ” 

“Bine, dar lucrarea soţului tău a avut o influenţă bună, puternică asupra 
fiecărei generaţii care au urmat după el. Este greu de imaginat cât de neagră ar fi fost 
lumea fără el” am protestat eu mai departe. 

“Este adevărat, dar poţi să câştigi lumea întreagă şi totuşi să-ţi pierzi 
propriul tău suflet. Numai dacă îți păstrezi sufletul curat, atunci poți influenţa lumea 
cu scopul veşnic şi adevărat al lui Dumnezeu. Soţul meu şi-a dat sufletul mie, şi 
numai de aceea l-a primit înapoi la sfârşitul vieții, că eu am fost luată de pe pământ... 
Multe lucruri le-a făcut pentru mine, în loc să le facă pentru Domnul. Eu l-am presat 
mult şi multe din cele scrise de el, era de fapt cunoştinţa mea. L-am folosit pentru 
satisfacerea propriei mele mândrii, pentru că fiind femeie în acele timpuri, eu nu 
puteam Să fiu recunoscută ca lideră spirituală. Astfel, am luat în stăpânire viaţa lui, 
ca să-mi pot trăi viața mea prin el, şi l-am făcut să facă tot felul de lucruri, ca să-şi 
dovedească dragostea faţă de mine. " 

“Cred că ai iubit-o foarte mult” am spus, uitându-mă la el. 

“Nu, nu am iubit-o de loc şi nici ea nu m-a iubit. De fapt, după câțiva ani de 
căsnicie, nici măcar nu ne mai plăcea unuia de celălalt. Dar aveam amândoi nevoie 
unul de celălalt şi am găsit o cale, ca să lucrăm împreună. Căsnicia noastră nu era 
legată de dragoste, ci de obligaţii. Cu cât ne era mai mare succesul, cu atât mai 
nefericiţi deveneam şi ne foloseam de tot mai multe decepții ca să-i prostim pe cei ce 
ne urmau. Pe la sfârşitul vieții, am devenit total goi pe dinăuntru. Cu cât mai multă 
influenţă aduni prin propria promovare, cu atât mai mult va trebui să lupţi ca să-ţi 
menții acea influenţă şi viaţa ta va deveni tot mai întunecată şi mai dură. Împărații se 
temeau de noi, iar noi ne temeam de toată lumea, începând de la împărat, până la 
ultimul țăran. Nu puteam să ne încredem în nimeni, fiindcă noi înşine trăiam în atâta 
decepţie, încât nu aveam încredere nici în noi, nici unul în celălalt. Predicam despre 
dragoste şi încredere, fiindcă doream ca oamenii să ne iubească şi să se încreadă în 
noi, iar pe ascuns eram plini de frică şi îi disprețuiam pe toți. Chiar dacă predici 
despre cel mai mare adevăr, dar tu personal nu îl trăieşti, nu faci altceva, decât că 
devii cel mai mare făţarnic şi cel mai chinuit suflet din lume. ” 

Cuvintele lor, au început să mă lovească ca şi un ciocan. Am observat că viaţa 
mea, deja o luase în aceeaşi direcţie. Oare cât m-am promovat pe mine însumi în loc 
ca să-l promovez pe Cristos? Am început să văd, cât de multe am făcut, numai ca să 
mă dovedesc bun în faţa altora, în special în faţa celor care nu m-au prea plăcut, sau 
care m-au respins, sau cu care mă simţeam în competiție. Am început să observ că 
viaţa mea a fost zidită pe faţada unui chip, despre care credeam că sunt eu. Dar aici nu 
puteam să mă ascund. Acest mare nor de martori ştiau toţi, cine se ascundea cu 
adevărat în spatele vălului, după care încercam să-mi ascund motivele reale. 


M-am uitat din nou la acest cuplu. Acum erau aşa de nevinovaţi şi de nobili, 
că era imposibil ca să pui la îndoială motivele lor. Dezvăluiau cu bucurie chiar şi cel 
mai murdar păcat al lor, pentru binele meu, şi chiar se bucurau că pot să o facă. 

“Poate datorită istoriei şi a scrierilor voastre mi-am format o concepţie greşită 
despre voi, dar acum am o stimă şi mai mare faţă de voi. Mă rog ca să pot să duc cu 
mine din locul acesta integritatea şi libertatea pe care o aveţi voi acum. Am obosit să 
mă mai lupt să făuresc chipul proiectat de mine însumi. Oh, cât de mult îmi doresc şi 
eu această libertate” am lamentat eu, dorind în mod disperat să ţin minte fiecare 
detaliu al acestei întâlniri. Atunci, renumitul Reformator mi-a oferit o ultimă 
îmbărbătare: 

“Nu învăţa pe alții să facă ceea ce tu însuţi nu faci. Reformarea nu este doar o 
doctrină. Adevărata reformare vine numai din unitatea cu Mântuitorul. Când eşti 
într-un jug cu Cristos şi duci povara pe care EI ţi-o dă, El va fi cu tine şi o va duce în 
locul tău. Numai atunci poţi face lucrarea Lui, când o faci cu EL nu numai pentru El. 
Numai Duhul poate naşte ceea ce este Duh. Dacă eşti legat de El, nu vei face nimic 
pentru politică sau pentru istorie. Orice faci din cauza presiunilor politice sau a 
ocaziilor care ţi se ivesc în cale, va aduce sfârşitul slujirii tale adevărate. Lucrurile 
pe care le faci ca să influenţezi istoria, vor influenţa istoria, dar nu vor avea nici un 
impact asupra veşniciei. Dacă nu trăieşti ceea ce-i înveţi pe alții, te vei descalifica 
singur din chemarea înaltă a lui Dumnezeu, cum am făcut şi noi. ” 

“Nici măcar nu m-am gândit să caut o chemare mare.” l-am întrerupt. “Nu 
merit nici măcar să stau aici în acest loc, cum îl numeşti tu “locul cel mai jos din rai”, 
cum aş putea să mă gândesc la o chemare mare?” 

“Oricine poate să aibă o chemare mare, dacă a fost ales. Am să-ţi spun ce te 
poate ţine pe cărarea vieţii — iubeşte-L pe Mântuitorul şi caută numai slava Lui. 
Toate lucrurile pe care le faci ca să te înalţi pe tine însuţi, într-o bună zi îți vor aduce 
cea mai mare umilinţă. Dar tot ceea ce faci din dragoste pentru Mântuitorul, ca să 
glorifici numele Lui, va mări limitele împărăției Sale veşnice şi până la urmă va 
rezulta într-un loc mult mai înalt pentru tine însuţi. Trăieşte numai pentru lucrurile 
care Sunt înregistrate aici şi nu te ocupa de lucrurile care se înregistrează pe 
pământ.” 

Atunci cuplul s-a îndepărtat cu o îmbrăţişare fericită, dar eu nu mă simţeam de 
loc fericit. După ce au plecat am fost din nou copleşit de propriul meu păcat. Au 
început să revină toate amintirile când i-am folosit pe oameni pentru atingerea 
scopurilor mele, sau chiar am folosit Numele lui Isus, pentru ambițiile mele proprii, 
sau ca să par mai bun în faţa oamenilor. Aici, în locul acesta, unde am putut să privesc 
slava Celui pe care l-am folosit astfel, acest lucru a devenit atât de respingător încât 
nu am mai putut rezista şi am căzut cu faţa la pământ într-o disperare groaznică. După 
ce mi s-a părut că a trecut o veşnicie, văzându-i pe aceştia doi şi toate evenimentele 
petrecute, soţia Reformatorului m-a ridicat din nou în picioare. Am fost copleșit de 
puritatea ei, în special acum, când mă simţeam aşa de rău şi de corupt. Aveam o 
dorinţă puternică, să mă închin ei, fiindcă era aşa de pură. 

“Priveşte-l pe Fiul,” mi-a spus ea accentuat. “Dorinţa ta de a te închina mie, 
sau oricărei alte persoane, este doar ca să te justifici, ca alții să nu vadă starea ta 
adevărată. Eu sunt pură acum, fiindcă m-am întors la El. Ai nevoie să vezi corupţia 
din sufletul tău, dar după aceea nu mai trebuie să te justifici făcând fapte bune, ci 
trebuie să te întorci la EL.” 

A spus aceste vorbe cu o dragoste aşa de curată, încât era imposibil să mă 
poticnesc sau să mă doară. Când a văzut că am înţeles, a continuat: 


“Puritatea pe care ai văzut-o în mine, a fost primul lucru pe care l-a văzut 
soțul meu în mine când eram tineri. În mod general, atunci eram curată în motivațiile 
mele, dar am corupt dragostea lui şi puritatea mea prin faptul, că l-am lăsat să se 
închine mie într-un mod greşit. Niciodată nu poţi să devii pur, numai închinându-te 
celor care sunt mai puri decât tine. Trebuie să mergi mai departe şi să-l găseşti pe 
Acela care i-a făcut puri şi Care este singurul fără păcat. Cu cât mai mult se închinau 
oamenii nouă şi cu cât mai mult am acceptat laudele lor, cu atât mai mult ne 
îndepărtam de calea vieţii. După aceea, am început să trăim pentru laudele 
oamenilor, ca să primim putere peste cei care nu ne lăudau. Aceasta a fost cauza 
căderii noastre şi a multor altora, care acum se găsesc la acest nivel de mai jos. 

Dorind doar să lungesc convorbirea noastră, am pus următoarea întrebare, care 
mi-a venit în minte: ” Este greu pentru tine şi soţul tău să fiți aici împreună?” 

“Nu, de loc. Toate relaţiile pe care le ai pe pământ, se continuă aici şi sunt 
purificate de judecată şi prin faptul că acum şi acestea sunt spirituale, aşa cum şi noi 
suntem spirituali. Cu cât mai multe ţi se iartă, cu atât mai mult vei iubi. După ce ne- 
am iertat unul pe celălalt, ne-am iubit şi mai mult. Acum relaţia noastră continuă 
într-un mod şi mai adânc şi mai bogat, fiindcă acum suntem împreună moştenitori ai 
mântuirii. Pe cât de adânci erau rănile noastre înainte, atât de adânc a pătruns 
dragostea, după ce am fost vindecaţi. Am fi putut să experimentăm acest lucru pe 
pământ, dar nu am învăţat iertarea din timp. Dacă am fi învăţat să iertăm mai repede, 
competiţia care a pătruns în căsnicia noastră şi ne-a derutat de la calea cea bună, nu 
ar fi putut prinde rădăcini în noi. Dacă iubeşti cu adevărat, atunci vei ierta cu 
adevărat. Cu cât îţi este mai greu să ierţi, cu atât mai departe te afli de dragostea 
adevărată. Iertarea este esenţială, pentru că fără ea te vei împiedica şi te vei 
îndepărta de scopul ales pentru tine. ” 

În acelaşi timp, mi-am dat seama că această femeie, care m-a adus la o 
asemenea confruntare cu propria mea durere din cauza depravării, era în acelaşi timp 
persoana cea mai atractivă pe care îmi amintesc să o fi întâlnit vreodată. Nu era o 
atracţie romantică, dar pur şi simplu nu vroiam să o las să plece. Înţelegând gândul 
meu, s-a retras cu un pas, indicându-mi că este gata să plece, însă mi-a mai dat voie la 
o ultimă privire. 

“Adevărul curat, rostit cu o dragoste curată, întotdeauna va fi atrăgător. Vei 
ține minte durerea pe care ai simţit-o aici şi asta te va ajuta mult de-a lungul vieţii 
tale. Durerea este de folos, fiindcă îți arată unde este problema. Adevărul lui 
Dumnezeu adesea ne aduce durere, când ne arată problema pe care o avem, dar 
adevărul Lui întotdeauna ne va arăta şi calea spre eliberare. Când ştii asta, atunci 
Chiar că te vei bucura de încercările pe care Domnul le permite ca să te ţină pe calea 
dreaptă. Totodată nu este nimic rău în atracția ta față de mine, fiindcă este atracția 
dintre un bărbat şi o femeie, care a fost dată de la început, şi care este întotdeauna 
pură în forma ei adevărată. Când adevărul pur este combinat cu dragostea curată, 
atunci poate omul să fie om, aşa cum a fost creat de la început, fără de a mai fi nevoit 
ca să domine peste alţii, din cauza nesiguranţei. Asta nu este altceva decât pofta, 
forma cea mai joasă la care poate ajunge dragostea, din cauza păcatului. Cu 
dragoste adevărată, bărbatul poate fi bărbat şi femeia poate fi femeie cu adevărat, 
aşa cum au fost creaţi, pentru că dragostea lor a înlocuit frica. Dragostea niciodată 
nu va încerca Să manipuleze, sau să controleze din cauza nesiguranței, fiindcă 
dragostea adevărată izgoneşte frica. Aceeaşi relaţie, care devine cea mai coruptă, 
poate deveni cea mai împlinitoare, după ce s-a ajuns la mântuire. Adevărata dragoste 
este o bucată de rai, pe când pofta este pervertirea gloriei cereşti de către vrăjmaş. 


Cu cât eşti mai liber pe pământ de pofte, cu atât mai mult vei începe să experimentezi 
raiul. ” 

“Dar eu nu cred, că te-am poftit de loc.” am protestat încet. “Dimpotrivă, mă 
miram că pot vedea o asemenea frumuseţe şi totuşi să nu simt nici o poftă.” 

“Asta este fiindcă eşti aici. Lumina slavei Sale izgoneşte orice umbră de 
întuneric de aici. Dar dacă nu ai fi aici, te-ar fi cuprins pofta, ” a spus ea. 

“Sunt sigur că ai dreptate. Putem oare să scăpăm vreodată de această 
perversiune, care este pe pământ?” am întrebat implorând-o. 

“Da, dacă mintea voastră se va înnoi prin Duhul Adevărului. Atunci nu veţi 
mai vedea în relaţii o ocazie prin care să profitaţi de alţii ci le veţi folosi ca să dați. 
Dăruirea ne dă cea mai mare împlinire posibilă în viaţă. Cele mai frumoase relaţii 
omeneşti sunt doar ca o privire pripită la extazul care vine atunci, când te închini 
Domnului cu adevărat. Trupul tău firav, neglorificat, nu ar putea suporta extazul pe 
care îl simţim noi aici în închinare. Închinarea adevărată în faţa lui Dumnezeu, va 
purifica trupul pentru slava relaţiilor adevărate. De aceea, niciodată nu căuta 
relaţiile, ci caută închinarea adevărată. Numai aşa poate o relaţie să fie ceea ce 
trebuie să fie cu adevărat, Adevărata dragoste niciodată nu caută să fie pe primul loc, 
să domine, ci mai degrabă să slujească. Dacă eu şi soțul meu am fi păstrat acest 
principiu în căsnicia noastră, acum am putea sta alături de Împărat şi acest hol mare 
ar fi plin de mai multe suflete. ” 

Cu aceste vorbe a dispărut in rândul celorlalți sfinți glorificaţi. Am privit din 
nou spre tron, dar slava era aşa de puternică, încât a trebuit să mă dau înapoi. Un alt 
om care stătea lângă mine, mi-a explicat: 

“La fiecare întâlnire se dă la o parte câte-un văl de pe faţa ta şi astfel Îl poți 
vedea mai clar. Nu vei fi schimbat simplu prin faptul că priveşti slava Lui, trebuie să-l 
priveşti cu faţa descoperită. Toţi cei care vin la judecata adevărată a lui Dumnezeu, 
trec printr-un coridor ca şi acesta, ca să-i întâlnească pe aceia, care îi pot ajuta la 
îndepărtarea vălurilor, care îi împiedică să-l vadă pe El, aşa cum este. ” 

Deja absorbisem mult mai multă pricepere decât am primit în toți anii de 
slujire de pe pământ şi atunci am început să văd, că tot studiul şi toată căutarea mea pe 
pământ, m-a dus înainte doar foarte, foarte încet. Cum ar putea câteva vieţi pământeşti 
să mă pregătească pentru judecată? Deja eram mai descalificat, decât toţi aceia pe care 
i-am întâlnit aici, care şi ei abia au ajuns în locul acesta! 

“Ce speranţă mai pot avea ca să ajungă aici, cei care nu au avut privilegiul de 
a avea această experienţă ca mine?” am întrebat. 

De data asta, am auzit o voce nouă. "Ceea ce experimentezi tu aici, ţi-a fost 
dat deja pe pământ. Fiecare relaţie, fiecare întâlnire cu o altă persoană, te poate 
învăţa ceea ce înveţi tu aici, dacă vei păstra asupra ta acea haină a smereniei şi dacă 
vei învăța să ţii privirea aţintită mereu la slava Lui. Ji s-a dat această experienţă, 
pentru că vei scrie această viziune şi cei ce o vor citi, o vor înțelege. Mulţi vor fi astfel 
în stare să ducă cu ei slava, pe care trebuie să o ducă în lupta cea din urmă. " 

M-am uimit când l-am recunoscut pe acest om, ca pe un contemporan de-al 
meu despre care nici nu am ştiut că a murit. Nu l-am întâlnit niciodată pe pământ, dar 
ştiam că a avut o slujire mare, pe care eu am respectat-o foarte mult. Prin oamenii 
învăţaţi de el, mii şi mii au primit mântuire şi s-au ridicat multe biserici mari, care 
erau toate devotate evanghelizării. Mi-a cerut voie ca să mă îmbrățişeze puţin, iar eu l- 
am lăsat, simţindu-mă puţin prost. Când ne-am îmbrăţişat, am simţit o dragoste aşa de 
puternică in el, încât o rană, care mă durea adânc, a încetat să mă mai doară. Eram 
deja aşa de obişnuit cu acea durere, că nici nu am mai băgat-o în seamă, până când nu 
am simţit că mi-a trecut. După ce mi-a dat drumul, i-am spus, că îmbrăţişarea lui m-a 


vindecat de ceva. Auzind acest lucru, bucuria lui a fost profundă. După aceea a 
început să-mi povestească, de ce a ajuns în partea cea mai joasă a raiului. 

“Pe la sfârşitul vieţii mele, am devenit aşa de mândru, încât nu îmi puteam 
imagina, că Domnul ar putea face ceva important, fără să-l facă prin mine. Am 
început să mă ating de unşii Domnului şi să fac rău proorocilor săi. Eram mândru 
când Domnul folosea pe careva dintre ucenicii mei şi deveneam gelos, când Domnul 
lucra prin cineva care era în afara slujirii mele. Căutam orice, numai să pot găsi 
ceva rău în ei, ca să-i pot expune. Nu ştiam, că de fiecare dată când făceam aşa, de 
fapt tăiam creanga de sub mine. " 

“Niciodată nu am ştiut, că tu ai făcut aşa ceva” am spus eu surprins. 

“Nu am făcut-o eu însumi, dar i-am provocat pe cei care lucrau cu mine, ca 
să facă cercetări şi să ducă la împlinire lucrarea mea murdară. I-am făcut să 
înconjoare pământul, numai să găsească orice eroare, sau păcat în viaţa altora, ca 
să-i pot expune apoi. Am ajuns să fac cele mai cumplite lucruri, pe care poate să le 
facă un om pe pământ - o piatră de poticnire, care a produs alte pietre de poticnire. 
Am semănat fiică şi dezbinare în biserică, toate cu pretextul că apăr adevărul. În 
neprihănirea mea proprie, mă îndreptam spre pierzare, dar în îndurarea Lui cea 
mare, Domnul a permis ca să fiu lovit de o boală, care mi-a adus o moarte lentă şi 
umilitoare. Înainte de a muri, mi-am venit în fire şi m-am pocăit şi sunt foarte 
mulțumitor că am ajuns şi până aici. Chiar dacă sunt unul dintre cei mai mici aici, 
am primit mult mai mult decât meritam. Nu pot să ies din această cameră, până când 
nu îmi cer iertare de la toți aceia dintre voi pe care i-am supărat cândva. ” 

“Dar pe mine tu nu m-ai supărat niciodată. ” 

“Ba da, te-am supărat. Multe dintre atacurile, care au venit peste tine, erau 
din partea acelora pe care i-am agitat eu şi i-am încurajat ca să atace pe alții. Chiar 
dacă nu am înfăptuit atacurile eu personal, Domnul mă socoteşte tot aşa de 
responsabil ca pe cei care te-au atacat. ” 

“Acum înţeleg, sigur că te iert.” şi deja îmi aminteam, cum făcusem şi eu 
acelaşi lucru, chiar dacă a fost într-o măsură mai mică. Mi-am adus aminte cum am 
lăsat ca foştii membrii, care erau nemulţumiţi într-o biserică, să-şi reverse veninul în 
acea biserică şi nu i-am oprit. Ştiam, că numai prin faptul că i-am lăsat să facă aşa, 
fără să-i corectez, i-am încurajat să continue şi ţin minte, că justificam această 
greşeală cu erorile care existau în acel loc. Pe urmă mi-am adus aminte, cum am 
repetat şi eu unele greşeli de-a lor, justificând acest lucru prin faptul că ceream 
rugăciune pentru ei, dar cu o inimă fățarnică. Deodată un potop mare de incidente 
asemănătoare mi-au inundat inima. Începeam să fiu copleșit din nou de răutatea şi de 
întunericul sufletului meu. 

“Şi eu am fost o piatră de poticnire ” m-am plâns. Ştiam, că merit moartea, că 
merit iadul cel mai cumplit. Niciodată nu am observat atâta cruzime şi răutate în 
inima mea. 

“Şi întotdeauna ne-am mângâiat cu ideea, că de fapt îi facem o favoare lui 
Dumnezeu, când atacam pe propriii săi copii” a sunat din nou vocea înţelegătoare a 
acestui om. “E bine că poți vedea toate acestea aici, pentru că tu te mai poți întoarce. 
Te rog să-i avertizezi pe ucenicii mei de greşeala lor, ca să se poată pocăi. Mulţi 
dintre ei sunt chemaţi să fie împărați aici, dar dacă nu se pocăiesc, vor merge la cea 
mai aspră judecată - judecata pietrelor de poticnire. Boala mea umilitoare a fost un 
har de la Domnul. Când am stat în faţa tronului, i-am cerut Domnului să trimită şi 
ucenicilor mei un asemenea har. Eu nu mă pot duce înapoi la ei, dar am primit voie, 
să stau de vorbă cu tine. Te rog să-i ierţi şi să le dai drumul celor care te-au atacat. 
Ei nu înţeleg, că de fapt fac lucrarea Acuzatorului. Îți mulțumesc că m-ai iertat, dar te 


rog, iartă-i şi pe ei. Ai puterea să ţii păcatele cuiva, sau să le acoperi cu dragoste. Te 
implor, iubeşte-i pe cei care îți sunt acum duşmani. ” 

Eram aşa de copleşit de păcatul meu, încât abia-l auzeam pe acest om. Era aşa 
de pur, aşa de glorios şi era evident că acum avea puteri care nu sunt cunoscute pe 
pământ şi totuşi mă trata cu o mare smerenie. Simţeam o dragoste aşa de mare in el, 
încât nu puteam să-l refuz. Dar chiar şi fără impactul dragostei sale, mă simţeam mult 
mai vinovat decât se puteau simţi toţi cei ce m-au atacat. 

“Cu siguranţă, că am meritat tot ceea ce ei mi-au făcut, ba chiar şi mai mult” 
am răspuns. 

“Este adevărat, dar nu ăsta este punctul principal aici. Toată lumea de pe 
pământ merită moartea a doua, dar Mântuitorul nostru ne-a adus har şi adevăr. 
Dacă vrem să fim în lucrarea Lui, trebuie să facem totul în har şi în dragoste. Atunci 
când duşmanul vine ca Înger de lumină, aduce adevărul fără har. ” 

Dacă voi putea fi eliberat de asta, poate că voi fi în stare să-i ajut. Dar nu 
observi, că eu sunt mult mai rău, decât ei?” 

“Ştiu că ceea ce ţi-a trecut prin minte, a fost rău” mi-a spus cu o dragoste şi 
cu un har profund şi ştiam că acum a devenit mai îngrijorat pentru propria mea stare, 
decât pentru cea a ucenicilor săi. 

“Ăsta este cu adevărat raiul”, am spus “asta este lumină şi adevăr curat. Cum 
putem noi, cei care trăim într-un asemenea întuneric să devenim aşa de mândrii, 
crezând că ştim aşa de mult despre Dumnezeu. “Doamne,” am strigat în direcția 
tronului, “lasă-mă să mă duc şi să duc această lumină înapoi cu mine pe pământ!” 

Deodată toată oastea cerească s-a oprit pe loc şi am ştiut că toată atenția se 
îndreaptă spre mine. Mă simţeam aşa de neînsemnat în faţa numai a unuia dintre 
aceşti bărbaţi glorioşi, dar când mi-am dat seama că acum cu toţii se uită la mine, m-a 
cuprins un val de frică. Am crezut că voi experimenta un întuneric groaznic, mă 
simţeam ca cel mai mare duşman a slavei şi adevărului care umplea locul acela. 

După aceea m-am gândit la cererea mea de a mă întoarce. Eram prea corupt. 
Niciodată nu aş fi putut să fiu adecvat ca să reprezint o asemenea slavă şi adevăr. 
Simţeam că nici într-un caz nu aş fi putut să comunic realitatea şi slava acelui loc şi a 
acelei Prezențe, cu toată corupţia care era în mine. “Sunt în iad” m-am gândit. Nu se 
poate imagina durerea pe care am simţit-o, când m-am trezit cu atâta răutate, ştiind în 
acelaşi timp, că există un loc aşa de glorios. Dacă aş fi alungat de aici, ar însemna cea 
mai mare tortură posibilă pentru mine. “Nu mă mir că demonii sunt aşa de furioşi.” 
am spus fără suflare. 

Când simţeam că voi fi trimis în cel mai adânc loc din iad, am strigat doar atât: 
"ISUS!” 

Foarte repede am fost copleşit de pace şi ştiam că trebuie să merg mai departe 
spre slavă şi cumva am şi avut încrederea să fac aşa. Am înaintat, până ce am observat 
un om, care era considerat unul dintre cei mai mari scriitori ai tuturor timpurilor. 
Socoteam că are cea mai mare pătrundere în adevărurile pe care le cunoşteam atunci. 

“Domnule, întotdeauna mi-am dorit să vă întâlnesc!” am strigat cu bucurie. 

“Şi eu la fel.” a răspuns cu sinceritate. Am fost surprins de răspunsul lui, dar 
eram bucuros că l-am întâlnit şi am continuat: “Simt că te cunosc de undeva şi din 
scrierile tale mi se părea că şi tu mă cunoşti. Cred că îți datorez mai mult decât 
oricărei alte persoane, care nu este amintită în Biblie. ” am continuat. 

“Eşti foarte generos,” a răspuns el. “Dar îmi pare rău că nu te-am slujit mai 
bine. Am fost o persoană superficială şi scrierile mele au fost la fel de superficiale, 
umplute mai mult cu înţelepciune lumească, decât cu adevăruri divine. ” 


“De când sunt aici şi am învăţat tot ce am învăţat, ştiu că spui adevărul, dar 
îmi este foarte greu ca să te înţeleg. Cred că scrierile tale sunt dintre cele mai bune pe 
care le aveam pe pământ. ” am răspuns. 

“Ai dreptate.” A recunoscut acest scriitor renumit cu sinceritate. “Este trist, 
dar toți cei care sunt aici, chiar şi cei care stau cel mai aproape de tronul 
Împăratului spun că şi-ar trăi viața altfel, dacă ar mai avea ocazia, dar eu mi-aş trăi- 
o şi mai diferit decât toți aceştia. Am fost onorat de împărați, dar am neglijat pe 
Împăratul Împăraţilor. M-am folosit de adevărurile pe care le-am primit, ca să atrag 
pe oameni de partea mea şi spre înțelepciunea mea, în loc să-i atrag spre 
înțelepciunea Lui. Pe lângă asta, eu îl cunoşteam pe El, numai că am auzit de El cu 
urechea şi i-am încurajat şi pe alţii să-l cunoască în felul acesta. I-am făcut să devină 
dependenţi de mine şi de alţii ca mine. Le-am umplut capul cu tot felul de izvodiri în 
loc să-i conduc la Duhul Sfânt, pe care abia îl cunoşteam. Nu l-am pus pe Isus în 
centrul atenţiei, ci pe mine şi pe alţii ca mine, care se prefăceau că Îl cunosc pe El. 
Acum, când Îl privesc aici, aş vrea să pot să-mi distrug toate scrierile mele cum a 
făcut şi Moise cu viţelul de aur. Mintea mea era idolul meu şi am vrut ca toată lumea 
să se închine mie şi minţii mele. Recunoştinţa ta faţă de mine nu mă face bucuros. 
Dacă aş fi petrecut atâta timp căutându-l pe El, cât am petrecut căutând să aflu 
lucruri despre El, ca să pot impresiona pe alții cu cunoştinţa mea, mulți dintre cei 
care sunt în aceste companii mai joase, ar sta pe tronurile, care au fost pregătite 
pentru ei şi în această încăpere ar fi mai mulți. ” 

“Ştiu, că ceea ce spui despre lucrarea ta este adevărat, dar nu eşti puţin prea 
dur cu tine însuţi? Lucrările tale m-au hrănit ani în şir, pe mine şi pe mulți alţii.” 

“Nu sunt prea dur cu mine însumi. Tot ceea ce ţi-am spus este adevărat şi a 
fost confirmat şi când am stat înaintea tronului. Am produs mult, dar am primit mai 
multe talante decât oricare de aici şi le-am îngropat sub ambiția şi mândria mea 
spirituală. Exact aşa ca şi Adam, care ar fi putut duce omenirea în cel mai glorios 
viitor, dar prin eşecul lui a condus milioane de oameni la întuneric. Cu o autoritate 
mare, vine şi o responsabilitate mare. Cu cât mai multă autoritate primeşti, cu atât 
mai mult îţi va creşte potenţialul de a face bine sau rău. Cei care vor domni cu El mai 
multe veacuri, vor cunoaşte cea mai profundă responsabilitate. Nimeni nu este de 
unul singur şi fiecare eşec sau victorie umană va afecta uneori chiar întregi generaţii 
viitoare. ” 

Mi-am adus aminte cum scria acest om, cu frazele cele mai frumoase şi cele 
mai articulate, încât aveai impresia că este însuşi “domnul Cuvânt”, meşterul iscusit, 
care transforma cuvintele în obiecte de artă. Aici însă vorbea ca un om oarecare, fără 
această aromă, pentru care scrierile sale erau aşa de bine cunoscute. Ştiam că ştie ce 
gândesc, cum ştiau toţi cei de acolo, dar a continuat cu ceea ce credea că este mai 
important: 

“Dacă Los fi căutat pe Domnul, în loc să caut cunoştinţa despre El, mii de 
oameni, pe care i-aş fi putut conduce cu succes ar fi putut să aducă alte milioane care 
să fie aici. Oricine înţelege adevăratul caracter al autorităţii, niciodată nu îl va căuta 
ci pur şi simplu îl va accepta, atunci când ştie, că este unit cu Domnul, Singurul, care 
poate exersa autoritatea, fără să facă greşeli. Niciodată să nu cauţi să ai influenţă, ci 
caută-L numai pe Domnul, fiind gata să iei jugul Lui asupra ta. Influenţa mea nu fi-a 
hrănit inima, ci mai degrabă mândria ta despre cunoştinţă. ” 

“De unde pot să ştiu, dacă nu fac şi eu la fel?” am întrebat, când am început să 
mă gândesc la propriile mele scrieri. 


“Învață, pentru a fi plăcut lui Dumnezeu şi nu oamenilor,” mi-a răspuns în 
timp ce se ducea înapoi în rând. Înainte să dispară, s-a întors cu un zâmbet scurt şi mi- 
a mai dat un sfat: "şi să nu mă urmezi pe mine. ” 

În această mulţime am văzut mulţi bărbaţi şi femei de-ai lui Dumnezeu de pe 
vremea mea şi pe alţii, care au trăit înaintea mea. M-am oprit şi am stat de vorbă cu 
mai mulţi. Am fost atât de şocat de faptul, că aşa de mulţi, pe care am aşteptat să-i văd 
în poziţiile cele mai înalte, erau în rangurile cele mai de jos ale Împărăției. Mulţi au 
împărtăşit aceeaşi întâmplare de bază - au căzut în păcatul mortal al mândriei, după 
victoriile lor mari, sau au devenit geloşi când au mai fost şi alţii aşa de unşi ca ei. Alții 
au căzut în poftă, descurajare sau amărăciune pe la sfârşitul vieţii lor şi a trebuit să fie 
luați de pe pământ înainte de a trece linia spre pierzare. Mi-au dat toţi aceeaşi 
avertizare: cu cât mai mare îţi este autoritatea, cu atât mai mare îți poate fi căderea, 
dacă nu umbli în dragoste şi în smerenie. 

Cum am continuat să mă apropii de scaunul de judecată, am început să trec pe 
lângă cei cu rang mai înalt în Împărăţie. După ce mi-au fost date la o parte mai multe 
văluri de pe față, prin întâlnirile cu cei care s-au împiedicat de aceleaşi probleme pe 
care le aveam şi eu, am început să întâlnesc pe unii dintre cei care au ieşit biruitori. 
Am întâlnit cupluri, care l-au slujit pe Domnul şi unii pe alții cu credincioşie, până la 
sfârşit. Slava lor de aici era de nedescris, iar victoria lor mă încuraja, că este posibil ca 
să rămâi pe calea vieţii şi să-l slujeşti pe El cu credincioşie. Cei care s-au împiedicat, 
s-au împiedicat în moduri diferite. Cei care au biruit, au biruit toţi, în acelaşi fel: nu au 
deviat de la devotamentul lor privitor la prima şi cea mai mare poruncă, acea de a-l 
iubi pe Domnul. Astfel, slujba lor a fost făcută pentru El, nu pentru oameni. Aceştia 
au fost cei ce s-au închinat Mielului şi L-au urmat oriunde se ducea EI. 

Eram încă pe la jumătatea drumului de la tron, şi ceea ce mi s-a părut ca o 
slavă de nedescris în cei din rangurile de mai jos, acum părea ca cel mai adânc 
întuneric, comparat cu slava celor pe lângă treceam de data aceasta. Nici cea mai mare 
frumuseţe pământească nu se poate califica să intre în cer, plus că mi s-a spus, că 
această încăpere este doar pragul slavei de nedescris. 

Drumul meu spre tron cred că a durat zile, luni sau chiar ani în şir. În spaţiu nu 
puteam să măsor timpul. Toată lumea de aici îmi arăta respect, nu pentru cine eram, 
sau ce am făcut, ci pur şi simplu, fiindcă eram un luptător din zilele de pe urmă. Slava 
lui Dumnezeu era să se descopere prin această ultimă bătălie într-un aşa fel, încât să 
fie o mărturie pentru toate puterile şi autorităţile care s-au creat deja, sau care urmează 
să fie create în veşnicie. În timpul acestei lupte va fi descoperită puterea crucii şi 
înţelepciunea lui Dumnezeu va fi făcută de cunoscut într-un mod foarte special. Era 
cea mai mare onoare posibilă, ca să poţi participa în această luptă. 

Cum mă apropiam de tronul de judecată al lui Cristos, cei care erau din 
rangurile mai înalte, stăteau pe scaune de domnie, care erau parte din scaunul de 
domnie al lui Cristos. Chiar şi cel mai neînsemnat din aceste tronuri era de multe ori 
mai glorios, decât cel mai glorios tron de pe pământ. Unii dintre ei trebuia să 
domnească peste unele oraşe de pe pământ şi erau gata să-şi ocupe locurile. Alţii erau 
stăpâni peste lucrurile cereşti, alţii peste domenii ale creaţiei fizice, ca sisteme solare, 
galaxii. Dar era evident, că cei cărora li s-a dat autoritate peste oraşe, erau mult mai 
apreciaţi, decât cei care aveau stăpânire peste galaxii. Valoarea unui singur copil 
întrecea valoarea unei galaxii întregi, fiindcă Duhul Sfânt trăieşte în om şi Domnul l-a 
ales pe om, ca să devină locuinţa Sa. În prezenţa slavei Sale, întreg pământul părea 
aşa de neînsemnat ca un fir de nisip şi totuşi a primit o importanţă aşa de mare, încât 
atenţia întregii creațiuni s-a îndreptat spre el. 


Când am ajuns în faţa tronului, mă simţeam mai neînsemnat ca un fir de praf. 
Şi cu toate acestea simțeam Duhul Sfânt asupra mea mult mai puternic decât de 
obicei. Numai şi numai prin puterea Lui am putut să stau în picioare. Aici am înţeles 
cu adevărat slujirea lui adevărată de Mângâietor. El m-a călăuzit tot timpul în drumul 
meu, cu toate că de multe ori nici nu eram conştient de prezenţa Lui. 

Domnul era mult mai blând şi totodată mult mai grozav, decât mi-am închipuit 
eu. În El l-am văzut pe Înţelepciune, care m-a însoţit pe drumul meu de pe munte. De 
asemenea am simţit în El asemănarea multor prieteni de-ai mei de pe pământ, lucru 
care era de înţeles, fiindcă prin ei Domnul mi-a vorbit de multe ori. De asemenea am 
recunoscut în El pe Acela pe care L-am respins de multe ori, când a venit la mine prin 
alţii. L-am văzut ca Miel şi ca Leu în acelaşi timp, ca Păstor şi Mire, dar l-am văzut 
mai mult ca Judecător. 

Chiar şi în prezenţa Sa puternică, Duhul Sfânt era cu mine şi mă simțeam 
confortabil. Era clar, că Domnul nicidecum nu vrea ca să mă simt inconfortabil. El a 
vrut doar ca să cunosc adevărul. Nu se poate descrie prin cuvinte omeneşti cât de 
puternic şi totuşi cât de liniştitor era să stau în prezenţa Lui. Am trecut de punctul în 
care eram îngrijorat dacă judecata are să fie bună sau rea. Ştiam doar atâta, că va fi 
dreaptă şi că pot avea încredere în Judecătorul meu. 

La un punct, Domnul s-a uitat la galeria de tronuri care erau în jurul Lui. 
Multe dintre ele erau ocupate, dar multe altele erau goale. Atunci a zis: "Aceste 
tronuri sunt pentru cei ce vor birui şi cei ce m-au slujit cu credincioşie din toate 
generaţiile. Tatăl meu şi cu Mine le-am pregătit înainte de întemeierea lumii. Eşti tu 
vrednic să stai pe unul dintre ele?” 

Mi-am amintit de ceea ce mi-a spus un prieten cândva: “Când Dumnezeul 
Atotputernic îți pune o întrebare, nu face asta, fiindcă are nevoie de o informaţie.” M- 
am uitat la tronuri. M-am uitat la cele care erau deja ocupate. Am recunoscut pe unii 
dintre marii eroi ai credinţei, dar majoritatea dintre cei care stăteau pe ele, ştiam că nu 
au fost prea cunoscuţi pe pământ. Mulţi dintre cei pe care i-am cunoscut erau 
misionari, care şi-au trăit viaţa în obscuritate. Nu le-a păsat niciodată să fie 
recunoscuţi pe pământ, vroiau să fie recunoscuţi doar de El. Am fost surprins când am 
văzut pe unii, care erau bogaţi, sau chiar domnitori, dar au fost credincioşi în ceea ce 
li s-a dat. Totuşi se părea, că multe femei a rugăciunii şi mame credincioase ocupau 
cele mai multe dintre tronuri. 

Nicidecum nu puteam să răspund Domnului cu “Da” la întrebarea dacă sunt 
sau nu vrednic să stau pe unul dintre tronuri. Nu eram vrednic nici măcar să stau în 
compania celor ce erau acolo. Ştiam că mi s-a dat ocazia să alerg după cel mai mare 
premiu din cer şi de pe pământ şi am eşuat. Eram disperat, dar totuşi mai exista o 
şansă. Cu toate că cea mai mare parte a vieţii mele era un eşec, ştiam că am ajuns aici 
înainte de a-mi sfârşi viaţa de pe pământ. Când i-am mărturisit că nu sunt vrednic, El 
m-a întrebat: 

“Dar ai dori să stai pe unul dintre tronuri?” 

“Doresc asta din toată inima” am răspuns. 

Domnul atunci s-a uitat înspre galerii şi a spus: "Acele locuri goale s-ar fi 
putut umple în oricare generaţie. Am dat invitaţia tuturor celor ce au chemat Numele 
Meu să stea pe ele. Încă şi acum mai sunt disponibile. A venit lupta cea mare şi mulți 
dintre cei din urmă vor fi cei dintâi. Aceste locuri se vor umple înainte de a se termina 
bătălia din urmă. Cei care vor şedea aici, vor fi cunoscuţi după două lucruri: vor 
purta mantaua smereniei şi vor fi asemănători cu Mine. Tu deja ai mantaua. Dacă o 
vei păstra şi nu o vei pierde în bătălie, când te vei întoarce şi tu vei fi asemănător cu 
Mine. Atunci vei fi vrednic să stai împreună cu aceştia, pentru că Eu te voi face 


vrednic. Toată autoritatea şi puterea Mi s-a dat Mie şi numai Eu le pot folosi. Numai 
aşa vei rămânea în picioare şi vei primi autoritatea Mea, dacă vei ajunge să rămâi 
total în Mine. Acum întoarce-te şi vezi pe cei din casa mea. ” 

M-am întors şi m-am uitat în direcţia de unde am venit. Din faţa tronului Său, 
am putut vedea întreaga sală. Spectacolul nu se putea compara cu nimic în ceea ce 
privea slava lui. Milioane de oameni umpleau rândurile, fiecare individ în parte din 
rândul de cel mai de jos, era mai puternic decât o armată întreagă. Nu eram nicidecum 
capabil ca să absorb o asemenea panoramă de glorie, dar am observat că numai o 
parte mică a acelei încăperi mari era ocupată. 

Atunci m-am uitat din nou la Domnul şi am fost uimit, când am văzut 
lacrimile în ochii Lui. El a şters lacrimile de pe orice ochi, în afară de ochii Lui. Când 
s-a prelins o lacrimă pe obrazul Lui a prins-o şi mi-a oferit-o mie. 

“Acesta este paharul meu, vrei să-l bei cu mine?” 

Nicidecum nu puteam să-l refuz. Aşa cum Domnul a continuat să se uite la 
mine, am început să simt marea Lui dragoste. Cu toate că eram aşa de nebun, cum 
eram, El tot mă iubea. Cu toate că eram aşa de nemerituos cum eram, El tot dorea să 
De aproape de mine. Atunci mi-a spus: 

“Eu îi iubesc pe toți aceştia, cu o dragoste pe care tu nu o poți înţelege. Îi 
iubesc la fel pe aceia, care trebuia să fie aici, dar nu au venit. Eu i-am lăsat pe cei 
nouăzeci şi nouă, pentru unul singur, care era pierdut. Păstorii mei nu l-ar lăsa pe 
acel unul singur, ca să caute pe cei nouăzeci şi nouă. Eu am venit ca să-i caut pe cei 
pierduţi. Vei împărtăşi tu ceea ce este în inima mea, ca să-i cauţi pe cei pierduţi? Vei 
ajuta tu la umplerea acestei încăperi? Vei ajuta tu la ocuparea acestor tronuri şi a 
tuturor celorlalte scaune din sală? Vei lua tu această sarcină, să aduci bucurie în cer, 
Mie şi Tatălui meu? Această judecată va fi pentru casa Mea şi casa Mea nu este încă 
plină. Bătălia din urmă nu se va termina, până când nu se umple casa Mea. Numai 
atunci va fi timpul ca să răscumpărăm pământul şi să dăm la o parte răul din creaţia 
Mea. Dacă vei bea paharul meu, îi vei iubi pe cei pierduţi la fel cum îi iubesc eu.” 

Atunci a luat un pahar aşa de simplu, încât se părea că nu se potriveşte de loc 
cu slava din acea încăpere şi a pus lacrima Lui în el, apoi mi l-a dat mie. Niciodată nu 
am băut ceva aşa de amar. Ştiam că nicidecum nu pot să-l beau tot, nici măcar o altă 
înghițitură, dar am fost hotărât să beau cât pot de mult din el. Domnul a aşteptat cu 
răbdare, până când am izbucnit într-un plâns aşa de puternic, încât mi s-a părut că 
râuri întregi de lacrimi au curs din ochii mei. Plângeam pentru cei pierduţi, dar mai 
mult, plângeam pentru Domnul. 

M-am uitat la El cu disperare, fiindcă nu mai puteam să suport durerea. Atunci 
pacea Lui a început să curgă în mine, împreună cu dragostea Lui pe care am simţit-o 
puternic. Niciodată nu am mai simțit ceva aşa de minunat. Acesta era apa vie, care 
ştiam că va izvori în veşnicie. Pe urmă am simţit ca şi cum apele din mine s-ar fi 
aprins. Am început să simt că focul acesta mă va consuma, dacă nu încep să declar 
măreţia slavei Sale. Niciodată nu am simţit o asemenea dorinţă de a predica şi de a mă 
închina Lui şi de a respira cu fiecare suflare numai pentru evanghelia Lui. “Doamne”, 
am strigat uitând de toţi, “acum ştiu că acest tron de judecată este în acelaşi timp şi 
tronul harului şi îţi cer harul, ca să te slujesc. Mai mult decât orice, cer harul Tău. Cer 
harul Tău, ca să-mi pot sfârşi alergarea, cer harul Tău ca să Te pot iubi în aşa fel, încât 
să pot scăpa de toate deziluziile care mi-au pervertit viaţa în ultimul timp. Te rog să 
mă eliberezi de mine însumi şi de tot răul care mai este în inima mea şi fă ca această 
dragoste, pe care o simt acum să persiste mereu în inima mea. Te rog să-mi dai inima 
Ta, dragostea Ta, cer harul Duhului Tău cel Sfânt să-mi convingă inima de toate 
păcatele mele. Cer harul Duhului Tău cel Sfânt, ca să Te mărturisească aşa cum eşti 


cu adevărat. Cer harul Tău, ca să pot să spun altora despre tot ce Tu ai pregătit celor, 
ce Te primesc pe Tine. Ajută-mă prin harul Tău, ca să pot predica realitatea acestei 
judecăţi. Cer harul Tău ca să pot împărtăşi cu cei, care sunt chemaţi să ocupe aceste 
tronuri, să le dau cuvinte care aduc viaţa, ca să poată rămânea pe calea vieţii, să le 
împart credinţa ca să poată împlini chemarea lor. Doamne te rog, dă-mi harul acesta!” 

Domnul atunci s-a ridicat în picioare, împreună cu toți cei care stăteau pe 
tronuri, s-au ridicat cât am putut vedea cu ochii. Ochii Lui ardeau cu un foc, cum nu 
am mai văzut înainte. 

“Ai cerut harul Meu. O asemenea cerinţă Eu niciodată nu pot să o resping. Te 
vei întoarce şi Duhul Sfânt va fi cu tine. Aici ai gustat atât blândeţea mea, cât şi 
exigența mea. Dacă vrei să rămâi pe calea vieţii, trebuie să-ţi aminteşti de ambele. 
Adevărata dragoste a lui Dumnezeu, include şi judecata Lui. Trebuie să cunoşti şi 
blândețea mea şi exigența mea, dacă vrei să nu cazi în decepţie. Acesta este harul pe 
care l-ai primit aici, ca să le cunoşti pe ambele. Conversaţia pe care ai avut-o cu 
fraţii tăi aici, a fost harul Meu, nu le uita pe nici una. ” 

Atunci şi-a întins sabia spre inima mea, spre gura mea şi apoi spre mâinile 
mele. Când a făcut aşa, a ieşit foc din ea şi m-a ars. Durerea a fost foarte mare. "Și 
asta este un har. Tu eşti numai unul dintre cei mulţi, care au fost pregătiţi pentru 
acest ceas. Predică şi scrie, tot ceea ce ai văzut aici. Ce ţi-am spus Eu, spune-le şi tu 
fraţilor Mei. Du-te şi cheamă-i pe căpitanii Mei la ultima bătălie. Du-te şi apără-i pe 
cei săraci şi apăsaţi, pe văduve şi pe orfani. Aceasta este sarcina căpitanilor Mei şi în 
asemenea locuri îi vei găsi. Copiii mei sunt mai preţioşi pentru mine, decât stelele de 
pe cer. Hrăneşte pe mieluşeii Mei. Păzeşte pe micuţii Mei. Dă-le Cuvântul lui 
Dumnezeu, ca să trăiască. Du-te la luptă. Du-te şi nu zăbovi. Du-te repede, că Mă voi 
întoarce curând. Ascultă de Mine şi aşteaptă venirea Mea. ” 

După acestea a venit o companie de îngeri şi m-au condus de la tron. Liderul 
mergea lângă mine şi a început să-mi vorbească. 

“Acum, că s-a aşezat, nu se va mai ridica, până la sfârşitul luptei de pe urmă. 
El stă aşezat, până ce şi ultimul Lui duşman va fi pus sub picioarele Lui. Timpul a 
sosit. Legiunile de îngeri, care stau pregătiți din noaptea Suferinţei Sale, acum au fost 
eliberate pe pământ. În acelaşi timp, au fost eliberate şi hoardele iadului. Acesta este 
timpul aşteptat de întreaga creaţiune. Marele mister al lui Dumnezeu este aproape să 
se sfărşească. Acum trebuie să luptăm până la sfârşit. Vom lupta cu tine şi cu fraţii 
tăi.” 


PARTEA A CINCIA - BIRUITORII 


Cum continuam să mă îndepărtez de la scaunul de judecată, am început să 
meditez la tot ceea ce am experimentat aici. A fost şi groaznic şi minunat în acelaşi 
timp. Oricât de provocator şi zguduitor a fost, totuşi mă simțeam în perfectă siguranță. 
Nu mi-a a fost uşor să stau aşa dezbrăcat în fața tuturor, încât să nu mai pot ascunde 
nici măcar un singur gând, dar când m-am predat şi am acceptat totul, ştiind că de fapt 
prin asta voi fi curăţit pe deplin, am experimentat o eliberare profundă. Faptul că nu 
am mai avut nimic de ascuns, a fost ca şi când mi s-ar fi îndepărtat cel mai greu jug. 
Simţeam că pot respira aşa de uşor, cum nu am mai respirat niciodată. 

Cu cât mă uşuram mai mult, cu atât mai mult se părea că mintea mea îşi 
multiplica capacitățile. Pe urmă am sesizat o comunicare aşa de clară, încât nici nu pot 
să o descriu în cuvinte omeneşti. M-am gândit la comentariile apostolului Pavel, 


referitor la această vizită în al treilea cer, unde a auzit cuvinte care nu se pot explica. 
Există o comunicare spirituală, care se deosebeşte foarte mult de comunicarea umană, 
este mult mai profundă şi are o însemnătate mult mai mare, decât s-ar putea articula în 
cuvinte omeneşti. Este cumva o comunicare pură a inimii şi a minţii împreună şi este 
aşa de clară, că nicidecum nu se poate înţelege greşit. 

M-am uitat la cineva din cameră şi am început să înţeleg tot ce gândea, exact 
aşa cum înțelegeau ei toate gândurile mele. Când m-am uitat la Domnul, am început 
să-L înţeleg şi pe El la fel. Am continuat să folosim cuvinte, dar însemnătatea fiecărui 
cuvânt era aşa de adânc, încât nu se putea explica omeneşte. Mintea mea a fost 
eliberată aşa de mult, încât capacitățile ei au crescut enorm. Această experienţă 
întrecea pe oricare alta pe care am avut-o înainte. 

De asemenea era evident, că şi Domnul se bucura la fel de mult ca mine, de 
acest nou mod de comunicare. Niciodată nu am mai înţeles aşa de clar, ce înseamnă 
pentru El să fie Cuvântul lui Dumnezeu. Isus este Comunicarea între Dumnezeu şi 
oameni. Cuvintele Lui sunt duh şi viaţă, iar însemnătatea lor întrece mult definițiile 
noastre omeneşti. Cuvintele omeneşti, sunt o formă foarte superficială de comunicare 
a Duhului. El ne-a făcut capabili să comunicăm la un nivel, care întrece mult 
comunicarea prin cuvinte, dar din cauza căderii în păcat şi a ceea ce s-a întâmplat la 
Turnul lui Babel, am pierdut această capacitate. Nu putem fi ceea ce am fost creaţi să 
fim, până când nu vom recâştiga acest lucru şi nu-l vom recâştiga, până când nu vom 
fi eliberaţi în prezenţa Lui. 

Am început să înţeleg că atunci când păcatul lui Adam l-a făcut să se ascundă 
de Dumnezeu, asta a fost începutul unei distorsionări groaznice a ceea ce trebuia să 
fie omul şi în acelaşi timp a însemnat şi o reducere serioasă a capacităților lui 
intelectuale şi spirituale. 

Aceste lucruri vor fi restaurate numai atunci, când vom ieşi din ascunzişul 
nostru şi ne deschidem în faţa lui Dumnezeu şi unii în faţa altora, devenind total 
transparenţi. Aşa cum privim la slava Domnului cu o faţă descoperită, atunci vom fi 
schimbaţi după chipul Lui. Vălul se formează din cauza că ne ascundem. 

Când Domnul l-a întrebat pe Adam unde este după ce a păcătuit, aceasta a fost 
prima Lui întrebare, pe care a pus-o omului şi este prima întrebare la care trebuie să 
răspundem şi noi, dacă vrem să fim total restaurați. Bineînţeles că Domnul ştia unde 
era Adam. Întrebarea Lui a fost pentru Adam şi a fost începutul cercetărilor pentru 
om. Povestea Mântuirii este urmărirea omului de către Dumnezeu, nu a lui Dumnezeu 
de către om. Când vom putea răspunde cu adevărat la întrebarea: unde suntem noi în 
relația noastră cu Dumnezeu şi când vom afla care este relaţia noastră cu El, atunci 
vom fi total împăcaţi cu El. Răspunsul la această întrebare îl vom afla numai atunci, 
când vom fi în prezenţa Lui. 

Aceasta a fost esenţa întregii mele experienţe la tronul de judecată. Domnul 
deja ştia tot ce era de ştiut despre mine. Totul a fost pentru mine, ca eu să aflu unde 
sunt. Totul a fost cu scopul de a mă scoate din ascunzişul meu, ca să mă ia din 
întuneric şi să mă ducă la lumină. 

De asemenea am început să înţeleg, cât de mult îşi dorea Domnul ca să fie una 
cu poporul Său. În toată experienţa mea de la tronul de judecată EI nu a dorit să-mi 
arate ce am făcut bine sau rău, aşa de mult, precum a vrut să văd totul în lumina 
unității cu El. Domnul mă căuta pe mine mai mult decât îl căutam eu pe El. Judecata 
Lui m-a făcut liber şi judecata Lui asupra lumii, va face lumea liberă. Când va veni 
judecata finală a lui Dumnezeu, va aduce eliberarea finală a lui Adam din tendinţa lui 
de a se ascunde. Aceasta va fi eliberarea finală a lui Adam şi va începe totodată 
eliberarea întregii creaţiuni, care a fost supusă legăturilor din cauza lui Adam. 


Întunericul din lume a început, cu constrângerea de a ne ascunde după cădere. 
“Umblarea în lumină” înseamnă mai mult decât ascultarea şi împlinirea unor 
adevăruri - înseamnă a fi liberi de această constrângere de a ne ascunde. 

“Umblarea în lumină” înseamnă că nu ne mai ascundem nici de Dumnezeu, 
nici unii de alţii. Întunericul lui Adam şi Eva după cădere nu a fost numai fizic, ci şi 
spiritual. Când Mântuirea noastră va fi completă, vom cunoaşte această libertate din 
nou. Când vom fi total deschişi unii în faţa altora, acest lucru ne va deschide inimile şi 
minţile la nişte sfere noi, pe care încă nu le cunoaştem. Aceasta este ceea ce Satan 
încearcă să falsifice prin mişcarea New Age. 

Aşa cum mă plimbam, reflectând la tot ceea ce auzisem, dintr-o dată Domnul 
a apărut lângă mine în forma Înţelepciunii din nou. Numai că de data aceasta era mult 
mai glorios, decât L-am văzut înainte, chiar mai glorios decât atunci, când stătea pe 
scaunul de judecată. Am fost şocat şi copleşit de bucurie în acelaşi timp. 

“Doamne, te vei întoarce cu mine aşa?” L-am întrebat. 

“Întotdeauna voi fi cu tine aşa. Doresc să fiu chiar mai mult pentru tine, decât 
mă vezi acum. Aici ai văzut blândețea şi exigența Mea, dar încă tot nu mă cunoşti ca 
pe Judecătorul Cel Drept. 

Acest lucru m-a surprins, fiindcă am petrecut aproape tot timpul în faţa 
scaunului Lui de judecată şi am simţit că tot ceea ce am învăţat a fost despre judecata 
Lui. S-a oprit ca să mă lase să absorb acest lucru şi apoi a continuat. 

“Când urmăreşti adevărul, primeşti o anumită măsură de libertate, dar pe 
cine eliberez Eu, acela va fi liber cu adevărat. Libertatea Prezenţei Mele este mai 
mult decât a cunoaşte adevărul. Tu ai experimentat eliberare în prezența Mea, dar 
mai ai multe de înţeles despre judecata Mea. Când judec, Eu nu caut să condamn, sau 
să justitfic, ci să aduc neprihănire. Neprihănirea se găseşte numai în uniune cu Mine. 
Aceasta este judecata dreaptă: să aduc pe oameni în unitate cu Mine. Biserica Mea 
este îmbrăcată în ruşine, fiindcă nu are judecători. Nu are judecători, pentru că nu 
mă cunoaşte pe Mine ca Judecător. Dar acum voi ridica judecători pentru poporul 
Meu, care cunosc judecata Mea. Ei nu vor hotări doar între oamenii şi în probleme, 
dar vor face toate în mod drept, adică vor pune totul în acord cu Mine. 

Când i-am apărut lui losua, ca Domnul Oştirilor, am declarat că nu sunt nici 
pentru el, nici pentru vrăşmaşii săi. Eu niciodată nu stau de partea nimănui. Am 
apărut ca Domnul Oyştirilor, înainte ca Poporul lui Israel să fi intrat în ţara 
Făgăduinţei. Biserica este acum la punctul de a intra în ţara Făgăduinţei, iar Eu sunt 
gata să apar din nou, ca Domnul Oştirilor. Când voi face asta, voi da la o parte pe 
toţi cei care i-au forţat pe fraţi să se împotrivească unii altora. Justiția Mea nu este 
părtinitoare nici în cazul conflictelor dintre oameni, chiar dacă acestea au loc între 
copiii Mei. Ceea ce am făcut în Israel, am făcut pentru binele vrăjmaşilor lor nu 
împotriva lor. Dar pentru că tu vezi din perspective temporare pământeşti, de aceea 
nu vezi dreptatea Mea. Dacă vrei să umbli în autoritatea Mea, trebuie să vezi justiţia 
Mea, fiindcă temelia Tronului Meu sunt dreptatea şi neprihănirea. 

Am împărţit neprihănire celor pe care i-am ales, dar ca şi Israelul în pustie, 
Chiar şi cei mai mari Sfinţi din istoria bisericii s-au aliniat doar pentru un timp foarte 
scurt cu planul Meu, sau numai cu o mică parte a minţii şi inimii lor. Eu nu sunt 
pentru ei, sau împotriva duşmanilor lor, ci urmăresc să folosesc pe Poporul Meu, ca 
să-şi mântuiască duşmanii. Eu iubesc pe toți oamenii şi doresc ca toţi să ajungă la 
mântuire. ” 

M-am gândit la marea luptă de pe munte. l-am rănit pe mulţi dintre fraţii 
noştri, în timp ce ne luptam cu vrăjmaşul care îi stăpânea. Mulţi dintre ei încă erau 
captivi în tabăra vrăşmaşului, sau chiar folosiţi de el. Am început să mă gândesc, dacă 


următoarea luptă va fi din nou împotriva fraţilor noştri. Domnul m-a văzut reflectând 
la toate acestea şi apoi mi-a zis: 

“ Până când se termină ultima bătălie, vor mai fi fraţi de-ai noştri, care se vor 
lupta împotriva noastră. Dar nu din acest motiv ţi-am spus aceste lucruri. Ți-am spus 
acestea, ca să-ţi dai seama, cât de uşor vrăjmaşul poate pătrunde în inima şi în 
mintea ta şi cum te poate folosi. Nici acum încă nu vezi totul, aşa cum văd Eu. 

Asta este ceva obişnuit la poporul Meu. În aceste evenimente chiar şi cei mai 
mari lideri de ai Mei, rareori sunt în armonie cu Mine. Mulţi fac lucruri bune, dar 
puțini fac ceea ce Eu i-am chemat să facă. Acesta este rezultatul dezbinărilor dintre 
voi. Eu nu vin Să Stau de partea nici unuia dintre grupuri, dar îi chem pe aceia, care 
sunt gata să stea de partea Mea. 

Eşti impresionat când îţi dau un cuvânt de cunoştinţă despre boala fizică a 
cuiva, sau o altă descoperire despre ceva necunoscut ţie. Această cunoştinţă vine 
atunci când atingi mintea Mea, numai într-o măsură mică. Eu ştiu totul. Dacă ai avea 
mintea Mea pe deplin, ai putea şti totul despre toți aceia pe care îi întâlneşti, aşa cum 
ai început să experimentezi aici. Ai vedea pe toţi oamenii, aşa cum îi văd Eu. Dar 
Chiar şi aşa, mai este mult, până să ajungi să rămâi total în Mine. Trebuie să ai inima 
Mea, ca să ştii cum să foloseşti o asemenea cunoştinţă în mod corect şi numai atunci 
vei putea avea judecata Mea. Cunoştinţa pe care pot să ţi-o dau, nu poate să întreacă 
măsura în care îmi cunoşti inima. Darurile Duhului pe care le-am dat bisericii, sunt 
doar o mică măsură din puterea veacului care va veni. V-am chemat, să fiți mesagerii 
acelor veacuri şi de aceea trebuie să-i cunoaşteţi puterile. Trebuie să doriţi sincer 
darurile, fiindcă ele sunt parte din Mine şi vi le-am dat ca să puteţi să fiți ca şi Mine. 
Este bine că vreţi să cunoaşteţi gândurile Mele, căile Mele şi scopurile Mele, dar 
trebuie să doriţi să cunoaşteţi şi inima Mea. Când veţi cunoaşte inima Mea, atunci vi 
se vor deschide ochii inimii. Atunci veţi vedea cum văd Eu şi veți face aşa cum fac Eu. 

În veacul care vine, vreau să împart bisericii Mele mai mult. Dar cei care au 
primit o putere mai mare, sunt în pericolul să cadă în decepții mari şi dacă nu 
înţelegi ceea ce vreau să-ți arăt, şi tu vei cădea pradă acestor decepții. 

Ai cerut harul Meu şi îl vei avea. Primul har care te va ţinea pe calea vieții, 
este dacă-ţi cunoşti nivelul decepției tale prezente. Decepţia implică orice nu înţelegi 
la fel cum înţeleg Eu. Dacă cunoşti nivelul decepţiei tale în care eşti acum, asta îți va 
aduce smerenie, iar eu dau harul Meu celor smeriţi. De aceea am spus: "Cine este 
aşa de orb ca şi servul Meu...” De aceea am spus fariseilor: “Am venit în lume pentru 
judecată... să dau vederea celor care nu văd şi să-i fac orbi pe cei ce văd... Dacă aţi fi 
orbi, nu ați fi vinovaţi, dar fiindcă spuneţi că vedeți, păcatul vostru rămâne. ” Acesta 
este motivul pentru care atunci când l-am chemat pe slujitorul Meu, Pavel, lumina 
Mea l-a orbit. Lumina Mea a descoperit starea lui adevărată. Asemenea lui, şi tu 
trebuie să orbeşti din punct de vedere fizic, ca să poți vedea prin Duhul Meu. ” 

Atunci m-am simţit îndemnat să mă uit la cei care stăteau pe tronurile pe lângă 
care am trecut. Când am făcut aşa, privirea mea a căzut pe un om, care am ştiut că 
este apostolul Pavel. Când m-am uitat din nou la Domnul, mi-a făcut semn că pot să 
stau de vorbă cu el. 

“Atât de mult am aşteptat această întâlnire” am spus, simţindu-mă stânjenit, 
dar totodată şi bucuros de această întâlnire. “Ştiu că eşti conştient de cât de mult au 
călăuzit epistolele tale biserica şi cred că încă şi astăzi aduc mai multe roade decât tot 
ceea ce noi toţi am făcut împreună. Şi acum eşti una dintre cele mai puternice lumini 
de pământ.” 

“Îți multumesc”, a spus el grațios, "dar nici nu ştii cât de mult am aşteptat să 
te întâlnim. Tu eşti un soldat în bătălia cea din urmă, voi sunteţi aceia, pe care 


fiecare de aici abia aşteaptă să vă întâlnească. Noi am văzut aceste zile doar ca prin 
ceaţă, limitați în viziunea noastră profetică, dar voi aţi fost aleşi ca să trăiţi în ele. 
Voi sunteţi soldaţii, care se pregătesc pentru bătălia cea din urmă. Voi sunteţi aceia, 
pe care îi aşteptăm cu toţii. ” 

Simţindu-mă tot stânjenit, am continuat: ” Dar tot nu reuşesc să îţi comunic 
destul de clar aprecierea pe care o simt pentru tine şi pentru toţi cei care ne-au arătat 
calea prin viaţa şi prin scrierile lor, dar ştiu că vom avea o veşnicie întreagă la 
dispoziţie, ca să ne schimbăm aprecierile, de aceea te rog, cât timp mai sunt aici, lasă- 
mă să te întreb: "Ce ai avea tu de spus generaţiei mele, care să ne ajute în această 
luptă?” 

“Numai atât pot să vă spun şi acum, ce v-am spus prin scrisorile mele. V-ar 
ajuta ca să le înţelegeți mai bine, dacă vă spun că eu nu am împlinit tot ceea ce am 
fost chemat ca să împlinesc” a afirmat Pavel, uitându-se hotărât în ochii mei. 

“Dar tu eşti aici şi stai pe unul dintre cele mai mari tronuri. Tu culegi mult mai 
multe roade în viaţa veşnică, decât oricare dintre noi ar putea spera să culeagă 
vreodată.” Am protestat eu. 

“Prin harul Domnului, eu am putut să-mi termin alergarea, dar tot nu am 
umblat în tot ceea ce am fost chemat. Am scăpat cele mai înalte scopuri, în care aş fi 
putut umbla vreodată. Şi aşa este cu toată lumea. Cred că unii au ideea, că ar fi o 
hulă să gândească cineva că nu sunt cel mai mare exemplu de o slujire creştină, dar 
am fost sincer atunci, când pe la sfârşitul slujirii mele am scris, că sunt cel mai mare 
dintre păcătoşi. Nu am spus, că am fost cel mai mare păcătos, ci că am fost cel mai 
mare dintre păcătoşi, atunci. Mi s-a dat aşa de multă pricepere, iar eu am folosit aşa 
de puțin din ea.” 

“Cum se poate aşa ceva, eu am crezut, că eşti doar smerit, când ai spus asta?” 

“Adevărata smerenie înseamnă să fii total de acord cu adevărul. Dar nu te 
teme, scrisorile mele au fost adevăr şi au fost scrise sub ungerea Duhului Sfânt. Dar 
totuşi mi s-a dat aşa de mult, iar eu nu m-am folosit de tot ceea ce mi s-a dat. Şi eu 
am eşuat într-un fel. Toţi cei de aici au eşuat, în afară de Unul singur. Dar aş dori în 
mod special să vezi asta despre mine, pentru că încă şi acum sunt mulți oameni, care 
distorsionează scrisorile mele, pentru că au o imagine falsă despre mine. 

După cum vezi progresul din scrisorile mele, am pornit de la ideea că nu sunt 
inferior nici celor mai eminenţi dintre apostoli, recunoscând apoi, că sunt cel mai 
neînsemnat dintre apostoli, apoi cel mai neînsemnat dintre sfinţi, dându-mi seama 
până la urmă, că sunt de fapt cel mai mare dintre păcătoşi. Asta nu am spus-o numai 
din smerenie, ci am vorbit adevărul lucid. Mi s-a încredinţat mult mai mult decât am 
folosit. Există numai Unul singur aici, care a crezut pe deplin şi care a terminat tot 
ceea ce I s-a încredințat, tu însă ai posibilitatea să faci mai mult decât am făcut eu”. 

Răspunsul meu a fost şovăitor: "Ştiu că tot ce spui este adevărat, dar eşti sigur 
că ăsta este mesajul cel mai important, pe care poţi să ni-l dai pentru bătălia cea din 
urmă?” 

“Sunt sigur”, a răspuns cu toată convingerea. “Eu apreciez aşa de mult harul 
Domnului că EI îmi foloseşte scrisorile. Dar mă îngrijorează faptul, că mulți dintre 
voi le folosiţi greşit. Ele sunt adevăruri ale Duhului Sfânt şi sunt Biblice. Domnul mi- 
a dat nişte pietre mari să le aşez în structura eternă a bisericii, dar ele nu sunt pietre 
de temelie. Pietrele de temelie au fost aşezate numai de Isus. Viaţa şi slujirea mea nu 
sunt exemplul după care voi ar trebui să trăiţi. Isus Singur este exemplul. Dacă ceea 
ce am scris eu este folosit ca o temelie, nu va fi în stare să Und greutatea a ceea ce se 
va zidi peste ea. Scrierile mele, trebuie zidite numai pe Acea Temelie, care va putea 
rămâne în picioare după cele suferite de voi, dar nu pot fi folosite ca o temelie. 


Trebuie să vedeţi învăţăturile mele numai prin învăţăturile Domnului şi să nu 
încercaţi să-L înţelegeţi pe El din perspectiva mea. Cuvintele Lui sunt temelia. Eu am 
zidit doar pe ele, elaborând doar cuvintele Lui. Cea mai mare înţelepciune şi cele mai 
mari adevăruri sunt conţinute în Cuvintele Lui, nu în ale mele. 

De asemenea, trebuie să ştiţi că eu nu am umblat în tot ceea ce mi-a stat la 
dispoziție. Orice credincios, are mai multe lucruri la dispoziţie, în care poate umbla. 
Fiecare credincios adevărat, are pe Duhul Sfânt în el. Puterea Celui Ce a creat toate 
lucrurile, este în ei. Chiar şi cel mai neînsemnat dintre sfinţi are în el puterea care 
poate mişca munţii, poate opri armate întregi, sau poate învia morţii. Dacă împlineşti 
tot ceea ce ai fost chemat să faci, slujirea ta nu poate fi privită ca slujirea supremă, ci 
ca şi un început doar. Scopul tău să nu fie de a fi ca mine, ci ca Domnul. Poți să fi ca 
El şi poți să faci tot ceea ce a făcut El, chiar mai mult, pentru că El şi-a păstrat vinul 
cel mai bun, la urmă. ” 

Ştiam că aici nu se poate vorbi decât adevărul. Am ştiut că ceea ce a spus 
Pavel, despre faptul că mulți oameni folosesc scrisorile lui în mod greşit, este 
adevărat. Că folosesc învăţăturile lui ca temelie, în loc să zidească pe temelia 
evangheliilor. Dar totuşi îmi venea greu să accept că Pavel nu şi-a îndeplinit chemarea 
cum ar fi trebuit. M-am uitat la tronul lui Pavel şi la slava care se răsfrângea de pe 
fiinţa sa. Era mult mai mult, decât am crezut că pot avea cei mai mari dintre sfinţi în 
cer. Era exact aşa de sincer şi de hotărât cum mă aşteptam de la el. M-a străpuns cât 
de evident era faptul, că şi aici purta pe umerii lui grija bisericilor. Eu am început să 
fac un idol din el şi asta a fost greşeala de care a vrut să mă elibereze. Dar totuşi era 
mai mare decât acel Pavel pe care l-am idolatrizat eu. Ştiind ce gândesc, şi-a pus 
ambele mâini pe umerii mei şi m-a privit în ochi hotărât. 

“Eu sunt fratele tău şi te iubesc, aşa cum te iubesc toţi cei de aici. Dar trebuie 
să înţelegi că alergarea noastră deja s-a sfârşit. Noi nu mai putem nici să adăugăm 
nici Să luăm din ceea ce am făcut pe pământ, dar tu poţi. Nu noi suntem nădejdea 
voastră. Acum voi sunteți nădejdea noastră. Chiar şi în această conversaţie, nu pot 
decât să confirm ceea ce v-am scris, dar voi mai aveţi mult de scris. Închinaţi-vă 
numai lui Dumnezeu şi creşteți în toate lucrurile ca să fiţi ca El. Nu faceţi niciodată 
din nici un om ţinta voastră, numai din El. Foarte curând vor fi mulți pe pământ care 
vor face lucruri mai mari decât am făcut noi. Cei dintâi, vor fi cei din urmă, iar cei 
din urmă, vor fi cei dintâi. Noi nu ne supărăm de asta, ci este bucuria inimii noastre, 
pentru că suntem una cu voi. Generaţia mea a fost folosită ca să pună temelia şi să 
înceapă să zidească pe ea şi întotdeauna vom avea această onoare. Dar fiecare etaj 
zidit pe temelie, trebuie să fie tot mai înalt. Noi nu vom putea fi clădirea care trebuie 
să fim, dacă voi nu urcați mai Sus. ” 

Cum mă gândeam la asta, mă privea îndeaproape. Apoi a continuat: "Mai sunt 
încă două lucruri, pe care noi le-am obținut în timpul nostru, dar biserica le-a pierdut 
foarte repede şi încă nu au fost readuse. Voi trebuie să le readuceţi. ” 

“Care sunt acestea?” am întrebat, simțind că ceea ce avea să-mi spună era mai 
mult, decât doar un post scriptum la ceea ce deja spusese. 

“Trebuie să readuceți slujirea şi mesajul” a spus accentuat. 

M-am uitat la Domnul şi a dat din cap afirmativ adăugând: "Este adevărat că 
Pavel trebuie să-ţi spună asta. Până în ziua de azi, el a fost cel mai credincios în 
aceste lucruri.” 

“Te rog să-mi explici mai bine!” l-am rugat pe Pavel. 

“Bine. ” mi-a răspuns. “În afară de foarte puţine locuri din lume, unde este o 
mare persecuție şi multe greutăţi, aproape că nici nu mai putem recunoaşte nici 
slujirea, nici mesajul, care se predică astăzi. De aceea, biserica de azi este doar 


fantoma bisericii din zilele noastre şi suntem prea departe de ceea ce am fost chemaţi 
să fim. Când am Slujit noi, ca să fii în slujire însemna cea mai mare jertfă din partea 
cuiva şi asta s-a reflectat şi în mesajul nostru, care era mesajul celei mai mari jertfe: 
CRUCEA. Crucea este puterea lui Dumnezeu şi este centrul tuturor lucrurilor prin 
care suntem chemaţi să trăim. Voi, de aceea aveți acum o putere aşa de limitată să 
transformați mintea şi inimile ucenicilor, fiindcă nu trăiţi şi nu propovăduiţi crucea. 
De aceea este greu să vezi vreo deosebire între ucenici şi între păgâni. Asta nu este 
aceeaşi evanghelie care ne-a fost încredinţată nouă. Trebuie să vă întoarceţi la 
cruce. ” 

Cu aceste vorbe m-a strâns de umeri ca şi un tată şi s-a întors la locul lui. Mă 
simţeam ca cineva care a primit o binecuvântare nemaipomenită şi în acelaşi timp şi o 
mustrare profundă. Cum mă îndepărtam de acolo, am început să mă gândesc la nivelul 
Mântuire de pe munte şi la comorile Mântuirii, care le-am văzut în interiorul 
muntelui. Am început să observ, că aproape toate deciziile mele, chiar şi decizia de a 
intra pe uşa, care m-a adus aici, erau bazate pe ceea ce poate să mă ducă mai departe, 
şi nu la dorinţa de a face voinţa Domnului. În tot ceea ce făceam, trăiam încă pentru 
mine însumi şi nu pentru El. Chiar şi în dorinţa mea de a îmbrăţişa judecăţile de aici, 
mă gândeam la ceea ce mă va ajuta să trăiesc în victorie, fără să sufăr vreo pierdere. 
Mă concentram mult mai mult la mine însumi, decât mă concentram la Cristos. 

Ştiam că scurta discuţie cu Pavel, va avea nişte consecinţe, pentru care voi 
avea nevoie de mult timp să le înţeleg pe deplin. Într-un fel, aveam sentimentul că am 
primit o binecuvântare de la biserica întreagă şi veşnică. Marele nor de martori cu 
adevărat ne încuraja să mergem mai departe. Se uitau la noi, ca nişte părinți mândri, 
care doreau ca copiii lor să aibă ceva mai bun decât au avut ei. Bucuria lor cea mai 
mare ar fi fost să vadă biserica din zilele de pe urmă împlinind tot ceea ce biserica 
primară a eşuat să împlinească. Dar ştiam în acelaşi timp, că eu sunt departe ca să pot 
să spun că umblu în tot ceea ce ne-au pregătit ei. 

“Biserica zilelor de pe urmă, nu va fi mai mare decât cea din generaţia lui 
Pavel, chiar dacă veţi face lucrări mai mari” a spus Domnul. “Tot ceea ce se face, se 
face prin harul Meu. Însă voi da mai mult din harul Meu şi din puterea Mea bisericii 
zilelor de pe urmă, fiindcă ea trebuie să împlinească mult mai mult, decât bisericile 
din celelalte veacuri. Credincioşii zilelor de pe urmă, vor umbla în toată puterea pe 
care Eu am demonstrat-o, ba chiar într-o putere mai mare, fiindcă ei vor fi ultimii 
reprezentanţi ai tuturor celor ce au mers înaintea lor. Biserica zilelor de pe urmă va 
demonstra caracterul Meu şi căile Mele aşa cum nu au mai fost demonstrate 
niciodată de om. Şi asta va fi aşa, pentru că vă voi da mai mult har, şi cărora li s-a 
dat mult, li se va cere mult.” 

Aceste vorbe m-au făcut să mă gândesc şi mai mult la Pavel. “Cum vom putea 
noi vreodată să devenim aşa de dedicați şi de credincioşi ca el?” m-am gândit în mine. 

“Nu vă cer să obţineţi voi aceste lucruri. Vă cer doar, să rămâneţi în Mine. Nu 
puteţi să vă măsuraţi cu alții, nici chiar cu Pavel. Întotdeauna veţi ajunge să fiţi mai 
mici decât acela pe care îl priviţi ca exemplu. Dar dacă priviţi la Mine, veţi ajunge 
mult mai departe, decât aţi fi mers altfel. Cum ai învăţat şi tu pe alții, când cei doi se 
îndreptau spre Emaus, numai atunci li s-au deschis ochii, când m-au văzut cum frâng 
pâinea. Când citeşti epistolele lui Pavel, sau a oricărui altuia, trebuie să mă vezi 
numai pe Mine. Numai când primeşti pâinea direct de la Mine, atunci ţi se deschide 
inima cu adevărat. 

Poţi fi cel mai uşor înşelat de cei care par să fie ca Mine, dacă nu priveşti mai 
departe de ei, ca să mă vezi pe Mine. Mai există şi o altă capcană pentru cei ce 
primesc o putere şi o ungere mai mare ca alţii. Ei pot fi foarte des înşelaţi, prin faptul 


că se uită la ei înşişi. Cum ţi-am spus înainte de a fi stat de vorbă cu Pavel, slujitorii 
mei trebuie să devină orbi, ca să poată vedea. Te-am lăsat să vorbeşti cu el, fiindcă el 
este unul dintre cele mai bune exemple, referitor la acest lucru. Datorită harului Meu 
l-am lăsat pe Pavel ca să persecute biserica. Când a văzut lumina Mea, atunci a 
observat că ideile lui proprii l-au pus într-un conflict direct cu acel adevăr pe care 
spunea că îl slujeşte. Ideile tale proprii, întotdeauna vor face asta. Te vor îndemna, să 
faci exact ceea ce este total opus voinţei Mele. Ungerea mai mare, aduce cu ea 
pericolul mai mare, de a se întâmpla aşa ceva şi cu tine, dacă nu înveți ceea ce a 
învăţat Pavel. Dacă nu-ți iei crucea zi de zi şi dacă nu pui tot ceea ce eşti şi tot ceea 
ce ai la picioarele ei, vei cădea pradă autorităţii şi puterii pe care ţi-o dau Eu. Până 
când nu înveți să faci totul pentru binele Evangheliei, cu cât îţi va fi influența mai 
mare, cu atât mai mare va fi şi pericolul pentru tine. Una dintre decepţiile cele mai 
mari care vin peste cei unşi de Mine, este că încep să creadă că, fiindcă că le-am dat 
puțină putere şi cunoştinţă supranaturală, asta înseamnă că căile lor sunt căile Mele 
şi tot ce gândesc ei este şi gândul meu. Asta este o mare decepție şi mulţi s-au 
împiedicat din această cauză. Atunci gândeşti ca Mine, când eşti în unitate perfectă 
cu Mine. Chiar şi în cazul celor mai unşi de Mine, ca şi în cazul lui Pavel, această 
uniune a fost doar parțială şi a durat foarte puţin timp. 

Pavel cu adevărat a umblat aşa de aproape de mine, cum nu a mai umblat nici 
un om. Dar chiar şi aşa, de multe ori a fost copleșit de frică şi de slăbiciuni, lucruri, 
care nu au fost de la Mine. Aş fi putut să-l eliberez de acestea şi m-a şi rugat de 
câteva ori să o fac, dar am avut motivele Mele, să nu-l eliberez. A fost o înţelepciune 
mare din partea lui Pavel, că a îmbrăţişat slăbiciunile lui, ştiind, că dacă Los fi 
scăpat de ele, nu Las mai fi putut înzestra cu acel nivel de revelații şi putere, cu care 
l-am înzestrat. Pavel a învăţat să facă deosebire între slăbiciunile lui şi revelaţia 
Duhului. El ştia că atunci când era cuprins de frică şi de slăbiciuni, nu vede din 
perspectiva Mea, ci din perspectiva lui. Acest lucru l-a făcut să mă caute pe Mine şi 
să depindă tot mai mult de Mine. De asemenea a fost atent să nu pună pe seama Mea 
ceea ce venea din propria lui inimă. De aceea i-am putut încredința revelații, cu care 
nu am putut încredința pe nimeni altul. Pavel îşi cunoştea slăbiciunile şi cunoştea 
ungerea Mea, şi a putut să le deosebească pe una de cealaltă. EI nu a încurcat ceea 
ce venea din mintea sau inima lui, cu cele din mintea şi inima Mea. ” 

Am început să mă gândesc cât de clar era totul aici şi totuşi cât de des s-a 
întâmplat că după o asemenea experienţă, am uitat de ea aşa de repede. Este uşor să 
înţelegi şi să umbli în lumină aici, dar când te duci din nou înapoi în luptă, totul 
redevine înnorat. M-am gândit că eu nu am fost cuprins de frică, ci am fost cuprins de 
nerăbdare şi de mânie, care este la fel de rău şi nu înseamnă de loc umblare în Duhul. 

Înţelepciune s-a oprit şi s-a întors la mine: "Tu eşti un vas pământesc şi asta 
vei fi atâta timp cât vei umbla pe pământ. Însă Mă poţi vedea exact aşa de clar acolo, 
cum mă vezi aici, dacă te uiţi cu ochii inimii. Poţi să fi exact aşa de aproape de Mine 
acolo ca şi aici, sau chiar şi mai aproape. Eu am făcut o cale pentru oricine, ca să fie 
atât de aproape de Mine, cât doreşte. Dacă doreşti să fi mai aproape de Mine decât a 
fost Pavel, poți fi. Unii vor dori aceasta şi o vor dori destul de fierbinte ca să pună la 
o parte tot ceea ce împiedică această intimitate cu Mine. Se vor deda cu totul la 
aceasta şi vor găsi ceea ce caută. 

Dacă aceasta este dorința ta, să umbli cu Mine acolo, exact aşa cum ai umblat 
aici, Eu voi fi exact aşa de aproape de tine şi acolo ca şi aici. Dacă Mă cauţi, Mă vei 
găsi. Dacă te vei apropia de Mine şi Eu mă voi apropia de tine. Dorinţa Mea este ca 
să-ţi întind o masă în faţa vrăjmaşilor tăi. Asta este dorința Mea nu numai pentru 
liderii Mei, ci pentru toţi cei ce cheamă Numele Meu. Doresc să fiu mult mai aproape 


de voi şi de toţi cei ce au nevoie de Mine, decât am fost vreodată. Dar voi hotărâți cât 
de aproape vom fi, nu Eu. Eu mă las găsit de cei ce mă caută. 

Eşti aici, fiindcă ai cerut judecata Mea peste viața ta. M-ai căutat ca 
Judecător, şi acum M-ai găsit. Dar nu poți să crezi că, numai pentru că ai stat în faţa 
scaunului Meu de judecată, de acum toate judecăţile tale vor fi judecăţile Mele. Vei 
avea judecăţile Mele, numai atunci când umbli în unitate cu Mine şi dacă cauţi 
ungerea Duhului Meu. Şi ăsta este unul dintre lucrurile pe care le poți găsi sau pierde 
în fiecare zi. 

Ti-am permis să vezi îngeri şi ţi-am dat multe vise şi vedenii, pentru că ai 
continuat să-mi ceri acest lucru. Îmi place să dau copiilor Mei daruri bune, dacă mi 
le cer. De ani de zile ceri înţelepciunea Mea şi acum o primeşti. Mi-ai cerut să te 
judec şi acum te voi judeca. Dar aceste experienţe nu te vor face nici total înțelept, 
nici un judecător drept. Vei avea înţelepciune şi judecată dreaptă, numai atât timp cât 
rămâi în Mine. Niciodată să nu încetezi să Mă cauţi. Cu cât te vei maturiza mai mult, 
cu atât mai mult vei înţelege nevoia ta disperată de Mine. Cu cât mai mult te 
maturizezi, cu atât mai puţin vei căuta să te ascunzi de Mine sau de alții, să poți 
întotdeauna umbla în lumină. 

M-ai văzut ca Mântuitor, Domn, Înţelepciune şi Judecător. Când te vei 
întoarce în luptă vei mai putea să vezi scaunul Meu de judecată, cu ochii inimii. Când 
vei umbla în acel adevăr, tot ceea ce gândeşti şi faci, este total descoperit aici, vei 
avea libertatea să trăieşti acolo, exact cum ai trăit aici. Când te ascunzi de Mine sau 
de alții, atunci vălul îți acoperă din nou ochii şi Mă ascunde de tine. Eu sunt Adevărul 
iar cei ce se închină mie trebuie să se închine în Duh şi în Adevăr. Adevărul niciodată 
nu se ascunde în întuneric, ci întotdeauna caută să rămână în lumină. Lumina expune 
toate lucrurile şi le face să se manifeste. Numai dacă vei căuta să te expui şi dacă vei 
lăsa ca ceea ce este în inima ta să fie expus, atunci, şi numai atunci vei umbla în 
lumină, cum sunt şi Eu în lumină. Părtăşia adevărată cu Mine, cere o expunere 
totală. Părtăşia adevărată cu poporul Meu, cere acelaşi lucru. 

Când ai stat în faţa scaunului de judecată, te-ai simţit în siguranţă, pentru că 
nu a trebuit să te mai ascunzi. Te-ai simţit în siguranţă, pentru că ai ştiut că judecata 
Mea este adevărată şi dreaptă. Ordinea spirituală din universul Meu este exact aşa 
de sigură, ca şi ordinea stabilită în legile naturale. Tu te încrezi în legea gravitaţiei 
stabilite de Mine, fără să te îndoieşti de loc. Trebuie să înveţi să te încrezi în judecata 
Mea exact la fel. Standardul Meu de neprihănire este exact la fel de neschimbat şi de 
sigur. Dacă trăieşti prin acest adevăr, înseamnă că trăieşti prin credinţă. Credinţa 
înseamnă să te încrezi în Cine Sunt Eu cu adevărat... 

Cauţi să cunoşti şi să umbli în puterea Mea, ca să poți vindeca pe cei bolnavi 
şi să faci minuni, dar încă nici nu ai început să pricepi puterea Cuvântului Meu. Nu 
m-ar face să obosesc de loc, chiar dacă ar trebui să înviez toţi morţii deodată. Eu 
susțin toate lucrurile prin puterea Cuvântului Meu. Toată creaţia există numai 
datorită Cuvântului Meu şi stă în picioare tot datorită Cuvântului Meu. 

Înainte să vină sfârşitul, trebuie să-mi descopăr puterea pe pământ. Dar 
Chiar şi cea mai mare putere pe care am revelat-o până acum, sau o voi revela de 
acum încolo, este doar o porție mică din puterea Mea adevărată. Eu nu de aceea îmi 
voi descoperi puterea, pentru ca omul să ajungă să creadă în puterea Mea, ci ca să-l 
fac pe om să creadă în dragostea Mea. Dacă aş fi vrut să mântuiesc lumea cu puterea 
Mea, când am umblat pe pământ, aş fi putut mişca munţi, numai arătând cu degetul. 
Atunci toți oamenii s-ar fi plecat înaintea Mea, dar nu pentru că ar fi iubit adevărul, 
sau M-ar fi iubit pe Mine, ci din frică de puterea Mea. Nu vreau ca oamenii să asculte 


de Mine, pentru că le este frică de puterea Mea, ci pentru că Mă iubesc pe Mine şi 
iubesc adevărul. 

Dacă nu cunoşti dragostea Mea, puterea Mea te va corupe. Eu nu-ţi dau 
dragoste ca să-mi cunoşti puterea, ci îți dau putere, ca să cunoşti dragostea Mea. 
Scopul vieţii tale trebuie să fie dragostea, nu puterea. Atunci îţi voi da putere ca să 
iubeşti. Atunci îți dau puterea să vindeci pe bolnavi. Fiindcă îi iubeşti şi fiindcă îi 
iubesc şi Eu şi nu vreau să sufere. 

Mai întâi, să cauţi dragostea şi după aceea credinţa. Fără credinţă nu poţi să 
fi plăcut Mie. Dar credința nu înseamnă numai cunoaşterea puterii Mele, ci 
cunoaşterea dragostei Mele şi a puterii ei. Trebuie să ai credinţă, mai întâi pentru 
dragoste. Caută credinţa, ca să iubeşti mai mult şi să poți face mai mult cu dragostea 
ta. Numai când cauţi credinţa ca să iubeşti, atunci pot să te înzestrez cu puterea Mea. 
Credinţa lucrează prin dragoste. 

Cuvântul Meu este puterea care susţine totul. Cât crezi din Cuvântul Meu, atât 
vei putea să faci cu El. Aceia care cred cu adevărat că Cuvintele Mele sunt 
adevărate, vor fi şi ei drepți în cuvintele lor. Face parte din caracterul Meu, că sunt 
adevărat şi toată creaţia se încrede în Cuvântul Meu, fiindcă ştie că Sunt credincios 
în tot ceea ce spun. Aceia care sunt ca Mine şi ei sunt credincioşi faţă de cuvântul lor. 
Cuvântul lor este sigur, iar dedicarea lor este demnă de încredere. Da-ul lor 
înseamnă da, iar nu este nu. Dacă cuvintele tale nu sunt adevărate, te vei îndoi şi de 
Cuvintele Mele, pentru că inima ta este înşelată. Dacă nu eşti credincios cuvintelor 
tale, înseamnă că nu mă cunoşti pe Mine cu adevărat. Ca să ai credinţă, trebuie să fi 
tu însuţi credincios. Te-am chemat să umbli prin credinţă, fiindcă Eu însumi sunt 
credincios. Asta este caracterul Meu. 

De aceea veți fi judecaţi pentru orice vorbă goală pe care o rostiţi. A vorbi în 
gol, înseamnă că nu-ţi pasă de loc de ceea ce spui. Cuvintele au putere, iar celor 
nepăsători nu le poate fi încredinţată puterea Cuvântului Meu. Este un lucru înţelept 
să ai grijă de cuvintele tale şi să le ţii, aşa cum le ţin şi Eu. 

Cuvintele Domnului se rostogoleau peste mine ca şi nişte valuri de mare. Mă 
simţeam ca lov înainte de furtună. Am crezut că mă fac tot mai mic, dar mi-am dat 
seama, că de fapt El creştea tot mai mult. Niciodată nu m-am simţit aşa de mult în 
siguranță. Cum am putut să fiu aşa de superficial cu Domnul? Mă simţeam ca o 
furnică, ce priveşte la înălțimile unui munte. Eram mai neînsemnat ca un fir de praf şi 
totuşi El şi-a luat timp ca să-mi vorbească. N-am mai putut rezista şi m-am întors de 
la El. 

Peste câteva momente, am simțit o mână caldă pe umerii mei. Era 
Înţelepciune. Slava lui era şi mai mare, dar de data aceasta era de statura mea: 
“Înţelegi ce s-a întâmplat acum, aici? ” m-a întrebat. 

Ştiind foarte bine că atunci, când Domnul îmi pune o întrebare, nu caută 
informaţii, am început să meditez la aceasta. Ştiam că totul a fost o realitate. 
Comparat cu El, sunt mai neînsemnat ca un fir de praf de pe pământ şi pentru un 
motiv oarecare, El a vrut ca să experimentez asta. Răspunzând la gândurile mele mi-a 
spus. 

“Ceea ce gândeşti este adevărat, dar această comparaţie a omului cu 
Dumnezeu este doar referitor la mărime. Tu ai început Să experimentezi puterea 
Cuvintelor Mele. Ca să fi încredinţat cu Cuvântul Meu, înseamnă să ţi se încredințeze 
puterea care susţine universul întreg. Nu am făcut asta ca să te simţi mic, ci ca să te 
ajut să înţelegi seriozitatea şi puterea a ceea ce ţi s-a încredinţat - Cuvântul lui 
Dumnezeu. În toate drumurile tale, întotdeauna să-ţi aminteşti, că un singur Cuvânt 
de la Dumnezeu pentru om, este de o valoare mult mai mare, decât toate comorile de 


pe Pământ. Trebuie să înţelegi şi să-i înveți pe fraţii Mei să respecte valoarea 
Cuvântului Meu. Ca unii care sunteţi chemaţi să duceţi Cuvântul Meu, totodată 
trebuie să respectaţi şi valoarea propriilor voastre cuvinte. Cei care duc adevărul, 
trebuie să fie adevăraţi şi ei. “ 

În timp ce-L ascultam, mă simţeam îndemnat să mă uit la unul dintre tronurile 
din apropierea noastră. Am văzut un om, pe care l-am recunoscut, era un mare 
evanghelist, când eu încă eram copil. Mulţi au simţit, că a umblat în mai multă putere, 
ca oricine altul din biserica primară. Am citit despre el şi am ascultat câteva dintre 
mesajele lui înregistrate. Era greu să nu fi mişcat de smerenia lui adevărată şi de 
dragostea evidentă, pe care o avea pentru Domnul şi pentru oameni. Totuşi simţeam 
că unele dintre învăţăturile lui au luat-o puţin razna. De aceea eram surprins, dar 
totodată şi uşurat, când l-am văzut că stă pe unul dintre tronurile cele mai mari. Eram 
captivat de dragostea şi de umilinţa, care emanau din el. 

Când m-am întors spre Domnul să-i cer voie să stau de vorbă cu el, am putut 
vedea clar cât de mult îl iubeşte pe acest om. Dar Domnul nu mi-a dat voie să stau de 
vorbă cu el, ci mi-a făcut semn, să merg mai departe. 

“Am vrut doar să vezi că este aici, ” mi-a explicat, “şi să vezi poziţia lui faţă 
Mine. Sunt multe lucruri pe care trebuie să le înţelegi în legătură cu el. El a fost 
mesagerul bisericii mele din zilele de pe urmă, dar biserica nu l-a înţeles din unele 
motive, pe care le vei înțelege mai târziu. Pentru un timp a căzut în descurajare şi 
deziluzie şi mesajul lui a devenit distorsionat. Acesta trebuie recuperat, aşa cum 
trebuie recuperate alte mesaje, care au fost distorsionate de alții. ” 

Ştiam că tot ceea ce mi se întâmpla aici, se întâmpla exact la timpul potrivit 
pentru tot ceea ce trebuia să învăţ şi am început să mă gândesc, că şi faptul că l-am 
văzut pe acest om aici trebuie să aibă vreo legătură cu ceea ce am discutat înainte 
despre potenţialul de a corupe. 

“Da, există un mare pericol, când umbli în putere” mi-a răspuns Domnul. 
“Asta s-a întâmplat cu mulți mesageri de-ai Mei şi asta este o parte din mesajul pe 
care trebuie să-l daţi bisericii din zilele de pe urmă. Trebuie să umblaţi în puterea 
Mea, chiar mai mult decât au experimentat aceştia, dar dacă începeţi să credeți că 
puterea Mea înseamnă că vă aprob pe voi, sau mesajul vostru, asta va deschide uşa 
în fața decepției. 

Duhul Sfânt s-a dat numai să mărturisească despre Mine. Dacă sunteți 
înţelepţi ca şi Pavel, atunci vă veţi lăuda cu slăbiciunile voastre, nu cu puterile 
voastre. 

Adevărata credinţă însemnă, să recunoşti cine eşti cu adevărat. Nu este nici 
mai mult, nici mai puţin. Dar trebuie să-ţi aminteşti întotdeauna, chiar dacă rămâi în 
prezenţa Mea, chiar dacă M-ai văzut pe Mine aşa cum Sunt, că tot poţi cădea, dacă 
îți iei privirea de la Mine şi te uiţi la tine însuţi. Aşa a căzut şi Lucifer. El a trăit în 
această sală, a văzut slava Mea şi slava Tatălui Meu. Dar a început să privească la el 
însăşi, mai mult decât la Noi. Atunci, a început să ia o poziţie de mândrie. Aşa s-a 
întâmplat şi cu mulți dintre slujitorii Mei, care au putut vedea slava Mea şi li s-a 
încredinţat putere. Dacă începi să crezi că ţi-am dat putere, datorită înțelepciunii 
tale, datorită neprihănirii tale, sau chiar a devotamentului tău pentru adevăr, vei 
cădea. ” 

Ştiam că de data aceasta am primit cea mai serioasă avertizare, de când sunt 
aici. Am vrut să mă întorc şi să lupt în bătălia cea din urmă, dar aveam îndoieli 
serioase dacă voi putea sta în picioare până la capăt, fără să cad în capcanele care se 
părea că erau prezente peste tot. M-am uitat înapoi la Domnul, care era Înţelepciune și 


mă gândeam, cât de mare nevoie voi avea de El, când mă voi întoarce din nou la 
luptă. 

“Este bine că îţi pierzi încrederea în tine însuţi, pentru că altfel nu pot să-ţi 
încredinţez puterea veacului care vine. Cu cât mai mult îţi vei pierde încrederea în 
tine însuţi, cu atât mai multă putere voi putea să-ţi dau, dacă...” 

Am aşteptat mult timp ca Domnul să continue, dar nu a continuat. Am ştiut, că 
a vrut să continui eu propoziţia, dar eu nu ştiam ce să spun. Însă cu cât mai mult mă 
uitam la El, cu atât mai mult îmi creştea încrederea. Până la urmă am ştiut ce să spun. 

“Dacă îmi pun încrederea în Tine.” 

“Da. Trebuie să ai credinţă să faci ceea ce eşti chemat să faci, dar trebuie să 
fie o credinţă în Mine. Nu este îndeajuns să-ţi pierzi încrederea în tine însuţi. Asta va 
duce la nesiguranţă şi nu va umple golul, care trebuie umplut cu încrederea în Mine. 
Aşa au căzut în deziluzie mulți dintre oamenii aceştia. Mulţi dintre aceşti bărbaţi şi 
femei erau prooroci. Dar unii dintre ei, din nesiguranţă nu i-au lăsat pe oameni să-i 
numească prooroci. Și ăsta nu era adevărul, fiindcă erau prooroci. Smerenia falsă, 
este şi ea o decepţie. Dacă vrăjmaşul i-a putut înşela să nu creadă că sunt prooroci, 
de asemenea poate să-i înşele şi să creadă că sunt mai mari prooroci decât sunt, 
numai prin faptul că le hrăneşte încrederea lor în ei înşişi. Smerenia falsă nu va 
izgoni mândria. Este doar o altă formă a egoismului, careii dă dușmanului dreptul 
să-l atace. 

Toate eșecurile tale vor rezulta din acest singur lucru: egoism. Singura cale 
prin care vei putea fi eliberat de aceasta, este dacă vei umbla în dragoste. Dragostea 
nu caută foloasele ei.” 

În timp ce mă gândeam la toate acestea, am primit o claritate minunată. Am 
putut să văd toată experienţa de la început până la sfârşit, centrată în jurul unui singur 
mesaj simplu. “Cât de uşor pot fi sustras de la simplitatea devotamentului faţă de 
Tine” am lamentat. 

Domnul atunci s-a oprit şi s-a uitat la mine, cu o expresie pe care mă rog să nu 
o uit niciodată. A zâmbit. Nu am vrut ca să abuzez de această ocazie, dar ştiam, că 
atunci când zâmbeşte astfel, pot să cer orice vreau de la El şi-mi va da, astfel am 
profitat de ocazie. 

“Doamne, când ai spus: "Să fie lumină,“ a fost lumină. În Ioan 17, te-ai rugat 
să te iubim cu aceeaşi dragoste, cu care te-a iubit pe Tine Tatăl. Te rog spune-mi 
acum: “Să fie dragoste în tine,” să te pot iubi de acum încolo cu dragostea Tatălui.” 

Nu a încetat să zâmbească, ci şi-a pus mâinile în jurul meu, ca şi un prieten. 
“Ti-am spus asta deja înainte de întemeierea lumii, când te-am chemat. Am spus-o şi 
fraţilor tăi, care se vor lupta cu tine în lupta cea din urmă. Vei cunoaşte dragostea pe 
care a avut-o Tatăl pentru Mine. Este o dragoste desăvârşită, care va izgoni toată 
frica din tine. Această dragoste îți va da putere să mă crezi pe Mine, ca să poți să faci 
lucrarea pe care am făcut-o Eu şi chiar lucrări mai mari, pentru că Eu sunt la Tatăl. 
Vei cunoaşte dragostea Lui pentru Mine şi lucrarea ta mă va glorifica pe Mine. Şi 
acum ţi-o spun din nou, de dragul tău: "DRAGOSTEA TATĂLUI MEU, SĂ FIE ÎN 
TINE !” 

Eram copleşit de aprecieri pentru toată experienţa aceasta. “Iubesc judecata 
Ta” am spus, în timp ce mă întorceam să mă uit din nou la scaunul de judecată, dar 
Domnul m-a oprit. 

“Nu te mai uita înapoi, pentru că Eu nu mai sunt acolo pentru tine. Te voi 
conduce din această sală înapoi în luptă, dar să nu te uiţi înapoi. Trebuie să vezi 
scaunul Meu de judecată în inima ta de acum încolo, pentru că acolo este.” 

“Exact ca şi grădina şi comorile Mântuirii” m-am gândit. 


“Da, tot ceea ce fac Eu, o fac în inima ta. De acolo curge apa vie. Acolo sunt 

Apoi mi-a făcut semn şi mi-am ridicat puţin mantaua smereniei. Am fost şocat 
de ceea ce am văzut. Armele mele conţineau aceeaşi slavă care îl înconjura pe El. Le- 
am acoperit din nou repede cu mantaua. 

“M-am mai rugat Tatălui Meu în noaptea dinaintea răstignirii, ca slava pe 
care am avut-o la El înainte, să fie cu poporul Meu, ca voi să fiţi una. Slava Mea este 
cea care vă uneşte. Când vă întâlniți împreună unii cu alții, cei care Mă iubiţi, slava 
Mea va creşte. Cu cât mai mult creşte slava Mea, prin unitatea celor ce Mă iubesc pe 
Mine, cu atât mai mult va cunoaşte lumea, că am fost trimis de la Tatăl. Acum lumea 
va cunoaşte cu adevărat că sunteți ucenicii mei, dacă Mă iubiţi pe Mine şi dacă vă 
iubiţi unii pe alții. ” 

Aşa cum continuam să mă uit la El, încrederea mea continua să crească. Era ca 
şi cum m-ar fi spălat pe dinăuntru. Deodată am fost gata să fac orice îmi cerea El. 

“Mai este cineva aici, cu care trebuie să te întâlneşti, înainte de a te întoarce 
la luptă” a spus, cum am început să mergem mai departe. Numai în câteva clipe, a 
devenit şi mai glorios decât era înainte. 

“De fiecare dată, când mă vezi cu ochii inimii, mintea ta se înnoieşte câte 
puţin. Într-o bună zi vei fi în stare să stai în prezenţa Mea tot timpul. Când vei face 
aşa, tot ceea ce ai învăţat prin Duhul Meu, îți va sta la dispoziţie pe deplin şi Eu la fel 
îți voi sta la dispoziţie pe deplin. ” 

Am auzit tot ce mi-a spus şi am şi înţeles tot, dar pur şi simplu am rămas aşa 
de captivat de slava Lui, încât a trebuit să-l întreb: "Doamne, de ce eşti acum aşa de 
glorios, comparat cu prima dată când te-am întâlnit, ca Înţelepciune?” 

“Nu Eu sunt acela care s-a schimbat, ci tu. Te schimbi de fiecare dată, când 
priveşti slava Mea cu o faţă descoperită. Experiențele, pe care le-ai avut aici au dat 
la o parte vălul de pe ochii tăi, ca să Mă poți vedea mai clar. Dar nimic nu o dă la o 
parte aşa de repede, ca atunci când priveşti dragostea Mea. ” 

S-a oprit şi s-a uitat spre cei care stăteau pe tronuri, lângă noi. Eram în locul 
unde stăteau cei mai mari dintre împărați. Atunci am recunoscut pe un bărbat care era 
aproape. 

“Domnule, te cunosc de undeva, dar nu pot să-mi amintesc de unde.” 

“M-ai văzut odată într-o vedenie” mi-a răspuns el. 

Imediat mi-am adus aminte şi am răspuns: "Asta înseamnă că ai fost o făptură 
reală?” 

“Da.” a răspuns. 

Atunci am început să-mi amintesc de ziua, când ca tânăr încă în credinţă, am 
fost aşa de frustrat de unele lucruri din viața mea. M-am dus într-un parc de lângă 
apartamentul nostru şi m-am decis să aştept acolo, până când Domnul îmi vorbeşte. 
Cum stăteam acolo şi citeam Biblia, am avut o vedenie, una din primele pe care le-am 
primit. 

În vedenie am văzut pe un om, care îl slujea pe Domnul cu multă râvnă. 
Mereu le mărturisea oamenilor, învăţându-i, vizitând bolnavii ca să se roage pentru ei. 
Era plin de râvnă pentru Domnul şi avea o dragoste adevărată pentru oameni. Apoi 
am văzut un alt om, care părea a fi un cerşetor, fără adăpost. O pisicuţă a ieşit în cale 
lui şi a început să dea cu piciorul în ea. Până la urmă a reuşit să se controleze, dar a 
măturat-o din drum cu vârful piciorului. Domnul m-a întrebat, care dintre aceştia doi 
îl iubeşte pe El mai mult. 

“Primul,” am răspuns eu fără ezitare. 


“Nu, al doilea.” a răspuns El şi a început să-mi explice, povestindu-mi 
întâmplarea lor. 

Primul om a crescut într-o familie bună, care întotdeauna l-au iubit pe 
Domnul. A crescut într-o biserică sănătoasă şi apoi s-a dus la una dintre cele mai bune 
şcoli Biblice. I s-au dat o sută de porţii din dragostea Lui, dar a folosit numai 
şaptezeci şi cinci. 

Al doilea om s-a născut surd. A fost abuzat şi se ascundea într-un pod 
întunecos, până când autorităţile l-au găsit la vârsta de opt ani. Apoi a fost mutat de la 
o instituţie le alta, unde abuzurile au continuat. Până la urmă a fost dat afară pe stradă. 
Ca să poată birui toate acestea, Domnul i-a dat doar trei porţii din dragostea Lui, dar 
el a folosit tot ca să poată stinge mânia din inima sa, să nu mai rănească pisicuţa. 

M-am uitat la acel om, care acum stătea pe un tron mult mai glorios decât 
tronul lui Solomon. Oşti de îngeri aşteptau în jurul lui gata să-i împlinească orice 
dorință. M-am întors la Domnul cu uimire şi tot nu-mi venea să cred că acest om este 
real şi pe deasupra şi unul dintre cei mai mari împărați. 

“Doamne, te rog spune-mi şi restul întâmplării lui!” L-am rugat. 

“Angelo a fost aşa de credincios cu acele trei porţii pe care I le-am dat, încât 
i-am mai dat încă trei. A folosit tot ca să scape de obiceiul lui de a fura. Aproape că 
era să moară de foame, dar tot nu a furat nimic. Şi-a cumpărat de mâncare cu ce a 
primit adunând sticle şi aflând câteodată pe cineva la care putea lucra în curte. Nu 
putea să audă, dar a învăţat să citească şi i-am trimis un tractat cu evanghelia. Cum 
l-a citit, Duhul Sfânt i-a deschis inima şi el şi-a predat viaţa Mie. Din nou am dublat 
porția de dragoste pentru el, iar el a folosit-o pe deplin. Vroia să vorbească altora 
despre Mine, dar nu putea vorbi. Cu toate că trăia într-o asemenea sărăcie, şi-a dat 
mai mult de jumătate din toţi banii pe tractate pe care le împărțea pe la colțul 
străzilor. ” 

“Pe câți oameni a călăuzit la Tine?” am întrebat, gândind că trebuie să fie o 
mulțime, dacă stă împreună cu împărații. 

“Unul”, mi-a răspuns Domnul. “L-am îndemnat odată să călăuzească pe un 
bețiv la Mine, care era pe moarte, ca să-l încurajez prin asta. Asta l-a încurajat aşa 
de mult, că ar fi fost în stare să stea la acel colț încă mulți ani, numai să mai aducă 
un om la mântuire. Dar tot cerul mă ruga să-l aduc aici şi Eu am dorit la fel, ca să-şi 
primească răsplata. ” 

“Dar ce a făcut el să devină împărat?” am întrebat. 

“A fost aşa de credincios în tot ceea ce i s-a dat, încât a biruit totul, până 
când a devenit ca Mine şi a murit ca un martir. ” 

“Dar ce a biruit şi cum de a devenit un martir?” 

“A biruit lumea prin dragostea Mea. Foarte puţini au reuşit să biruiască peste 
atât de multe, cu aşa de puţin. Mulţi dintre copiii Mei stau în case şi nişte condiţii, 
care ar fi fost dorite chiar şi de împărații din secolul trecut, dar nu pot să le 
aprecieze, pe când Angelo a fost în stare să aprecieze o cutie de carton într-o noapte 
rece în aşa fel, încât a preschimbat-o într-un templu glorios al prezenţei Mele. A 
început să piardă totul şi pe toţi. Se bucura mai mult de un măr, decât se bucură unii 
dintre copiii mei de un ospăț. A fost credincios cu tot ceea ce i-am dat, cu toate că nu 
i-am dat mult, comparat cu ceea ce am dat altora, incluzându-te şi pe tine. Ți l-am 
arătat într-o vedenie, pentru că ai trecut pe lângă el de mai multe ori. Odată chiar l- 
ai arătat cu degetul şi ai vorbit despre el cu unul dintre prietenii tăi. ” 

“Când a fost asta?” am întrebat. 


“Ai spus aşa: “Iată încă un Ilie, care a scăpat de la autogară.” Ai spus că 
este un alt "prost religios”, care a fost trimis de vrăjmaş, ca să întoarcă pe oameni 
de la evanghelie.” 

Asta a fost cea mai cumplită lovitură, pe care am suferit-o în această 
experienţă. Eram mai mult decât şocat, eram îngrozit. Am încercat să-mi aduc aminte 
de această întâmplare, dar nu am putut, fiindcă erau aşa de multe altele, asemănătoare 
cu aceasta. Niciodată nu am avut prea multă milă, față de predicatorii murdari de pe 
stradă, care mi se părea că sunt trimişi în mod specific de Diavolul, ca să-i întoarcă pe 
oameni de la evanghelie. 

“Îmi pare rău, Doamne, cu adevărat îmi pare rău.” 

“Şi eşti iertat”, mi-a răspuns repede. “Este adevărat, că sunt mulți care 
predică evanghelia pe stradă din motive greşite, chiar pervertite. Dar sunt mulţi alții, 
care sunt sinceri, chiar dacă nu sunt bine educați şi învăţaţi. Nu trebuie să judeci 
după aparenţe. Sunt tot aşa de mulţi slujitori adevăraţi printre cei care arată ca el, ca 
şi printre profesioniștii lustruiţi, care se întâlnesc în catedralele mari şi în 
organizaţiile, pe care oamenii le-au zidit în Numele Meu. ” 

Atunci mi-a făcut semn, să mă uit sus la Angelo. Pe când m-am întors, el 
coborâse treptele tronului şi era drept în faţa mea. Deschizându-şi braţele, m-a 
îmbrăţişat cald şi mi-a sărutat fruntea, ca un tată. Dragostea din el m-a copleşit aşa de 
puternic, încât am crezut că va fi prea mult pentru sistemul meu nervos. Când în 
sfârşit mi-a dat drumul, mă clătinam ca un om beat, dar era un sentiment minunat. A 
fost un fel de dragoste, cum nu am mai simţit niciodată. 

“Ti-ar fi putut da asta pe pământ.” a continuat Domnul. “Ar fi avut mult de 
dat poporului Meu, dar ei nu au vrut să se apropie de el. Chiar şi proorocii Mei l-au 
ocolit. A crescut în credinţă, pentru că şi-a cumpărat o Biblie şi câteva cărţi, pe care 
le citea din nou şi din nou. A încercat să meargă la diferite biserici, dar nu a găsit 
nici una care să-l fi primit. Dacă l-ar fi primit pe el, pe Mine m-ar fi primit. El era 
bătaia Mea la uşa lor.” 

Acum eram pe punctul de a învăţa o altă definiţie a tristeţii. “Cum a murit?” 
Am întrebat, amintindu-mi că a fost martirizat, aşteptându-mă pe undeva să fiu şi eu 
tras la răspundere pentru asta. 

“A murit de frig, încercând să ţină în viaţă pe un beţiv bătrân, care a leşinat 
de frig.” 

Când m-am uitat la Angelo, pur şi simplu nu puteam să cred, cât de împietrită 
îmi poate fi inima. Dar tot nu am înţeles, cum a devenit el martir din cauza aceasta, 
titlu care credeam că este rezervat pentru cei care sunt omorâţi, pentru că nu vreau să- 
şi compromită credinţa lor. 

“Doamne, ştiu că el este un biruitor cu adevărat şi este drept să fie aici. Dar şi 
cei care mor aşa ca el sunt consideraţi martiri?” 

“Angelo a fost un martir, în fiecare zi din viaţa lui. Făcea numai atâta pentru 
el însuşi, cât să rămână în viaţă şi şi-a sacrificat viața cu bucurie, numai ca să 
salveze pe un prieten în nevoie. Cum a scris Pavel celor din Corint, chiar dacă laşi ca 
trupul tău să fie ars, dar nu ai dragoste, nu valorează nimic. Dar când te dai pe tine 
însuți cu dragoste, asta valorează mult. Angelo a făcut aşa în fiecare zi, pentru că nu 
trăia pentru el însăşi, ci pentru alții. În timp ce pe pământ se considera cel mai 
neînsemnat dintre sfinţi, a fost unul dintre cei mai mari. După cum ai învăţat deja, 
mulți dintre cei care se consideră mari şi sunt consideraţi cei mai însemnați de alții, 
ajung să fie cei mai neînsemnaţi aici. Angelo nu a murit pentru o doctrină, nici măcar 
din cauza mărturiei lui, el a murit pentru Mine. " 


Doamne, te rog ajută-mă să țin minte acest lucru. Te rog, nu mă lăsa să uit 
ceea ce văd acum, când mă voi întoarce în luptă.” L-am implorat. 

“De aceea sunt cu tine aici şi voi fi cu tine, când te vei întoarce. Înțelepciune 
înseamnă să vezi cu ochii Mei şi să nu judeci după aparenţe. Ți l-am arătat pe Angelo 
în acea vedenie, ca să-l poți recunoaşte, când ai trecut pe lângă el pe stradă. Dacă ai 
fi împărtăşit cu el ceea ce ţi-am arătat despre el în acea vedenie, şi-ar fi predat viaţa 
atunci. Atunci ai fi avut ocazia să-l ucenicizezi pe acest împărat şi el ar fi avut un 
impact mare asupra bisericii Mele. Dacă copiii Mei ar privi pe alții, aşa cum îi 
privesc Eu, l-ar fi recunoscut pe Angelo şi pe mulți alții ca şi el. Ar fi putut urca la 
cele mai mari amvoane şi poporul Meu ar fi venit de departe, ca să stea la picioarele 
lor, fiindcă făcând aşa, ar fi stat la picioarele Mele. El v-ar fi învăţat cum să iubiţi şi 
cum să investiţi darul pe care l-aţi primit, ca să aduceţi mai multă roadă. ” 

Eram aşa de ruşinat, că nici nu am vrut să mă uit la Domnul, dar până la urmă 
m-am întors la El şi am simţi din nou durerea egoismului din mine. Când m-am uitat 
la El, am fost orbit de slava Lui şi a trebuit să treacă un timp până când ochii mei s-au 
obişnuit din nou şi am putut să ÎI privesc. “Nu uita că eşti iertat. Nu ţi-am arătat 
aceste lucruri, ca să te condamn, ci ca să te învăţ. Întotdeauna să-ți aminteşti, că mila 
va da la o parte vălul de pe ochii tăi mult mai repede, decât orice alt lucru. ” 

Cum am început să umblăm împreună din nou, Angelo mi-a vorbit pentru 
prima oară: "Te rog, să-ți aminteşti de prietenii mei fără adăpost. Mulţi dintre ei îl 
vor iubi pe Mântuitorul tău, dacă cineva se va duce la ei. ” 

Cuvintele lui aveau aşa de mare putere, încât eram prea mişcat ca să mai pot 
răspunde, aşa că am dat simplu din cap. Am ştiut, că acele cuvinte au fost decretul 
unui mare împărat, şi a unui mare prieten al Împăratului Împăraţilor. “Doamne, mă 
vei ajuta, să-i ajut pe cei fără de adăpost?” 

“Te voi ajuta, ca să-i ajuţi, ” mi-a răspuns El. “Când îi iubeşti pe cei iubiţi de 
Mine, întotdeauna vei vedea ajutorul Meu. Eu îmi voi da Ajutorul, după măsura 
dragostei voastre. Mi-ai cerut de mai multe ori ca să-ţi dau mai mult din ungerea 
Mea acum îţi spun cum o poți primi. lubeşte-i pe cei ce îi iubesc Eu, iubindu-i pe ei, 
Mă iubeşti pe Mine. Când le dai lor, îmi dai Mie, iar eu îţi voi da mai mult în 
schimb.” 

Mintea mea s-a gândit la casa mea şi la toate celelalte lucruri pe care le aveam. 
Nu eram bogat, dar din perspective pământeşti, ştiam că trăiesc mai bine decât 
împărații din secolul precedent. Niciodată nu m-am simţit condamnat pentru asta 
înainte, dar acum m-am simţit. Acest sentiment era şi plăcut, dar pe de o altă parte mi 
se părea nedrept. Din nou m-am uitat spre Domnul, ştiind că El mă va ajuta. 

“Adu-ţi aminte cum ţi-am arătat, că dragostea Mea desăvârşită a făcut o 
diferenţiere dintre lumină şi întuneric. Când simţi o asemenea confuzie, ca şi acum, 
asta nu este legea Mea de dragoste perfectă. Eu mă bucur, când pot da celor din 
familia Mea daruri bune, aşa cum te bucuri şi tu de acelaşi lucru. Vreau ca să te 
bucuri de acestea, dar nu vreau să te închini lor, ci să fi liber să le împarți cu cineva, 
dacă îţi cer acest lucru. Aş putea să dau din mâini şi să şterg toată sărăcia de pe faţa 
pământului. Va fi o zi, când toţi munţii şi locurile înalte vor fi coborâte, iar cei săraci 
şi apăsaţi vor fi ridicaţi, dar Eu trebuie să fac asta. Mila omenească este tot aşa de 
contrară Mie, ca şi apăsarea omenească. Mila omenească, este folosită doar ca un 
înlocuitor pentru crucea Mea. Eu nu v-am chemat la sacrificiu, ci la ascultare. 
Uneori, va trebui să jertfiți, ca să puteți fi ascultători, dar dacă jertfa voastră nu este 
făcută în ascultare, asta va aduce numai separare. ” 

Tu eşti vinovat pentru felul în care l-ai judecat şi l-ai tratat pe acest mare 
împărat, pe când el era slujitorul Meu pe pământ. Nu judeca pe nimeni, înainte de a 


mă întreba pe Mine. Ai scăpat mult mai multe întâlniri, pe care ţi le-am pregătit Eu, 
decât îți poți imagina, pur şi simplu, fiindcă nu ai fost destul de sensibil faţă de Mine. 
Însă, nu ţi-am arătat aceste lucruri doar ca să te fac să te simţi vinovat, ci ca să te 
aduc la pocăință, şi să nu le mai faci. Dacă acționezi numai din sentimentul de 
vinovăţie, atunci vei face totul numai ca să-ți compensezi vina, ceea ce este o insultă 
faţă de crucea Mea. Numai crucea Mea poate să înlăture vina şi pentru că m-am dus 
pe cruce, ca să dau la o parte vina ta, tot ceea ce vei face dintr-un sentiment de 
vinovăţie, nu este făcut pentru Mine. 

Eu nu mă bucur, când văd pe om că suferă.” a continuat Înţelepciune. “Dar 
mila omenească nu îi va conduce pe oameni la cruce, unde pot fi eliberaţi de suferinţa 
lor cu adevărat. Nu l-ai observat pe Angelo, fiindcă nu ai umblat în milă adevărată. 
Vei avea mai multă milă când te vei întoarce, dar mila ta tot trebuie să fie supusă 
Duhului Meu. Nici Eu nu i-am vindecat pe toţi cei pentru care am avut milă, ci am 
făcut întotdeauna ceea ce am văzut că face Tatăl. Nu trebuie să faci lucrurile numai 
din milă, ci şi din ascultare faţă de Duhul Meu. Numai atunci va avea mila ta puterea 
de răscumpărare. 

Ti-am încredinţat darurile Duhului Meu. Ai cunoscut ungerea Mea în predică 
şi în scrierile tale, dar ai cunoscut-o mult mai puţin, decăt ţi-ai dat seama. Foarte rar 
vezi cu ochii Mei, rar auzi cu urechile Mele şi înţelegi cu inima Mea. Fără Mine nu 
poți face nici un lucru care să aducă vreun beneficiu Împărăției Mele, şi nici un 
lucru, care să promoveze evanghelia Mea. Ai luptat în bătăliile Mele şi ai văzut vârful 
muntelui Meu. Ai învăţat să tragi cu săgeți de adevăr şi să nimereşti duşmanul. Ai 
învăţat puţin cum să foloseşti sabia Mea. Dar dragostea este arma Mea cea mai 
puternică. Dragostea niciodată nu va pieri. Dragostea va fi puterea care va distruge 
lucrările Diavolului şi dragostea va aduce Împărăţia Mea. Dragostea este lozinca 
deasupra armatei Mele. De-acum trebuie să lupţi sub această lozincă. ” 

Cu aceste vorbe am intrat pe un coridor şi nu mai eram în sala de judecată. 
Slava lui Înţelepciune, era tot în jurul meu, dar nu l-am mai putut vedea clar. Dintr-o 
dată am ajuns la o uşă. M-am întors fiindcă nu vroiam să plec de aici, dar imediat mi- 
am dat seama că trebuie. Aceasta a fost uşa, la care m-a condus Înţelepciune. A trebuit 
să trec prin ea. 

Vaurma... 

